## Pravilnik o utvrđivanju zdravstvene sposobnosti zrakoplovnog osoblja i uvjetima kojima mora udovoljavati pravna ili fizička osoba koja obavlja liječničke preglede zrakoplovnog osoblja

### NN 129/2005 (31.10.2005.), Pravilnik o utvrđivanju zdravstvene sposobnosti zrakoplovnog osoblja i uvjetima kojima mora udovoljavati pravna ili fizička osoba koja obavlja liječničke preglede zrakoplovnog osoblja

# MINISTARSTVO MORA, TURIZMA, PROMETA I RAZVITKA

**2391**

Na temelju članka 158. Zakona o zračnom prometu
(»Narodne novine« broj 132/98 i 178/04), ministar mora, turizma, prometa i razvitka
uz suglasnost ministra nadležnog za poslove zdravstva donosi

## PRAVILNIK

### o utvrđivanju zdravstvene sposobnosti zrakoplovnog osoblja i uvjetima kojima mora udovoljavati pravna ili fizička osoba koja obavlja liječničke preglede zrakoplovnog osoblja

*Područje primjene*

Članak 1.

Ovim Pravilnikom propisuju se uvjeti i način
obavljanja liječničkih pregleda radi utvrđivanja zdravstvene sposobnosti
zrakoplovnog osoblja, uvjeti kojima moraju udovoljavati pravne ili fizičke
osobe za obavljanje liječničkih pregleda zrakoplovnog osoblja kako bi im se
izdalo ovlaštenje, uvjeti kojima moraju udovoljavati predsjednik i članovi
liječničkog povjerenstva, uvjeti i način stjecanja, produljenja i obnavljanja
valjanosti Svjedodžbe o zdravstvenoj sposobnosti (u daljnjem tekstu:
Svjedodžba), način vođenja evidencije obavljenih liječničkih pregleda,
evidencija izdanih Svjedodžbi i čuvanje medicinske dokumentacije.

*Pojmovi i kratice*

Članak 2.

Pojmovi i kratice koji se upotrebljavaju u ovom
Pravilniku imaju sljedeće značenje:

– *kandidat*:
osoba koja pristupi liječničkom pregledu radi stjecanja Svjedodžbe;

– *imatelj
dozvole*: osoba koja posjeduje valjanu dozvolu za obav­ljanje određenih
stručnih poslova u zrakoplovstvu;

– *povlastice
dozvole i/ili ovlaštenja*: ovlasti koje proizlaze iz određene dozvole i/ili
ovlaštenja;

– *osoblje
kabinske posade zrakoplova*: članovi posade zrakoplova (ali nisu članovi
letačke posade) koji obavljaju poslove što ih, u interesu sigurnosti ukrcanih
putnika, odredi operator ili zapovjednik zrakoplova;

– *imatelj
Svjedodžbe*: osoba koja posjeduje valjanu Svjedodžbu određene kategorije
zdravstvene sposobnosti;

– *Ministarstvo*:
ministarstvo nadležno za poslove civilnog zrač­nog prometa Republike Hrvatske;

– *AMS:
Aeromedical Section* – Zrakoplovno medicinska sekcija Ministarstva, u
sastavu jednog ili više liječnika s iskustvom u zrakoplovnoj medicini koji su
posebno ovlašteni za obavljanje poslova određenih ovim Pravilnikom;

– *Produljenje
valjanosti Svjedodžbe*: postupak koji se provodi unutar 45 dana prije isteka
valjanosti Svjedodžbe;

– *Obnavljanje
valjanosti Svjedodžbe*: postupak koji se provodi nakon isteka valjanosti
Svjedodžbe;

– *Država
članica JAA (Joint Aviation Authority*): država punopravna članica
Zajedničkih zrakoplovnih vlasti;

– *JAR:
Joint Aviation Requirements* – skup zrakoplovnih propisa Zajedničkih
zrakoplovnih vlasti;

– *Pravna
ili fizička osoba ovlaštena za obavljanje liječničkih pregleda zrakoplovnog
osoblja*: pravna ili fizička osoba koja obavlja zdravstvenu djelatnost i koja
udovoljava propisanim uvjetima i u svom sastavu ima liječničko povjerenstvo
koje obavlja liječničke preglede zrakoplovnog osoblja određenih kategorija
zdravstvene sposobnosti, a koju za obavljanje tih poslova ovlasti Ministarstvo,
uz suglasnost ministarstva nadležnog za poslove zdravstva;

– *AMC:
Aeromedical center* – Zrakoplovno medicinsko središte kao pravna ili dio
pravne osobe koji obavlja zdravstvenu djelatnost, te udovoljava propisanim
uvjetima i u svom sastavu ima liječničko povjerenstvo koje obavlja liječničke
preglede zrakoplovnog osoblja svih kategorija zdravstvene sposobnosti, a koju
za obavljanje tih poslova ovlasti Ministarstvo, uz suglasnost ministarstva
nadležnog za poslove zdravstva;

– *AME:
Authorised Medical Examiner* – Predsjednik liječničkog povjerenstva u
pravnoj ili fizičkoj osobi ovlaštenoj za obavljanje liječničkih pregleda
zrakoplovnog osoblja, posebno ovlašten od Ministarstva.

*Zrakoplovno osoblje*

Članak 3.

(1) Zrakoplovnim osobljem koje u skladu s ovim
Pravilnikom podliježe liječničkim pregledima i procjeni zdravstvene sposobnosti
smatraju se: letačko, zrakoplovno-tehničko osoblje koje obavlja poslove
održavanja i preinake zrakoplova ili zrakoplovnih uređaja, zrakoplovno-prometno
osoblje koje obavlja poslove u svezi s utvrđivanjem uvjeta leta i postupcima
pripreme leta, osoblje koje rukuje zrakoplovnim modelima najveće mase veće od
20 kilograma, te kontrolori zračnog prometa.

(2) Letačkim osobljem iz stavka 1. ovoga članka
smatraju se piloti aviona i helikoptera, piloti jedrilica, piloti motornih
jedrilica, piloti zračnih brodova, piloti slobodnih balona, piloti
zrakoplovno--sportskih letjelica (padobranci, piloti parajedrilica, piloti
ovjesnih jedrilica i piloti ultralakih letjelica), navigatori i inženjeri leta.

(3) Zrakoplovno-tehničkim osobljem koje obavlja
poslove održavanja i preinake zrakoplova ili zrakoplovnih uređaja iz stavka 1.
ovoga članka smatraju se mehaničari održavanja zrakoplova tip I i tip II,
inženjer i tehničar tehničke pripreme, te JAR 66 osoblje za održavanje zrakoplova.

(4) Zrakoplovno-prometnim osobljem koje obavlja
poslove u svezi s utvrđivanjem uvjeta leta i postupcima pripreme leta iz stavka
1. ovoga članka smatraju se inženjeri za pripremu leta.

*Pomoćno zrakoplovno osoblje*

Članak 4.

(1) Pomoćnim zrakoplovnim osobljem smatraju se:
osoblje koje obavlja određene poslove pružanja usluga u zračnoj plovidbi, a
koji se odnose na poslove zrakoplovnog informiranja, obrade podataka o letu
zrakoplova, prosljeđivanja zrakoplovnih informacija, održavanja i nadziranja rada
i ispravnosti zrakoplovno-tehničkih uređaja i sustava, te osoblje koje obavlja
poslove zrakoplovne meteorologije od značaja za sigurnost zračnog prometa.

(2) Osoblje iz stavka 1. ovoga članka podliježe
liječničkim pregledima i procjeni zdravstvene sposobnosti u skladu s propisom o
poslovima na kojima radnik može raditi samo nakon prethodnog utvrđivanja
zdravstvene sposobnosti.

(3) Iznimno od odredbe stavka 2. ovoga članka,
pomoćno zrakoplovno osoblje može se pregledavati sukladno ovom Pravilniku, ako
je propisano propisom koji propisuje uvjete za pomoćno zrakoplovno osoblje.

*Osoblje koje obavlja poslove od značenja za sigurnost
zračnog prometa*

Članak 5.

(1) Osobljem koje obavlja poslove od značenja za
sigurnost zračnog prometa smatraju se: osoblje protupožarne zaštite i osoblje
prihvata i otpreme zrakoplova, putnika i stvari.

(2) Osoblje iz stavka 1. ovoga članka podliježe
liječničkim pregledima i procjeni zdravstvene sposobnosti u skladu s propisom o
poslovima na kojima radnik može raditi samo nakon prethodnog utvrđivanja
zdravstvene sposobnosti.

(3) Iznimno od odredbe stavka 2. ovoga članka,
osoblje koje obavlja poslove od značenja za sigurnost zračnog prometa može se
pregledavati sukladno ovom Pravilniku, ako je propisano propisom koji propisuje
uvjete za osoblje koje obavlja poslove od značenja za sigurnost zračnog
prometa.

*Osoblje kabinske posade zrakoplova*

Članak 6.

Osoblje kabinske posade zrakoplova podliježe
liječničkim pregledima i procjeni zdravstvene sposobnosti u skladu s ovim
Pravilnikom, ako propisom koji propisuje uvjete za osoblje kabinske posade
zrakoplova nije drukčije propisano.

*Zdravstvena sposobnost*

Članak 7.

(1) Kandidat ili imatelj Svjedodžbe izdane u
skladu s ovim Pravilnikom ne smije imati:

1. bilo kakvu abnormalnost, urođenu ili stečenu,

2. bilo kakvu aktivnu, latentnu, akutnu ili
kroničnu nesposob­nost,

3. bilo kakvu ranu, ozljedu ili postoperativnu
tegobu,

a koje bi prouzročile određeni stupanj
funkcionalne nesposobnosti, koja bi dovela do iznenadne nesposobnosti za sigurno
korištenje povlastica dozvole i/ili ovlaštenja.

(2) Kandidat ili imatelj Svjedodžbe izdane u
skladu s ovim Pravilnikom ne smije bolovati od bilo kakve bolesti koja bi
dovela do iznenadne nesposobnosti za sigurno korištenje povlastica dozvole
i/ili ovlaštenja.

(3) Imatelj Svjedodžbe mora biti psihički i
fizički sposoban za sigurno korištenje povlastica određene dozvole i/ili
ovlaštenja.

(4) Da bi mogao zahtijevati ili koristiti
povlastice određene dozvole i/ili ovlaštenja kandidat ili imatelj dozvole mora
imati važeću Svjedodžbu, koja je izdana u skladu s ovim Pravilnikom, a koja je
primjerena povlasticama dozvole i/ili ovlaštenja.

(5) Zdravstveni zahtjevi za izdavanje Svjedodžbe
definirani su u Dodacima 1, 2, 3 i 4 ovoga Pravilnika.

*Gubitak zdravstvene sposobnosti*

Članak 8.

(1) Imatelj Svjedodžbe ne smije koristiti
povlastice dozvole i/ili ovlaštenja kada je svjestan odstupanja ili gubitka
svoje zdravstvene sposobnosti, a koje bi moglo ugroziti sigurno korištenje tih
povlastica.

(2) Imatelj Svjedodžbe ne smije uzimati nikakav
lijek koji se izdaje na liječnički recept ili lijek koji se izdaje bez
liječničkog recepta, te ne smije biti podvrgnut bilo kakvoj terapiji, ako nije
siguran da taj lijek ili terapija neće utjecati na njegovu sposobnost za
sigurno korištenje povlastica dozvole i/ili ovlaštenja, a ako postoji ikakova
sumnja, mora zatražiti savjet od Ministarstva ili Predsjednika liječ­ničkog
povjerenstva u pravnoj ili fizičkoj osobi ovlaštenoj za obavljanje liječničkih
pregleda zrakoplovnog osoblja.

(3) Imatelj Svjedodžbe mora, bez odgode
zatražiti mišljenje Ministarstva ili Predsjednika liječničkog povjerenstva u
pravnoj ili fizičkoj osobi ovlaštenoj za obavljanje liječničkih pregleda
zrakoplov­nog osoblja, ako je podvrgnut:

(a) prihvatu u bolnicu ili kliniku na više od 12
h; ili

(b) kirurškom zahvatu ili dijagnostičkom ili
drugom invanziv­nom postupku; ili

(c) redovitoj uporabi lijekova; ili

(d) stalnom korištenju korekcijskih leća.

(4) Imatelj Svjedodžbe mora što prije, a najkasnije
u roku 21 dan, u pisanom obliku izvijestiti Ministarstvo i Svjedodžba će se
smatrati ukinutom, u slučaju:

(a) svake teže ozljede koja utječe na sposobnost
djelovanja kao člana posade; ili

(b) svake bolesti koja utječe na sposobnost
djelovanja kao člana posade; ili

(c) ozljede, bolesti ili trudnoće.

(5) U slučaju ozljeda i bolesti iz stavka 4.
ovoga članka, Svjedodžba se ponovno može izdati ili poslije liječničkog
pregleda koji određuje Ministarstvo ili, ako Ministarstvo smatra prihvatljivim,
bez podvrgavanja liječničkom pregledu.

(6) U slučaju trudnoće iz točke c. stavka 4.
ovoga članka, Ministarstvo može odobriti izdavanje Svjedodžbe pod određenim
uvjetima koje smatra prihvatljivim. Svjedodžba se može izdati poslije
liječničkog pregleda koji je određen po prestanku trudnoće.

*Zabrana u slučaju uporabe lijekova, omamljujućih sredstava i
droga*

Članak 9.

(1) Imatelj Svjedodžbe ne smije koristiti
povlastice dozvole i/ili ovlaštenja ako uzima bilo kakve lijekove koji se
izdaju na liječnički recept ili lijekove koji se izdaju bez liječničkog
recepta, omamljujuća sredstva ili droge, uključujući one koji se koriste za
liječenje bolesti ili poremećaja, ukoliko je svjestan bilo kakvih popratnih
pojava koje su nespojive sa sigurnim korištenjem povlastice dozvole i/ili
ovlaštenja.

(2) Odredba stavka 1. ovoga članka odgovarajuće
se primjenjuje na sve postupke koji zahtijevaju uporabu opće ili spinalne
anestezije koje uzrokuju zdravstvenu nesposobnost za vrijeme od najmanje 48
sati i na sve postupke koji zahtijevaju lokalnu ili djelomičnu anesteziju koje
uzrokuju zdravstvenu nesposobnost kroz vrijeme od najmanje 12 sati.

*Utvrđivanje zdravstvene sposobnosti*

Članak 10.

(1) Zdravstvena sposobnost zrakoplovnog osoblja
i osoblja kabinske posade zrakoplova utvrđuje se na temelju liječničkih
pregleda koje obavljaju liječnička povjerenstva u pravnoj ili fizičkoj osobi
ovlaštenoj za obavljanje liječničkih pregleda zrakoplovnog osoblja.

(2) Zdravstvena sposobnost pomoćnog zrakoplovnog
osoblja utvrđuje se na temelju liječničkih pregleda koje obavljaju zdravstvene
ustanove ili trgovačka društva koja obavljaju djelatnost medicine rada, te
specijalisti medicine rada u privatnoj praksi, ako propisom koji propisuju
uvjete za pomoćno zrakoplovno osoblje nije drugačije propisano. Specijalist
medicine rada koji obavlja te preglede dužan je pisano obavijestiti
Ministarstvo o učinjenim pregledima radi vođenja evidencije.

(3) Zdravstvena sposobnost osoblja koje obavlja
poslove od značenja za sigurnost zračnog prometa utvrđuje se na temelju
liječničkih pregleda koje obavljaju zdravstvene ustanove ili trgovačka društva
koja obavljaju djelatnost medicine rada, te specijalisti medicine rada u
privatnoj praksi, osim ako propisima koji propisuju uvjete za osoblje koje
obavlja poslove od značenja za sigurnost zračnog prometa nije drugačije
propisano. Specijalist medicine rada koji obavlja te preglede dužan je pisano
obavijestiti Ministarstvo o učinjenim pregledima radi vođenja evidencije.
Ministarstvo će osob­lju koje obavlja poslove od značenja za sigurnost zračnog
prometa kojem izdaje dozvole, uvažiti samo Svjedodžbe izdane od evidentiranih
zdravstvenih ustanova ili trgovačkih društava koja obavljaju djelatnost
medicine rada, te specijalista medicine rada u privatnoj praksi.

(4) Zdravstvenu sposobnost osoblja iz stavka 1.
ovoga članka, a koje nije zadovoljno ocjenom liječničkog povjerenstva u prvom
stup­nju, utvrđuje liječničko povjerenstvo drugog stupnja koje s popisa
stručnjaka imenuje ministar nadležan za poslove civilnog zračnog prometa.

*Kategorije zdravstvene sposobnosti*

Članak 11.

(1) Kategorije zdravstvene sposobnosti
zrakoplovnog osoblja su:

1) Kategorija 1, u koju spadaju: prometni piloti
aviona i helikop­tera, profesionalni piloti aviona i helikoptera, navigatori i
inženjeri leta

2) Kategorija 2, u koju spadaju: privatni
(sportski) piloti aviona i helikoptera, piloti jedrilice, piloti motorne
jedrilice, piloti slobodnog balona, piloti zračnog broda, padobranci, piloti
ultralakih letjelica

3) Kategorija 3, u koju spadaju: kontrolori
zračnog prometa

4) Kategorija 4, u koju spadaju: piloti
parajedrilica i piloti ovjesnih jedrilica

5) Kategorija 5, u koju spadaju: mehaničari
održavanja zrakoplova tip I i tip II, inženjeri i tehničari tehničke pripreme,
te JAR 66 osoblje za održavanje zrakoplova.

(2) Ostale kategorije zdravstvene sposobnosti
podrazumijevaju ostalo osoblje koje nije obuhvaćeno kategorijama iz stavka 1.
ovoga članka, a pregledava se sukladno ovom Pravilniku.

*Liječnički pregledi*

Članak 12.

(1) Po opsegu i sadržaju liječnički pregledi
mogu biti prethodni, redoviti (standardni i prošireni), izvanredni i dodatni.

(2) Prethodni liječnički pregled podrazumijeva
medicinsko sveobuhvatni pregled koji kandidat obavlja prvi puta u svrhu
stjecanja Svjedodžbe, a obuhvaća pregled svih sustava sukladno zdravstvenim
zahtjevima pojedine kategorije zdravstvene sposobnosti. Prethodni liječnički
pregled mora se obaviti u državi izdavanja dozvole zrakoplovnog osoblja ili
osoblja kabinske posade zrakoplova.

(3) Redoviti standardni pregled podrazumijeva
periodični opći pregled određenih sustava sukladno zdravstvenim zahtjevima
pojedine kategorije zdravstvene sposobnosti i mora biti obavljen u periodu
valjanosti Svjedodžbe tj. u periodu od 45 dana prije isteka valjanosti
Svjedodžbe.

(4) Redoviti prošireni pregled podrazumijeva
periodični opći pregled s uključenim obimnijim pregledom određenih sustava
sukladno zdravstvenim zahtjevima pojedine kategorije zdravstvene sposobnosti i
mora biti obavljen u periodu valjanosti Svjedodžbe tj. u periodu od 45 dana
prije isteka valjanosti Svjedodžbe.

(5) Dodatni pregled podrazumijeva pregled koji
se traži od kandidata, a prema procjeni predsjednika liječničkog povjerenstva u
slučaju kada kod kandidata dolazi do određenih odstupanja u odnosu na zahtjeve
određene kategorije zdravstvene sposobnosti, a koja nisu takva da bi kandidat
bio ocijenjen nesposobnim ili kada postoji opravdana sumnja u zdravstvenu
sposobnost kandidata/imatelja Svjedodžbe. Predsjednik liječničkog povjerenstva
upućuje kandidata na dodatni pregled kod specijalista prihvatljivog
Ministarstvu.

(6) Izvanrednim pregledom smatra se svaki
pregled zatražen unutar valjanosti Svjedodžbe, od strane Ministarstva. Razlozi
za izvanredni pregled mogu biti razlozi navedeni u članku 7. i 8. ovoga
Pravilnika ili kada Ministarstvo dobije vjerodostojne podatke, koji izazivaju
sumnju glede psihičke ili fizičke sposobnosti imatelja Svjedodžbe za sigurno
korištenje povlastica dozvole i/ili ovlaštenja. Izvori ovakovih podataka mogu
biti nesreće ili nezgode, problemi ili delikventnost tijekom školovanja ili
provjera i slično. Opseg i sadržaj pregleda ovisi o razlogu upućivanja imatelja
Svjedodžbe na izvanredni pregled. Nakon izvanrednog pregleda Ministarstvo može
iz određenih razloga, o kojima će pravovremeno izvijestiti kandidata i
predsjednika liječničkog povjerenstva, ograničiti ili ukinuti Svjedodžbu.

(7) Nakon obavljenog liječničkog pregleda
kandidata se mora ocijeniti sposobnim ili nesposobnim, ili ga treba uputiti
Ministarstvu za upisivanje ili povlačenje određenih ograničenja. Pregled
ograničenja definiran je u Dodatku 6, Medicinski dokument broj 9 ovoga
Pravilnika. Predsjednik liječničkog povjerenstva mora usmeno i pisano
izvijestiti kandidata o svakom stanju (medicinskom, operativ­nom ili drugom
ograničenju) koje bi mu moglo ograničiti stručno osposobljavanje i/ili
korištenje povlastica dozvole i/ili ovlaštenja.

(8) Nakon što je započeo pregled kod jednog
liječničkog povjerenstva, kandidat/imatelj Svjedodžbe ne smije započeti novi
pregled kod drugog povjerenstva.

*Obavljanje liječničkih pregleda*

Članak 13.

(1) Kandidat/imatelj Svjedodžbe ispunjava
Zahtjev za izdavanje Svjedodžbe, čiji je izgled i sadržaj definiran u Dodatku
6, Medicinski dokument broj 1 ovoga Pravilnika.

(2) Za kategoriju 1 zdravstvene sposobnosti prethodni
i prošireni liječnički pregled mora biti obavljen u AMC, a standardni liječ­nički
pregled može se obaviti u pravnoj ili fizičkoj osobi ovlaštenoj za obavljanje
liječničkih pregleda zrakoplovnog osoblja.

(3) Za kategoriju 3 zdravstvene sposobnosti prethodni
liječnički pregled mora biti obavljen u AMC, a prošireni i standardni
liječnički pregled može se obaviti u pravnoj ili fizičkoj osobi ovlaštenoj za
obavljanje liječničkih pregleda zrakoplovnog osoblja.

(4) Za kategoriju 2, 4 i 5 zdravstvene sposobnosti
prethodni, standardni i prošireni liječnički pregled može se obaviti u AMC ili
u pravnoj ili fizičkoj osobi ovlaštenoj za obavljanje liječničkih pregleda
zrakoplovnog osoblja.

(5) Izvanredni pregled za sve kategorije zdravstvene
sposobnosti zrakoplovnog osoblja mora se obaviti u AMC.

(6) Obavljanje i sadržaj liječničkih pregleda
definirani su u Dodatku 6, Medicinski dokument broj 10, Tablica 1 i 2 ovoga
Pravilnika.

*Pravna ili fizička osoba za obavljanje liječničkih pregleda*

Članak 14.

(1) Pravna ili fizička osoba za obavljanje
liječničkih pregleda zrakoplovnog i drugog osoblja čija se zdravstvena
sposobnost utvrđuje prema odredbama ovoga Pravilnika, mora udovoljavati
sljedećim uvjetima:

1. obavljati zdravstvenu djelatnost sukladno
Zakonu o zdravstvenoj zaštiti;

2. mora biti unutar granica Republike Hrvatske i
baviti se zrakoplovnom medicinom ili medicinom rada;

3. ispunjavati uvjete glede prostora i tehničke
opremljenosti:

– sanitarno-tehničke i higijenske uvjete
sukladno propisu o minimalnim uvjetima u pogledu prostora, radnika i
medicinsko--tehničke opreme za obavljanje zdravstvene djelatnosti;

– uvjete u pogledu prostora, opreme i kadrova
sukladno propisu o minimalnim uvjetima u pogledu prostora, radnika i
medicinsko-tehničke opreme za obavljanje zdravstvene djelatnosti;

– prostor za čuvanje medicinske dokumentacije
ili metalni ormar s ključem za osobne zdravstvene kartone (dosjee) zrakoplovnog
osoblja;

– telekomunikacijske i računalne uređaje za
potrebe komunikacije s Ministarstvom;

4. u sastavu imati najmanje specijalističku
ordinaciju djelatnosti medicine rada;

5. u sastavu imati liječničko povjerenstvo za
liječničke preglede zrakoplovnog osoblja, s time da predsjednik liječničkog
povjerenstva mora biti stalno zaposlen te predsjednik i članovi liječničkog
povjerenstva moraju udovoljavati propisanim uvjetima;

6. biti u stručnoj i konzilijarnoj suradnji
(ugovorom o stručnoj suradnji) s kliničkom bolnicom ili zdravstvenom ustanovom,
drugim zdravstvenim radnicima koji obavljaju zdravstvenu djelatnost u privatnoj
praksi ili trgovačkim društvom koje obavlja zdravstvenu djelatnost za potrebe
laboratorijskih i drugih dijagnostičkih postupaka.

(2) Ministarstvo će odrediti potreban broj
pravnih ili fizičkih osoba iz stavka 1. ovoga članka, uzimajući u obzir broj i
zemljopisnu raspoređenost zrakoplovnog i drugog osoblja čija se zdravstvena
sposobnost utvrđuje prema odredbama ovoga Pravilnika.

*Zrakoplovno medicinsko središte (AMC)*

Članak 15.

(1) Pored uvjeta iz članka 14. stavka 2. točke
1., 2., 3. i 6., AMC mora:

(a) biti sastavni dio ili biti u stručnoj
suradnji (ugovorom o stručnoj suradnji) s kliničko-bolničkim centrom ili
kliničkom bolnicom za potrebe medicinskih istraživanja

(b) u stalnom radnom odnosu imati tim stručnjaka
i liječnika, koji čine liječničko povjerenstvo, najmanje u sljedećem sastavu:

– specijalist medicine rada – 2 djelatnika,
predsjednik i zamjenik predsjednika

– specijalist oftalmologije, član

– specijalist otorinolaringologije, član

– specijalist neurologije, član

– specijalist psihijatrije, član

– psiholog, član.

(c) u svom sastavu imati:

– specijalističku ordinaciju djelatnosti
medicine rada

– specijalističku ordinaciju djelatnosti
oftalmologije

– specijalističku ordinaciju djelatnosti
otorinolaringologije

– specijalističku ordinaciju djelatnosti
neurologije

– specijalističku ordinaciju djelatnosti
psihijatrije

(2) Predsjednik i članovi liječničkog
povjerenstva moraju udovoljavati propisanim uvjetima.

(3) Ministarstvo će odrediti potreban broj AMC,
uzimajući u obzir broj i zemljopisnu rasprostranjenost zrakoplovnog i drugog
osoblja čija se zdravstvena sposobnost utvrđuje prema odredbama ovoga
Pravilnika.

*Izdavanje ovlaštenja pravnoj ili fizičkoj osobi za
obavljanje liječničkih pregleda*

Članak 16.

(1) Pravnoj ili fizičkoj osobi iz članka 14. i
15. ovoga Pravilnika, koja udovoljava propisanim uvjetima, na temelju pisanog
zahtjeva Ministarstvo, uz suglasnost ministarstva nadležnog za poslove zdravstva,
izdaje ovlaštenje za obavljanje liječničkih pregleda zrakoplovnog i drugog
osoblja čija se zdravstvena sposobnost utvrđuje prema odredbama ovoga
Pravilnika.

(2) Uz zahtjev se prilaže:

1. Rješenje ili drugi oblik odobrenja
ministarstva nadležnog za poslove zdravstva za obavljanje zdravstvene
djelatnosti

2. Dokaz o statusu

3. Izjava o broju zaposlenih

4. Popis zaposlenika

5. Dokaz o ispunjavanju uvjeta glede prostora i
tehničke opremljenosti

6. Zahtjev za odobrenje liječničkog povjerenstva
s popisom članova

7. Zahtjev za ovlaštenje predsjednika
liječničkog povjerenstva

8. Potvrda o završenoj obuci iz zrakoplovne
medicine, najmanje za predsjednika liječničkog povjerenstva, a za AMC za sve
članove povjerenstva

9. Ugovor o stručnoj suradnji s kliničkom
bolnicom ili zdravstvenom ustanovom, drugim zdravstvenim radnicima koji
obavljaju zdravstvenu djelatnost u privatnoj praksi ili trgovačkim društvom
koje obavlja zdravstvenu djelatnost, za potrebe laboratorijskih i drugih
dijagnostičkih postupaka

10. Ugovori za članove liječničkog povjerenstva
(osim AMC)

11. Ugovorom o stručnoj suradnji s
kliničko-bolničkim centrom ili kliničkom bolnicom za potrebe medicinskih
istraživanja (samo AMC).

(3) Ministarstvo utvrđuje udovoljavanje uvjetima
propisanim ovim Pravilnikom na temelju podnesenih dokaza i neposrednim
pregledom pravne ili fizičke osobe iz članka 14. i 15. ovoga Pravilnika.

(4) Ovlaštenje se može izdati za izvođenje
liječničkih pregleda za jednu određenu kategoriju ili za više kategorija
zdravstvene sposobnosti, a ovisno o potrebi s obzirom na broj i zemljopisnu
rasprostranjenost zrakoplovnog i drugog osoblja čija se zdravstvena sposobnost
utvrđuje prema odredbama ovoga Pravilnika i udovoljavanju propisanim uvjetima.

*Valjanost ovlaštenja pravne ili fizičke osobe za obavljanje
liječničkih pregleda*

Članak 17.

(1) Ministarstvo će, uz suglasnost ministarstva
nadležnog za poslove zdravstva, pravnoj ili fizičkoj osobi iz članka 16. ovoga
Pravilnika izdati ovlaštenje za razdoblje do tri godine.

(2) U roku šest mjeseci prije isteka roka iz
stavka 1. ovoga članka, pravna ili fizička osoba ovlaštena za obavljanje
liječničkih pregleda zrakoplovnog osoblja može pokrenuti postupak za
produljenje valjanosti ovlaštenja.

(3) Promjena adrese pravne ili fizičke osobe
ovlaštene za obav­ljanje liječničkih pregleda zrakoplovnog osoblja mora se
prijaviti Ministarstvu, a svaka izmjena u sastavu liječničkog povjerenstva mora
biti odobrena od Ministarstva.

*Ukidanje ili ograničenje ovlaštenja pravnoj ili fizičkoj
osobi ovlaštenoj za obavljanje liječničkih pregleda zrakoplovnog osoblja*

Članak 18.

Ukoliko pravna ili fizička osoba ovlaštena za
obavljanje liječničkih pregleda zrakoplovnog osoblja prestane ispunjavati bilo
koji od uvjeta na temelju kojih je ovlaštenje izdano ili ako postupi suprotno
odredbama ovoga Pravilnika, Ministarstvo će, uz suglasnost ministarstva
nadležnog za poslove zdravstva, ovlaštenje ukinuti ili ograničiti.

*Liječničko povjerenstvo prvog stupnja*

Članak 19.

(1) Zdravstvenu sposobnost utvrđuju i Svjedodžbu
izdaju liječnička povjerenstva prvog stupnja u pravnoj ili fizičkoj osobi
ovlaštenoj za obavljanje liječničkih pregleda zrakoplovnog osoblja, odobrena od
Ministarstva prilikom stjecanja ili produljenja valjanosti ovlaštenja istoj
pravnoj ili fizičkoj osobi. Liječnička povjerenstva odobravaju se za razdoblje
do tri godine.

(2) Liječničko povjerenstvo za liječničke
preglede zrakoplovnog osoblja i osoblja kabinske posade zrakoplova čine: doktor
medicine specijalist medicine rada, specijalist oftalmologije, specijalist
otorinolaringologije, specijalist neurologije, specijalist psihijatrije i
psiholog.

(3) Liječničko povjerenstvo prvog stupnja
obavezno je koristiti medicinske dokumente i obrasce, čiji je izgled i sadržaj
definiran u Dodatku 6 ovoga Pravilnika.

*Predsjednik liječničkog povjerenstva prvog stupnja (AME)*

Članak 20.

(1) Na zahtjev koji se predaje zajedno sa
zahtjevom za ovlaštenje pravne ili fizičke osobe, Predsjedniku liječničkog
povjerenstva za obavljanje liječničkih pregleda zrakoplovnog osoblja
Ministarstvo, uz suglasnost ministarstva nadležnog za poslove zdravstva, izdaje
ovlaštenje.

(2) AME je doktor medicine specijalist medicine
rada, koji je završio osnovnu i naprednu obuku iz zrakoplovne medicine za
preglede kategorije 1 i 3 zdravstvene sposobnosti, a za liječničke preglede
kategorije 2, 4 i 5 zdravstvene sposobnosti AME mora završiti minimalno osnovnu
obuku iz zrakoplovne medicine.

(3) Ministarstvo neće izdati ovlaštenje AME-u
nakon što on napuni 70 godina starosti. Izdano ovlaštenje ne vrijedi nakon što
AME napuni 70 godina starosti.

(4) AME je odgovoran za vođenje
kandidata/imatelja Svjedodžbe kroz postupak liječničkog pregleda, koordinaciju
članova liječ­ničkog povjerenstva i rezultata procjene, potpisivanje
medicinskih dokumenata i obrazaca, dostavljanje medicinske dokumentacije
Ministarstvu i koordinaciju s Ministarstvom.

(5) AME utvrđuje identitet kandidata/imatelja
Svjedodžbe uvidom u osobnu iskaznicu ili drugi identifikacijski dokument s
fotografijom i dozvolu zrakoplovnog osoblja, te ga upozorava na materijalnu i
krivičnu odgovornost za podatke unijete u Zahtjev za dobivanje Svjedodžbe, čiji
je izgled i sadržaj definiran u Dodatku 6, Medicinski dokument broj 1 ovoga
Pravilnika. Ako liječničko povjerenstvo opravdano posumnja u točnost podataka
unijetih u obrazac, dužno je zahtjev neodgodivo uputiti Ministarstvu koje će
ukinuti ili ograničiti Svjedodžbu ili odrediti izvanredni pregled.

(6) AME je obvezan u roku od 5 dana po
uručivanju Svjedodžbe – Medicinski obrazac broj 1 ili Obavijesti o
neudovoljavanju uvjetima za izdavanje Svjedodžbe, dostaviti Ministarstvu
preslike cjelokupne medicinske dokumentacije proizašle iz postupaka utvrđivanja
zdravstvene sposobnosti kandidata/imatelja Svjedodžbe (svi korišteni medicinski
dokumenti i obrasci, kao i popratni nalazi).

(7) AME je obvezan u roku od 60 dana od početka
kalendarske godine, za prethodnu godinu, dostaviti Ministarstvu Godišnji
izvještaj liječničkog povjerenstva, čiji je izgled i sadržaj definiran u Dodatku
6, Medicinski dokument broj 11 i presliku Knjige rada liječničkog povjerenstva,
čiji je izgled i sadržaj definiran u Dodatku 6, Medicinski dokument broj 12
ovoga Pravilnika.

(8) AME ima pravo pristupa cjelokupnoj
medicinskoj dokumentaciji osoba koje se pregledavaju tj. su pregledane, a koja
se nalazi u Ministarstvu.

(9) Liječnici koji imaju prebivalište u državama
koje nisu članice JAA-a, a žele postati AME, mogu podnijeti zahtjev
Ministarstvu. Nakon utvrđivanja potrebe za AME izvan Republike Hrvatske,
uzimajući u obzir broj i zemljopisnu rasprostranjenost zrakoplovnog osoblja,
Ministarstvo će odrediti dodatne uvjete kojima mora udovoljiti. Nakon
udovoljavanja uvjetima, AME može dobiti ovlaštenje za razdoblje do jedne godine
za obavljanje liječničkih pregleda za produljenje valjanosti Svjedodžbe. AME je
obvezan dostavljati svu medicinsku dokumentaciju o obavljenim liječničkim
pregledima Ministarstvu.

*Valjanost ovlaštenja AME*

Članak 21.

(1) AME-u Ministarstvo izdaje ovlaštenje za
razdoblje do tri godine.

(2) Da bi se održao nivo stručnosti i zadržalo
ovlaštenje, AME mora u svakoj godini obaviti minimalno deset liječničkih
pregleda u skladu s ovim Pravilnikom.

(3) Da bi se produljila valjanost ovlaštenja za
naredne tri godine, AME mora, u razdoblju valjanosti ovlaštenja, obaviti
minimalno pet­naest liječničkih pregleda za svaku određenu kategoriju
zdravstvene sposobnosti za koju je ovlašten. Ako je iz nekog razloga ovlaštenje
izdano na kraće razdoblje, Ministarstvo će zahtijevati minimalno pet obavljenih
liječničkih pregleda za određenu kategoriju zdravstvene sposobnosti godišnje.
Uz navedeni broj liječničkih pregleda AME mora u periodu valjanosti ovlaštenja
završiti i obuku za obnavljanje znanja iz područja zrakoplovne medicine.

*Članovi liječničkog povjerenstva prvog stupnja*

Članak 22.

(1) Članovi liječničkog povjerenstva u pravnoj
ili fizičkoj osobi ovlaštenoj za obavljanje liječničkih pregleda zrakoplovnog
osoblja su doktori medicine, specijalisti iz pojedinih područja medicine i
stručnjaci, odobreni od Ministarstva. Članovi liječničkog povjerenstva bi
trebali steći iskustvo o stanjima u kojima imatelji dozvola i/ili ovlaštenja
zrakoplovnog i drugog osoblja obavljaju svoj posao, i završiti najmanje osnovnu
obuku iz zrakoplovne medicine, a psiholozi obuku iz zrakoplovne psihologije.

(2) Članovi liječničkog povjerenstva, uz AME,
su: specijalist oftalmologije, specijalist otorinolaringologije, specijalist
neurologije, specijalist psihijatrije i psiholog.

(3) U AMC AME mora imati zamjenika, koji mora udovoljavati
uvjetima za predsjednika liječničkog povjerenstva propisanim ovim Pravilnikom.

(4) U AMC članovi liječničkog povjerenstva
moraju završiti najmanje osnovnu obuku iz zrakoplovne medicine, a psiholozi
obuku iz zrakoplovne psihologije.

*Osnovna, napredna i obuka za obnavljanje znanja iz
zrakoplovne medicine, te zrakoplovna psihologija*

Članak 23.

(1) Osnovna obuka iz područja zrakoplovne
medicine traje 60 sati. Osnovnu obuku moraju završiti AME u pravnoj ili
fizičkoj osobi ovlaštenoj za obavljanje liječničkih pregleda zrakoplovnog
osoblja za kategorije 1, 2, 3, 4 i 5 zdravstvene sposobnosti. Posjedovanje
Potvrde o završenoj osnovnoj obuci ne daje pravo za obavljanje pregleda
zrakoplovnog i drugog osoblja čija se zdravstvena sposobnost utvrđuje prema
odredbama ovoga Pravilnika.

(2) Napredna obuka iz područja zrakoplovne
medicine traje 60 sati. Naprednu obuku moraju završiti AME za kategorije 1 i 3
zdravstvene sposobnosti. Posjedovanje Potvrde o završenoj naprednoj obuci ne
daje pravo za obavljanje pregleda zrakoplovnog i drugog osoblja čija se
zdravstvena sposobnost utvrđuje prema odredbama ovoga Pravilnika.

(3) Obuka za obnavljanje znanja iz područja
zrakoplovne medicine traje 20 sati, od čega najmanje 6 sati mora biti obuka pod
direktnim nadzorom Ministarstva. Određen broj sati pohađanja znanstvenih
sastanaka, kongresa i iskustva stečenog u pilotskoj kabini, Ministarstvo može
priznati u skladu s Dodatkom 5, poglavlje C, točka 2. ovoga Pravilnika.

(4) Obuka iz zrakoplovne psihologije za
psihologe traje 60 sati.

(5) Program i sadržaj osnovne, napredne i obuke
za obnavljanje znanja iz zrakoplovne medicine, te zrakoplovne psihologije
definirani su u Dodatku 5 ovoga Pravilnika.

(6) Obuke iz stavka 1., 2., 3. i 4. ovoga članka
moraju biti odobrene od Ministarstva, a provodi ih AMC. Pod odobrenjem
Ministarstva podrazumijeva se odobrenje predavača, sadržaja obuke i termin
održavanja.

(7) Obuke iz stavka 1., 2., 3. i 4. ovoga članka
zaključuju se završnim ispitom, nakon čega se izdaje Potvrda o završenoj obuci.
Izgled Potvrde o završenoj obuci definiran je u Dodatku 6, Medicinski dokument
broj 15 ovoga Pravilnika.

*Liječničko povjerenstvo drugog stupnja*

Članak 24.

(1) Zdravstvenu sposobnost zrakoplovnog osoblja
i osoblja kabinske posade zrakoplova koji nisu zadovoljni ocjenom liječničkog
povjerenstva prvog stupnja utvrđuje liječničko povjerenstvo drugog stupnja
kojeg s popisa stručnjaka imenuje ministar nadležan za poslove civilnog zračnog
prometa za svaki pojedini slučaj. Zahtjev za drugostupanjski postupak, čiji je
izgled i sadržaj definiran u Dodat­ku 6, Medicinski dokument broj 13 ovoga
Pravilnika, podnosi se Ministarstvu u roku od 15 dana od dana uručenja
Obavijesti o neudovoljavanju uvjetima za izdavanje Svjedodžbe ili Obavijesti o
prvobitnom postavljanju zdravstvenog i/ili operativnog ograničenja.

(2) Liječničko povjerenstvo drugog stupnja čine
liječnici specijalisti i stručnjaci iz područja u kojem je podnositelj zahtjeva
proglašen nesposobnim ili u kojem podnositelj zahtjeva ne udovoljava uvjetima
za zdravstvenu sposobnost bez ograničenja.

(3) Liječničko povjerenstvo drugog stupnja mora
voditi Zapisnik, čiji je izgled i sadržaj definiran u Dodatku 6, Medicinski
dokument broj 14 ovoga Pravilnika i postupak završiti rješenjem, koje se
dostavlja kandidatu i liječničkom povjerenstvu prvog stupnja.

(4) Ako je kandidat u drugostupanjskom postupku
ocijenjen zdravstveno sposobnim, predsjednik povjerenstva izdaje mu Svjedodžbu
u koju se u polje XII upisuje »AMS« što upućuje AME kod sljedećeg liječničkog
pregleda na potrebu kontakta s Ministarstvom. Objašnjenje »AMS« napomene
definirano je u Dodatku broj 6, Medicinski dokument broj 9 ovoga Pravilnika.

(5) U slučaju nalaza dvije različite Svjedodžbe,
Ministarstvo će pokrenuti drugostupanjski postupak za utvrđivanje valjanosti.
Imatelj Svjedodžbe obvezan je pristupiti liječničkom pregledu kako odredi
liječničko povjerenstvo drugog stupnja. U protivnom, Svjedodžbe će se ukinuti.

*Medicinski dokumenti i obrasci*

Članak 25.

(1) Medicinski dokumenti su dokumenti koje
koristi Ministarstvo, pravna ili fizička osoba ovlaštena za obavljanje
liječničkih pregleda zrakoplovnog osoblja, zrakoplovno i drugo osoblje čija se
zdravstvena sposobnost utvrđuje prema odredbama ovoga Pravilnika, a obuhvaćaju:

– Medicinski dokument broj 1: Zahtjev za
dobivanje Svjedodžbe o zdravstvenoj sposobnosti

– Medicinski dokument broj 2: Izvještaj o
liječničkom pregledu od predsjednika liječničkog povjerenstva

– Medicinski dokument broj 3: Izvještaj o
oftalmološkom pregledu

– Medicinski dokument broj 4: Izvještaj o
otorinolaringološkom pregledu

– Medicinski dokument broj 5: Izvještaj o
neurološkom pregledu

– Medicinski dokument broj 6: Izvještaj o
psihijatrijskom pregledu

– Medicinski dokument broj 7: Izvještaj o
psihologijskom pregledu

– Medicinski dokument broj 8: Uputnica za
dodatni pregled, s izvještajem stručnjaka prihvatljivog Ministarstvu

– Medicinski dokument broj 9: Ograničenja,
uvjeti i varijacije + Upute

– Medicinski dokument broj 10: Liječnički
pregledi – potpisivanje Svjedodžbe (Tablica 1) i Minimalni periodički pregledi
– sadržaj pregleda (Tablica 2)

– Medicinski dokument broj 11: Godišnji
izvještaj liječničkog povjerenstva

– Medicinski dokument broj 12: Knjiga rada
liječničkog povjerenstva

– Medicinski dokument broj 13: Zahtjev za
drugostupanjski postupak

– Medicinski dokument broj 14: Zapisnik o radu
drugostupanjskog povjerenstva

– Medicinski dokument broj 15: Potvrda o
završenoj obuci

– Medicinski dokument broj 16: Zahtjev za
mišljenje Ministarstva

(2) Izgled i sadržaj medicinskih dokumenata definirani
su u Dodatku 6 ovoga Pravilnika.

(3) Medicinski obrasci su općenito dokumenti
koje Ministarstvo ili pravna ili fizička osoba ovlaštena za obavljanje
liječničkih pregleda zrakoplovnog osoblja izdaju zrakoplovnom i drugom osob­lju
čija se zdravstvena sposobnost utvrđuje prema odredbama ovoga Pravilnika, a
obuhvaćaju:

– Medicinski obrazac broj 1: Svjedodžba o
zdravstvenoj sposobnosti kategorije 1 i 2

– Medicinski obrazac broj 2: Svjedodžba o
zdravstvenoj sposobnosti za ostale kategorije

– Medicinski obrazac broj 3: Obavijest o
neudovoljavanju uvjetima za izdavanje Svjedodžbe o zdravstvenoj sposobnosti

– Medicinski obrazac broj 4: Obavijest o
prvobitnom postavljanju zdravstvenog i/ili operativnog ograničenja

(4) Izgled i sadržaj medicinskih obrazaca definirani
su u Dodat­ku 7 ovoga Pravilnika i čine njegov sastavni dio.

(5) Medicinske dokumente i medicinske obrasce
izrađuje Ministarstvo i dostavlja ih na uporabu pravnoj ili fizičkoj osobi ovlaštenoj
za obavljanje liječničkih pregleda zrakoplovnog osoblja.

*Svjedodžba kategorije 1 i 2 zdravstvene sposobnosti*

Članak 26.

(1) Svjedodžba kategorije 1 i 2 zdravstvene
sposobnosti (Medicinski obrazac broj 1 iz Dodatka 7 ovoga Pravilnika) mora sadržavati
sljedeće podatke:

– Država izdavanja: Republika Hrvatska

– Broj dozvole zrakoplovnog osoblja (ili vrsta
dozvole za imatelja Svjedodžbe koji nema dozvolu, ali je u postupku stjecanja)

– Ime i prezime

– Mjesto i datum rođenja

– Državljanstvo: ako imatelj Svjedodžbe ima više
državljanstava, unijeti sve

– Adresa

– Potpis

– Kategorija zdravstvene sposobnosti

– Datum isteka valjanosti Svjedodžbe

– Ograničenja (kod i kratki opis – Upute za unos
i opis ograničenja definirani su u Dodatku 6, Medicinski dokument broj 9 ovoga
Pravilnika)

– Datum izdavanja Svjedodžbe: datum kada je
Svjedodžba pot­pisana i izdana

– Naziv pravne ili fizičke osobe ovlaštene za
obavljanje liječničkih pregleda zrakoplovnog osoblja koja je izdala Svjedodžbu,
ili Ministarstvo

– Potpis i pečat AME-a (predsjednika liječničkog
povjerenstva) ili ovlaštene osobe: potpis predsjednika liječničkog povjerenstva
(AME) ili ovlaštene osobe Ministarstva i pečat pravne ili fizičke osobe
ovlaštene za obavljanje liječničkih pregleda zrakoplovnog osoblja ili
Ministarstva

– Datum i mjesto (država) prethodnog liječničkog
pregleda

– Datum isteka prethodne Svjedodžbe

– Datum općeg liječničkog pregleda: datum
trenutnog pregleda

– Datum posljednjeg i sljedećeg EKG pregleda

– Datum posljednjeg i sljedećeg pregleda za:
audiogram i prošireni otorinolaringloški pregled

– Datum posljednjeg i sljedećeg proširenog
oftalmološkog pregleda

– Datum posljednjeg i sljedećeg pregleda vršnog
protoka

– Napomena.

(2) Po obavljenom liječničkom pregledu te
utvrđenoj zdravstvenoj sposobnosti, kandidatu/imatelju Svjedodžbe se uručuje
Svjedodžba, prema potrebi u duplikatu. Svjedodžba, Obrazac broj 1 izdaje se
zrakoplovnom osoblju iz članka 11. stavak 1. i 2. ovoga Pravilnika samo
privatnim (sportskim) pilotima aviona i helikoptera. Kandidatima/imateljima
Svjedodžbe kategorije 2 zdravstvene sposobnosti, osim privatnih (sportskih)
pilota aviona i helikoptera, kao i imateljima Svjedodžbe kategorije 3, 4, i 5
zdravstvene sposobnosti, te ostalom osoblju koje obavljaju liječničke preglede
u skladu s ovim Pravilnikom, uručuje se Medicinski obrazac broj 2 iz Dodatka 7
ovoga Pravilnika, na hrvatskom jeziku, po potrebi u duplikatu, i na engleskom
jeziku.

(3) Imatelji Svjedodžbe kategorije 1 zdravstvene
sposobnosti, mogu obavljati poslove i koristiti povlastice kao imatelji
Svjedodžbe kategorije 2 zdravstvene sposobnosti. U ostalim slučajevima
kandidati/imatelji Svjedodžbe moraju udovoljiti zahtjevima pojedinih kategorija
zdravstvene sposobnosti, ali nadležni AME može uzeti u obzir opseg i nalaze
prijašnjih liječničkih pregleda.

(4) Ako bi izdavanje Svjedodžbe zahtijevalo više
od jednog ograničenja i uvjeta, te imalo dodatne učinke na sigurno korištenje
povlastica dozvole i/ili ovlaštenja, Ministarstvo mora razmotriti izdavanje
Svjedodžbe.

(5) Imatelj Svjedodžbe kategorije 1 ili 2
zdravstvene sposobnosti izdane na Medicinskom obrascu broj 1 iz Dodatka 7 ovoga
Pravilnika, mora Svjedodžbu predati u Ministarstvo u slučaju da je potrebno
daljnje postupanje. Upis ograničenja u Svjedodžbu ili dozvolu zrakoplovnog
osoblja definiran je u Dodatku 6, Medicinski dokument broj 9 ovoga Pravilnika.

(6) Imatelj Svjedodžbe dužan je na zahtjev
Ministarstva dostaviti Svjedodžbu na uvid, a u postupku produljenja valjanosti
ili obnavljanja Svjedodžbe istu uručiti predsjedniku liječničkog povjerenstva.
Predsjednik liječničkog povjerenstva će Svjedodžbu spremiti u osobni karton
(dosje) imatelja Svjedodžbe.

(7) Inicijalno izdavanje Svjedodžbe kategorije 1
zdravstvene sposobnosti mora biti u Ministarstvu, a nakon obavljenog pregleda u
AMC-u.

(8) Imatelja Svjedodžbe kategorije 1 ili 2
zdravstvene sposobnosti, Ministarstvo može uputiti na izvanredni liječnički
pregled u slučaju opravdane sumnje u njegovu zdravstvenu sposobnost.

(9) Kandidat smije imati samo jednu Svjedodžbu.

(10) Kandidata kojem je odbijena Svjedodžba
Ministarstvo će, nakon što dobije dokumentaciju od predsjednika liječničkog
povjerenstva, pisano izvijestiti o razlogu odbijanja, kao i o njegovim pravima
za ponovni liječnički pregled. Ministarstvo će informaciju o odbijanju učiniti
dostupnom drugim državama članicama JAA, s time da medicinska dokumentacija
ostaje strogo povjerljiva i neće se izdati bez pristanka kandidata.

*Svjedodžba kategorije 3 zdravstvene sposobnosti*

Članak 27.

(1) Zdravstvena sposobnost kandidata/imatelja
dozvole kontrolora zračnog prometa utvrđuje se prema zdravstvenim zahtjevima za
kategoriju 3 zdravstvene sposobnosti propisanim u Dodatku 4. ovoga Pravilnika.
Kandidatu koji udovoljava zahtjevima izdaje se Svjedodžba na Medicinskom obrascu
broj 2 iz Dodatka 7. ovoga Pravilnika.

(2) Imatelja Svjedodžbe kategorije 3 zdravstvene
sposobnosti, Ministarstvo može uputiti na izvanredni liječnički pregled u
slučaju opravdane sumnje u njegovu zdravstvenu sposobnost.

*Svjedodžba kategorije 4 zdravstvene sposobnosti*

Članak 28.

(1) Zdravstvena sposobnost kandidata za dozvolu
pilota ovjesnih jedrilica i parajedilica utvrđuje se prema zdravstvenim
zahtjevima za kategoriju 2 zdravstvene sposobnosti propisanim u Dodatku 6, Medicinski
dokument broj 10 – Tablica 2 ovoga Pravilnika. Kandidatu koji udovoljava
propisanim zahtjevima izdaje se Svjedodžba na Medicinskom obrascu broj 2 iz
Dodatka 7 ovoga Pravilnika.

(2) Zdravstvena sposobnost kandidata/imatelja
dozvole pilota parajedrilice ili dozvole pilota ovjesne jedrilice s
ovlaštenjima učitelja, pilota tandema i pokusnog pilota, te posebnih ovlaštenja
na dozvoli pilota parajedrilice ili ovjesne jedrilice, utvrđuje se prema
zahtjevima za kategoriju 2 zdravstvene sposobnosti zrakoplovnog osoblja.
Kandidatu koji udovoljava propisanim zahtjevima izdaje se Svjedodžba na
Medicinskom obrascu broj 2 iz Dodatka 7 ovoga Pravilnika.

(3) Imatelja Svjedodžbe kategorije 4 zdravstvene
sposobnosti, Ministarstvo može uputiti na izvanredni liječnički pregled u
slučaju opravdane sumnje u njegovu zdravstvenu sposobnost.

*Svjedodžba kategorije 5 zdravstvene sposobnosti*

Članak 29.

(1) Zdravstvena sposobnost kandidata/imatelja
dozvole zrakoplovno-tehničkog osoblja, utvrđuje se prema zahtjevima za kategoriju
2 zdravstvene sposobnosti propisanim u Dodatku 6, Medicinski dokument broj 10 –
Tablica 2 ovoga Pravilnika.

(2) Kandidatu koji udovoljava zahtjevima izdaje
se Svjedodžba na Medicinskom obrascu broj 2 iz Dodatka 7 ovoga Pravilnika.

(3) Ako u okviru poslova i zadaća
zrakoplovno-tehničko osoblje mora ispunjavati zdravstvene zahtjeve prema drugim
propisima, kandidat/imatelj dozvole mora, osim zdravstvenih pregleda u skladu
sa ovim Pravilnikom, obavljati i preglede koji su određeni tim propisima.

(4) Imatelja Svjedodžbe kategorije 5 zdravstvene
sposobnosti, Ministarstvo može uputiti na izvanredni liječnički pregled u
slučaju opravdane sumnje u njegovu zdravstvenu sposobnost.

*Ostale kategorije zdravstvene sposobnosti*

Članak 30.

(1) Zdravstvena sposobnost osoblja kabinske
posade zrakoplova utvrđuje se prema zahtjevima kategorije 2 zdravstvene
sposobnosti.

(2) Kandidatu koji udovoljava zahtjevima izdaje
se Svjedodžba na Medicinskom obrascu broj 2 iz Dodatka 7 ovoga Pravilnika.

(3) Ako u okviru poslova i zadaća osoblje
kabinske posade zrakoplova mora ispunjavati zdravstvene zahtjeve prema drugim
propisima, kandidat/imatelj dozvole mora, osim zdravstvenih pregleda u skladu s
ovim Pravilnikom, obavljati i preglede koji su određeni tim propisima.

*Valjanost Svjedodžbe*

Članak 31.

(1) Valjanost Svjedodžbe kategorije 1
zdravstvene sposobnosti iznosi 12 mjeseci kod osoba koje nisu navršile 40
godina starosti, odnosno 6 mjeseci kod osoba s navršenih 40 godina starosti.

(2) Valjanost Svjedodžbe kategorije 2 zdravstvene
sposobnosti iznosi 60 mjeseci kod osoba koje nisu navršile 30 godina starosti,
24 mjeseca kod osoba koje nisu navršile 50 godina starosti, 12 mjeseci kod
osoba koje nisu navršile 65 godina starosti i 6 mjeseci s navršenih 65 godina
starosti. Svjedodžba kategorije 2 izdana imateljima dozvola neće vrijediti
nakon što ta osoba navrši 32 godine starosti. Ako je imatelj Svjedodžbe
kategorije 2 zdravstvene sposobnosti stekao instrumentalno ovlaštenje, mora se
obaviti čista tonalna audiometrija unutar zadnjih 60 mjeseci ukoliko imatelj
dozvole ima 39 godina i manje, ili unutar zadnjih 24 mjeseca ukoliko ima 40 ili
više godina starosti.

(3) Iznimno od odredbe stavka 2. ovoga članka,
valjanost Svjedodžbe kategorije 2 zdravstvene sposobnosti za padobrance iznosi 24
mjeseci.

(4) Valjanost Svjedodžbe kategorije 3
zdravstvene sposobnosti iznosi 24 mjeseci kod osoba koje nisu navršile 40
godina starosti, odnosno 12 mjeseci kod osoba s navršenih 40 ili više godina
starosti.

(5) Valjanost Svjedodžbe kategorije 4 zdravstvene
sposobnosti nakon prethodnog pregleda kod stjecanja dozvole je trajno do 50
godine starosti. Sa 50 godina starosti imatelj dozvole mora napraviti prethodni
pregled i dalje je valjanost Svjedodžbe 48 mjeseci.

(6) Iznimno od odredbe stavka 5. ovoga članka,
valjanost Svjedodžbe kategorije 4 zdravstvene sposobnosti za imatelje dozvola
pilota parajedrilice ili ovjesne jedrilice s ovlaštenjem učitelja, pilota
tandema, pokusnog pilota ili posebnog ovlaštenja je 48 mjeseci.

(7) Valjanost Svjedodžbe kategorije 5
zdravstvene sposobnosti iznosi 60 mjeseci.

(8) Valjanost Svjedodžbe iz članka 30. ovoga
Pravilnika je 24 mjeseca.

(9) Produljenje valjanosti Svjedodžbe mora se
obaviti unutar 45 dana prije isteka valjanosti. Datum valjanosti prethodne
Svjedodžbe bit će mjerodavan za određivanje razdoblja valjanosti s obzirom na
kategoriju zdravstvene sposobnosti.

(10) Ako postoji klinička indikacija, valjanost
Svjedodžbe pojedine kategorije zdravstvene sposobnosti može biti vremenski ograničena
na kraći period od perioda valjanosti propisanog u ovom članku.

*Obnavljanje Svjedodžbe*

Članak 32.

(1) Ukoliko valjanost Svjedodžbe istekne manje
od 90 dana, za obnavljanje se zahtijeva standardni ili prošireni pregled, prema
procjeni predsjednika liječničkog povjerenstva.

(2) Ukoliko valjanost Svjedodžbe istekne više od
90 dana, a manje od 5 godina, za obnavljanje se zahtijeva standardni ili
prošireni pregled, prema procjeni predsjednika liječničkog povjerenstva i
preporuci Ministarstva.

(3) Ukoliko valjanost Svjedodžbe istekne više od
5 godina, za obnavljanje se zahtijeva prethodni pregled. Prije liječničkog
pregleda predsjednik liječničkog povjerenstva mora pribaviti prijašnji karton
(dosje) kandidata.

(4) Kod obnavljanja valjanosti Svjedodžbe nova
Svjedodžba će biti izdana s datumom utvrđene zdravstvene sposobnosti i
valjanosti na propisano razdoblje s obzirom na pojedinu kategoriju zdravstvene
sposobnosti.

*Priznavanje liječničkih pregleda i Svjedodžbi izdanih u
drugim državama*

Članak 33.

(1) Svjedodžbe izdane u državama članicama JAA
kod produljenja valjanosti Svjedodžbe priznaju se bez neopravdanog odgađanja
ili dodatnih provjera.

(2) Svjedodžbe izdane u državama koje nisu
članice JAA ne priznaju se.

(3) Iznimno od odredbe stavka 2. ovoga članka
Svjedodžbe izdane od AME-a koji je ovlašten za obavljanje liječničkih pregleda
od države članice JAA u skladu sa JAR-FCL 3.090(a), priznaju se, ako je
Svjedodžba izdana u skladu sa JAR-FCL 3.100. Ako kandidat nije od AME-a primio
takav obrazac, Svjedodžba se može izdati u AMC-u Republike Hrvatske na osnovu
ovjerene preslike Zahtjeva za dobivanje Svjedodžbe i Izvještaja o liječničkom
pregledu u skladu sa IEM-FCL 3.095. Predsjednik liječničkog povjerenstva u
AMC-u može zatražiti dodatni pregled, ako je tako propisano ovim Pravilnikom za
izdavanje Svjedodžbe određene kategorije zdravstvene sposobnosti.

*Evidencija Svjedodžbi i čuvanje medicinske dokumentacije*

Članak 34.

(1) Evidenciju obavljenih liječničkih pregleda i
izdanih Svjedodžbi vodi pravna ili fizička osoba ovlaštena za obavljanje
liječničkih pregleda zrakoplovnog osoblja.

(2) Evidenciju svih izdanih Svjedodžbi vodi
Ministarstvo, na osnovu dostavljene medicinske dokumentacije od strane AME.

(3) Medicinska dokumentacija na osnovu koje je
donesena ocjena zdravstvene sposobnosti zrakoplovnog i drugog osoblja čija se
zdravstvena sposobnost utvrđuje prema odredbama ovoga Pravilnika, mora se
čuvati najmanje 15 godina u Ministarstvu ili prav­noj ili fizičkoj osobi
ovlaštenoj za obavljanje liječničkih pregleda zrakoplovnog osoblja. U slučaju
odbijanja Svjedodžbe, medicinska dokumentacija mora se čuvati 30 godina.

(4) Ako je pravnoj ili fizičkoj osobi ovlaštenoj
za obavljanje liječničkih pregleda zrakoplovnog osoblja oduzeto isto ovlaštenje
ili je prestala s radom iz bilo kojeg razloga, obvezna je svu medicinsku
dokumentaciju o obavljenim pregledima dostaviti ili pravnoj ili fizičkoj osobi
ovlaštenoj za obavljanje liječničkih pregleda zrakoplovnog osoblja koja će
preuzeti njihove poslove, ako postoji pisani sporazum, ili Ministarstvu.

(5) Povjerljivost zdravstvenih podataka mora se
uvijek poštivati. Ministarstvo će osigurati da sva usmena i pisana izvješća, te
informacije u elektroničkom obliku, koje se odnose na kandidata/imatelja
Svjedodžbe, a stvar su njegova zdravstvenog stanja, budu čuvana, u svrhu
daljnje procjene. Kandidat/imatelj Svjedodžbe ili njegov odabrani liječnik, te
predsjednici liječničkih povjerenstava imaju pristup takvim dokumentima.

PRIJELAZNE I ZAVRŠNE
ODREDBE

*Sadržaj i Dodaci Pravilniku*

Članak 35.

(1) Ovaj Pravilnik sadrži odredbe JAR FCL 3 –
Sekcija 1 –Amendment No. 1, 2 i 3, ICAO ANNEX 1 – Ninth Edition (2001), te
odredbe dokumenta Eurocontrol, HUM.ET1.ST08.10000-STD-02.

(2) Odredbe JAR FCL 3 – Sekcija 2 – JAA Manual
of Civil Aviation Medicine i ICAO Doc 8984-AN/895 (1985) – Manual of Civil
Aviation Medicine na koje upućuju odredbe ovog Pravilnika primjenjivat će se
kao preporučena praksa do donošenja propisa koji će regulirati tu materiju.

(3) Dodaci koji su tiskani uz ovaj Pravilnik i čine
njegov sastavni dio su:

Dodatak 1: Kategorija 1 zdravstveni zahtjevi

Dodatak 2: Kategorija 2 zdravstveni zahtjevi

Dodatak 3: Poglavlja 1 – 19 za Dodatak 1 i 2

Dodatak 4: Kategorija 3 zdravstveni zahtjevi i
varijacije zahtjeva i upute

Dodatak 5: Program i sadržaj osnovne, napredne i
obuke za obnavljanje znanja iz zrakoplovne medicine (za AME), te zrakoplov­ne
psihologije (samo za psihologe)

Dodatak 6: Medicinski dokumenti:

– Medicinski dokument broj 1: Zahtjev za
dobivanje svjedodžbe o zdravstvenoj sposobnosti

– Medicinski dokument broj 2: Izvještaj o
liječničkom pregledu od predsjednika liječničkog povjerenstva

– Medicinski dokument broj 3: Izvještaj o
oftalmološkom pregledu

– Medicinski dokument broj 4: Izvještaj o
otorinolaringološkom pregledu

– Medicinski dokument broj 5: Izvještaj o
neurološkom pregledu

– Medicinski dokument broj 6: Izvještaj o
psihijatrijskom pregledu

– Medicinski dokument broj 7: Izvještaj o
psihologijskom pregledu

– Medicinski dokument broj 8: Uputnica za
dodatni pregled, s izvještajem stručnjaka prihvatljivog Ministarstvu

– Medicinski dokument broj 9: Ograničenja,
uvjeti i varijacije + Upute

– Medicinski dokument broj 10: Liječnički
pregledi (Tablica 1) i Sadržaj pregleda (Tablica 2)

– Medicinski dokument broj 11: Godišnji izvještaj
liječničkog povjerenstva

– Medicinski dokument broj 12: Knjiga rada
liječničkog povjerenstva

– Medicinski dokument broj 13: Zahtjev za
drugostupanjski postupak

– Medicinski dokument broj 14: Zapisnik o radu
drugostupanjskog povjerenstva

– Medicinski dokument broj 15: Potvrda o
završenoj obuci

– Medicinski dokument broj 16: Zahtjev za
mišljenje Ministarstva

Dodatak 7: Medicinski obrasci:

– Medicinski obrazac broj 1: Svjedodžba o
zdravstvenoj sposob­nosti kategorije 1 i 2

– Medicinski obrazac broj 2: Svjedodžba o
zdravstvenoj sposob­nosti za ostale kategorije

– Medicinski obrazac broj 3: Obavijest o
neudovoljavanju uvjetima za izdavanje Svjedodžbe o zdravstvenoj sposobnosti

– Medicinski obrazac broj 4: Obavijest o
prvobitnom postavljanju zdravstvenog i/ili operativnog ograničenja.

*Korištenje medicinskih dokumenata i obrazaca*

Članak 36.

(1) Ministarstvo će predsjednicima liječničkih
povjerenstava, ovlaštenim u skladu sa ovim Pravilnikom, dostaviti medicinske
dokumente i medicinske obrasce najkasnije do 1. studenoga 2005. godine.

(2) Medicinski dokumenti i medicinski obrasci
propisani ovim Pravilnikom moraju se početi koristiti najkasnije 1. siječnja
2006. godine.

*Valjanost izdanih ovlaštenja*

Članak 37.

(1) Ovlaštenja izdana zdravstvenim ustanovama,
privatnim zdravstvenim djelatnicima i predsjedniku liječničkog povjerenstva na
temelju propisa koji su bili na snazi do stupanja na snagu ovoga Pravilnika,
ostaju na snazi do dobivanja ovlaštenja sukladno ovom Pravilniku, a najkasnije
do 31. prosinca 2005. godine.

(2) Članovi liječničkog povjerenstva iz članka
22. stavka 4. ovoga Pravilnika moraju udovoljiti uvjetima do 31. prosinca 2006.
godine.

*Prestanak važenja*

Članak 38.

Danom stupanja na snagu ovoga Pravilnika
prestaje važiti Pravilnik o utvrđivanju zdravstvene sposobnosti zrakoplovnog
osoblja i uvjetima kojima mora udovoljavati zdravstvena ustanova koja obavlja
liječničke preglede zrakoplovnog osoblja (»Narodne novine« broj 47/01 i 98/04).

*Stupanje na snagu*

Članak 39.

Ovaj Pravilnik stupa na snagu osmog dana objave
u »Narodnim novinama«.

Klasa: 011-01/05-02/47

Urbroj: 530-09-05-10

Zagreb, 14. listopada 2005.

Ministar

mora, turizma, prometa i razvitka

**Božidar Kalmeta**,
v. r.

DODACI PRAVILNIKU

DODATAK 1

**KATEGORIJA 1 ZDRAVSTVENI ZAHTJEVI**

JAR–FCL 3.130
Srčano-žilni sustav – Pregled

(a) Kandidat ili imatelj Svjedodžbe kategorije 1
ne smije imati nikakvu abnormalnost srčano-žilnog sustava, prirođenu ili
stečenu, koja bi mogla utjecati na sigurno korištenje povlastica važeće
dozvole.

(b) Standardni dvanaestokanalni
elektrokardiogram (EKG) u mirovanju s nalazom zahtijeva se na liječničkom
pregledu za prvo izdavanje svjedodžbe, nakon toga svakih 5 godina do 30. godine
starosti, svake dvije godine do 40. godine starosti, svake godine do 50. godine
starosti te svakih šest mjeseci nakon toga te u slučaju kada je to klinički
indicirano.

(c) Elektrokardiografija pod opterećenjem
zahtijeva se samo kada je klinički indicirano u skladu s člankom 1, Poglavlja 1
iz Dodatka 3 ovoga Pravilnika.

(d) Nalaze elektrokardiograma u mirovanju i pod
opterećenjem moraju izdati specijalisti prihvatljivi Ministarstvu.

(e) Laboratorijske pretrage lipida seruma/plazme
i kolesterola, radi procjene rizika bolesti srčano-žilnog sustava, zahtijeva se
na liječničkom pregledu za prvo izdavanje svjedodžbe te na prvom liječničkom
pregledu nakon 40. godine (stavak 2, Poglavlje 1 iz Dodatka 3).

(f) Nakon 65. godine na liječničkom pregledu za
produljenje/obnavljanje valjanosti svjedodžbe, imatelj Svjedodžbe kategorije 1
mora biti pregledan u AMC.

JAR–FCL 3.135
Srčano-žilni sustav – Krvni tlak

(a) Krvni tlak mora biti izmjeren tehnikom danom
u stavku 3, Poglavlja 1 iz Dodatka 3.

(b) Kada na pregledu sistolički krvni tlak
neprestano prelazi 160 mmHg i/ili dijastolički 95 mmHg, sa ili bez liječenja,
kandidat/imatelj Svjedodžbe mora biti ocijenjen nesposobnim.

(c) Liječenje zbog kontrole krvnog tlaka mora
biti primjereno sigurnom korištenju povlastica važeće dozvole i/ili ovlaštenja
i u skladu sa stavkom 4, Poglavlje 1 iz Dodatka 3. Započinjanje s terapijom
zahtijeva period privremenog nevaženja liječničke svjedodžbe radi utvrđivanja
odsutnosti znatnijih popratnih pojava.

(d) Kandidati sa simptomima niskog krvnog tlaka (simptomatskom
hipotenzijom) moraju biti ocijenjeni nesposobnima.

JAR–FCL 3.140
Srčano-žilni sustav – Bolest koronarnih arterija

(a) Kandidati za koje se sumnja da imaju bolest
koronarnih arterija moraju se podvrgnuti ispitivanju. Kandidate koji boluju od
asimptomatske, manje bolesti koronarnih arterija te ne zahtijevaju liječenje,
jedino Ministarstvo može ocijeniti sposobnima, pod uvjetom da je u sukladnosti
sa stavak 5, Poglavlje 1 iz Dodatka 3.

(b) Kandidati koji boluju od simptomatske
bolesti koronarnih arterija moraju biti ocijenjeni nesposobnima.

(c) Kandidati nakon infarkta miokarda na
prethodnom liječ­ničkom pregledu moraju biti ocijenjeni nesposobnima.
Ministarstvo ih može ocijeniti sposobnima prilikom liječničkog pregleda za
produljenje i obnavljanje valjanosti svjedodžbe pod uvjetom da je u sukladnosti
sa stavkom 6, Poglavlja 1 iz Dodatka 3.

(d) Kandidati nakon operacije koronarne
premosnice (by-passa) ili koronarne angioplastike/postavljanje stenta na
prethodnom liječničkom pregledu moraju biti ocijenjeni nesposobnima.
Ministarstvo ih može ocijeniti sposobnima prilikom liječničkog pregleda za
produljenje i obnavljanje valjanosti svjedodžbe pod uvjetom da je u sukladnosti
sa stavkom 7, Poglavlja 1 iz Dodatka 3.

JAR–FCL 3.145
Srčano-žilni sustav – Smetnje ritma/provođenja

(a) Kandidati s karakterističnim smetnjama
supraventrikularnog ritma, uključujući i smetnje sinoatrijalnog čvora, bilo da
se radi o iznenadnim napadima ili stalnom prisutnošću, moraju biti ocijenjeni
nesposobnima. Ministarstvo ih može ocijeniti sposobnima pod uvjetom da je u
sukladnosti sa stavkom 8, Poglavlja 1 iz Dodatka 3.

(b) Kandidati koji boluju od asimptomatske sinus
bradikardije ili sinus tahikardije mogu biti ocijenjeni sposobnima ukoliko tome
nije uzrok postojeća abnormalnost.

(c) Kandidati s asimptomatskim izoliranim
jednolikim atrijalnim ili ventrikularnim ektopičkim kompleksom, ne moraju biti
ocijenjeni nesposobnima. Učestali ili složeni oblici zahtijevaju kompletnu
kardiološku procjenu u sukladnosti sa stavkom 8, Poglavlja 1 iz Dodatka 3.

(d) U odsutnosti ostalih abnormalnosti,
kandidati s nekompletnim blokom ili stabilnom devijacijom lijeve osi mogu biti
ocijenjeni sposobnima.

(e) Kandidati s kompletnim desnim ili lijevim
blokom zahtijevaju kardiološku procjenu na prvom liječničkom pregledu te na
svakom sljedećem u sukladnosti sa stavkom 8, Poglavlje 1 iz Dodatka 3.

(f) Kandidati sa širokim i/ili uskim kompleksom
tahikardije moraju biti ocijenjeni nesposobnima. Ministarstvo ih može ocijeniti
sposobnima pod uvjetom da je u sukladnosti sa stavkom 8, Poglavlje 1 iz Dodatka
3.

(g) Kandidati sa endokardijalnim pacemakerom
moraju biti ocijenjeni nesposobnima. Ministarstvo ih može ocijeniti sposobnima
pod uvjetom da je u sukladnosti sa stavkom 8, Poglavlje 1 iz Dodatka 3.

JAR–FCL 3.150
Srčano-žilni sustav – Općenito

(a) Kandidati s perifernom arterijskom bolešću
prije ili poslije operacije moraju biti ocijenjeni nesposobnima.Ukoliko ne
postoji karakteristična funkcionalna smetnja, Ministarstvo ih može ocijeniti
sposobnima pod uvjetom da je u sukladnosti sa stavcima 5 i 6, Poglavlje 1 iz
Dodatka 3.

(b) Kandidati s aneurizmom prsne ili trbušne
aorte, prije ili poslije operacije, moraju biti ocijenjeni nesposobnima.
Kandidate s aneurizmom trbušne aorte u okolini lijevog bubrega Ministarstvo
može ocijeniti sposobnima prilikom liječničkog pregleda za produljenje i
obnavljanje valjanosti svjedodžbe pod uvjetom da je u sukladnosti sa stavkom 9,
Poglavlje 1 iz Dodatka 3.

(c) Kandidati s karakterističnom abnormalnosti
bilo kojeg od srčanih zalistaka moraju biti ocijenjeni nesposobnima.

(1)
Kandidate s manjim abnormalnostima srčanih zalistaka Ministarstvo može
ocijeniti sposobnima pod uvjetom da je u sukladnosti sa stavkom 10 (a) i (b),
Poglavlje 1 iz Dodatka 3.

(2)
Kandidati kojima su srčani zalisci zamijenjeni/operativno ispravljeni moraju
biti ocijenjeni nesposobnima. Ministarstvo ih može ocijeniti sposobnima pod
uvjetom da je u sukladnosti sa stavkom 10 (c), Poglavlje 1 iz Dodatka 3.

(d) Sistemska antikoagulantna terapija čini
kandidate nespos­obnima. Kandidate koji su primili terapiju u ograničenom
trajanju Ministarstvo može ocijeniti sposobnima pod uvjetom da je u suklad­nosti
sa stavkom 11, Poglavlje 1 iz Dodatka 3.

(e) Kandidati s bilo kakvom abnormalnosti u
perikardu, miokardu ili endokardu moraju biti ocijenjeni nesposobnima.
Ministarstvo ih može ocijeniti sposobnima nakon potpunog izliječenja i
zadovoljavajuće kardiološke procjene a u sukladnosti sa stavkom 12, Poglavlje 1
iz Dodatka 3.

(f) Kandidati sa prirođenom srčanom manom, prije
ili nakon operacije, moraju biti ocijenjeni nesposobnima. Kandidate s manjom
abnormalnosti Ministarstvo može ocijeniti sposobnima, nakon kardiološke obrade,
u sukladnosti sa stavkom 13, Poglavlje 1 iz Dodatka 3.

(g) Transplantacija srca ili srca/pluća čini
kandidate nesposobnima.

(h) Kandidati s poviješću bolesti koju odlikuju
povratne nesvjestice (vazo-vagalne sinkope) moraju biti ocijenjeni
nesposobnima. Ministarstvo može ocijeniti sposobnima kandidate sa sugestivnom
poviješću bolesti, pod uvjetom da je u sukladnosti sa stavkom 14, Poglavlje 1
iz Dodatka 3.

JAR–FCL 3.155 Dišni
sustav – Općenito

(a) Kandidat ili imatelj Svjedodžbe kategorije 1
ne smije imati nikakvu abnormalnost dišnog sustava, prirođenu ili stečenu, koja
bi mogla utjecati na sigurno korištenje povlastica dozvole i/ili ovlaštenja.

(b) Posteriorno/anteriorna rendgenska snimka
prsnog koša zahtijeva se na prethodnom liječničkom pregledu. Može se
zahtijevati i na liječničkom pregledu kada postoje kliničke indikacije ili iz
epidemioloških razloga.

(c) Testovi funkcije pluća (vidi stavak 1,
Poglavlje 2 iz Dodatka 3) zahtijevaju se na prethodnom liječničkom pregledu.
Test vršnog protoka u plućima mora biti napravljen na prvom liječničkom
pregledu za produljenje ili obnavljanje valjanosti svjedodžbe nakon 30. godine
starosti, u intervalima od 5 godina do 40. godine starosti, zatim svake 4
godine i ako je klinički indicirano. Kandidati s karak­terističnim smetnjama
koja utječu na funkciju pluća (vidi stavak 1, Poglavlje 2 iz Dodatka 3) moraju
biti ocijenjeni nesposobnima.

JAR–FCL 3.160 Dišni
sustav – Bolesti

(a) Kandidati s kroničnom opstruktivnom bolešću
dišnih puteva moraju biti ocijenjen nesposobnima.

(b) Kandidati s reaktivnom bolešću dišnih puteva
(bronhijalna astma) koja zahtijeva liječenje moraju biti ocijenjeni u
sukladnosti sa kriterijima iz stavka 2, Poglavlje 2 iz Dodatka 3.

(c) Kandidati s aktivnom bolešću upale dišnih
puteva moraju biti ocijenjeni privremeno nesposobnima.

(d) Kandidati s aktivnom sarkoidozom moraju biti
ocijenjeni nesposobnima (vidi stavak 3, Poglavlje 2 iz Dodatka 3).

(e) Kandidati sa spontanim pneumotoraksom moraju
biti ocijenjeni nesposobnima, dok se ne napravi potpuna procjena u sukladnosti
sa stavkom 4, Poglavlje 2 iz Dodatka 3.

(f) Kandidati kod kojih je potreban veći
kirurški zahvat na prsnom košu moraju biti ocijenjeni nesposobnima najmanje tri
mjeseca nakon operacije i sve dok posljedice operacije neće utjecati na sigurno
korištenje povlastica dozvole i/ili ovlaštenja (vidi stavak 5, Poglavlje 2 iz
Dodatka 3).

(g) Kandidati koji su nezadovoljavajuće liječeni
od sindroma apnoje u snu moraju biti ocijenjeni nesposobnima.

JAR–FCL 3.165 Probavni
sustav – Općenito

Kandidat ili imatelj Svjedodžbe kategorije 1 ne
smije imati nikakvu funkcionalnu ili strukturalnu bolest probavnog sustava ili
pripadajućih žlijezda koja bi mogla utjecati na sigurno korištenje povlastica
dozvole i/ili ovlaštenja.

JAR–FCL 3.170 Probavni
sustav – Bolesti

(a) Kandidati s učestalim dispeptičkim tegobama
koje zahtijevaju liječenje ili s pankreatitisom moraju biti ocijenjeni
nesposobnima dok se ne napravi procjena u sukladnosti sa stavkom 1, Poglavlja 3
iz Dodatka 3.

(b) Kandidati s asimptomatskim žučnim kamencima
koji su otkriveni slučajno moraju biti ocijenjeni u sukladnosti sa stavkom 2,
Poglavlja 3 iz Dodatka 3.

(c) Kandidati s utvrđenom kliničkom dijagnozom
ili poviješću bolesti kronične upale crijeva moraju biti ocijenjeni nesposobnima
(vidi stavak 3, Poglavlje 3 iz Dodatka 3).

(d) Od kandidata se zahtijeva da nemaju nikakvu
herniju kojom bi se mogli povećati simptomi nesposobnosti.

(e) Kandidati s posljedicom bilo koje bolesti
ili kirurškog zahvata u bilo kojem dijelu probavnog sustava ili pripadajućih
žlijezda koja bi mogla uzrokovati nesposobnost pri letenju, a naročito bilo
kakva opstrukcija nastala zbog suženja ili kompresije, moraju biti ocijenjeni
nesposobnima.

(f) Kandidati koji su podvrgnuti kirurškom
zahvatu na probav­nom sustavu ili pripadajućim žlijezdama, koji uključuje
potpuno ili djelomično odstranjenje ili pomak bilo kojeg od tih organa, moraju
biti ocijenjeni nesposobnima na najmanje tri mjeseca ili sve dok posljedice
operacije neće utjecati na sigurno korištenje povlastica dozvole i/ili
ovlaštenja (vidi stavak 4, Poglavlje 3 iz Dodatka 3).

JAR–FCL 3.175 Bolesti
vezane za metabolizam, prehranu i endokrine žlijezde

(a) Kandidat ili imatelj Svjedodžbe kategorije 1
ne smije imati nikakvu funkcionalnu ili strukturalnu bolest vezanu za
metabolizam, prehranu i endokrine žlijezde koja bi mogla utjecati na sigurno
korištenje povlastica dozvole i/ili ovlaštenja.

(b) Kandidati sa smetnjama u metabolizmu,
prehrani i pri lučenju endokrinih žlijezda mogu biti ocijenjeni sposobnima u sukladnosti
sa stavkom 1, Poglavlje 4 iz Dodatka 3.

(c) Kandidati s dijabetesom mogu biti ocijenjeni
sposobnima samo ako je to u sukladnosti sa stavkom 3, Poglavlje 4 iz Dodatka 3.

(d) Kandidati s dijabetesom koji zahtijevaju
inzulin moraju biti ocijenjeni nesposobnima.

(e) Kandidati s indeksom tjelesne mase  35
mogu biti ocijenjeni sposobnima samo ako ta prekomjerna težina neće utjecati na
sigurno korištenje povlastica dozvole i/ili ovlaštenja i ako je zajamčena
zadovoljavajuća ocjena srčano-žilnog sustava (vidi stavak 1, Poglavlje 9 iz
Dodatka 3).

JAR–FCL 3.180
Hematologija

(a) Kandidat ili imatelj Svjedodžbe kategorije 1
ne smije imati nikakvu hematološku bolest koja bi mogla utjecati na sigurno
korištenje povlastica dozvole i/ili ovlaštenja.

(b) Hemoglobin se mora testirati na svakom
liječničkom pregledu, a slučajevi uznapredovale anemije s hematokritom ispod
32% moraju biti ocijenjeni nesposobnima (vidi stavak 1, Poglavlje 5 iz Dodatka
3).

(c) Kandidati s bolešću srpastih eritrocita
moraju biti ocijenjeni nesposobnima (vidi stavak 1, Poglavlje 5 iz Dodatka 3).

(d) Kandidati sa znatnijim lokalnim i općim
povećanjem limfnih žlijezda i bolesti krvi moraju biti ocijenjeni nesposobnima
(vidi stavak 2, Poglavlje 5 iz Dodatka 3).

(e) Kandidati sa akutnom leukemijom moraju biti
ocijenjeni nesposobnima. Nakon utvrđene remisije, Ministarstvo može raz­matrati
izdavanje svjedodžbe. Kandidati na prethodnom pregledu s kroničnom leukemijom
moraju biti ocijenjeni nesposobnima. Za izdavanje svjedodžbe vidi stavak 3,
Poglavlje 5 iz Dodatka 3.

(f) Kandidati sa znatnijim povećanjem slezene
moraju biti ocijenjeni nesposobnima (vidi stavak 4, Poglavlje 5 iz Dodatka 3).

(g) Kandidati s znatnijom policitemijom moraju
biti ocijenjeni nesposobnima (vidi stavak 5, Poglavlje 5 iz Dodatka 3).

(h) Kandidati sa smetnjama kod zgrušavanja krvi
moraju biti ocijenjeni nesposobnima (vidi stavak 6, Poglavlje 5 iz Dodatka 3).

JAR–FCL 3.185 Mokraćni
sustav

(a) Kandidat ili imatelj Svjedodžbe kategorije 1
ne smije imati nikakvu funkcionalnu ili strukturalnu bolest mokraćnog sustava
ili pripadajućih žlijezda koja bi mogla utjecati na sigurno korištenje
povlastica dozvole i/ili ovlaštenja.

(b) Kandidati sa simptomima organske bolesti
bubrega moraju biti ocijenjeni nesposobnima. Analiza mokraće mora biti sastav­ni
dio svakog liječničkog pregleda. Mokraća ne smije sadržavati nikakav abnormalan
element za koji se smatra da ima patološku važnost. Osobitu pozornost treba
posvetiti bolestima koje napadaju mokraćne kanale i genitalne organe (vidi
stavak 1, Poglavlje 6 iz Dodatka 3).

(c) Kandidati s bubrežnim kamencem moraju biti
ocijenjeni nesposobnima (vidi stavak 2, Poglavlje 6 iz Dodatka 3).

(d) Kandidati s bilo kakvim posljedicama bolesti
ili kirurškog zahvata na bubrezima i mokraćnom sustavu koja bi mogle uzrokovati
nesposobnost, posebice bilo kakva opstrukcija, vezanim za suženje ili
kompresiju, moraju biti ocijenjeni nesposobnima. Kandidat s kompenziranom
nefrektomijom bez hipertenzije ili uremije može biti ocijenjen sposobnim (vidi
stavak 3, Poglavlje 6 iz Dodatka 3).

(e) Kandidati koji su podvrgnuti većem kirurškom
zahvatu na mokraćnom sustavu ili mokraćnim organima, koji uključuje potpuno ili
djelomično odstranjenje ili pomak bilo kojeg od tih organa, moraju biti
ocijenjeni nesposobnima na najmanje tri mjeseca ili sve dok posljedice
operacije neće uzrokovati nesposobnost u letu (vidi stavke 3 i 4, Poglavlje 6
iz Dodatka 3).

JAR–FCL 3.190 Spolno
prenosive bolesti i druge infekcije

(a) Kandidat ili imatelj Svjedodžbe kategorije 1
ne smije imati utvrđenu povijest bolesti ili kliničku dijagnozu bilo kakve
spolno prenosive bolesti ili druge infekcije koja bi mogla utjecati na sigurno
korištenje povlastica dozvole i/ili ovlaštenja.

(b) Osobitu pozornost (vidi Poglavlje 7 iz
Dodatka 3) treba posvetiti povijesti bolesti ili kliničkim znakovima koji
pokazuju:

(1)       HIV
pozitivnost,

(2)
slabljenje imunološkog sustava,

(3)       zarazni
hepatitis,

(4)       sifilis.

JAR–FCL 3.195
Ginekologija i porodiljstvo

(a) Kandidat ili imatelj Svjedodžbe kategorije 1
ne smije imati nikakvo funkcionalno ili strukturalno porodiljno ili ginekološko
stanje koje bi moglo utjecati na sigurno korištenje povlastica dozvole i/ili
ovlaštenja.

(b) Kandidat s poviješću bolesti koju karakteriziraju
snažne menstrualne tegobe, na koje ne djeluje liječenje, mora biti ocijenjen
nesposobnim.

(c) Trudnoća povlači za sobom nesposobnost.
Ukoliko ginekološki nalaz procjene tijeka trudnoće pokazuje potpuno normalnu i
urednu trudnoću, kandidat može biti ocijenjen sposobnim do kraja 26. tjedna
trudnoće, u sukladnosti sa stavkom 1, Poglavlje 8 iz Dodatka 3. Svjedodžba može
biti obnovljena na temelju zadovoljavajuće potvrde o potpunom oporavku nakon
zadržavanja u bolnici ili završetka trudnoće.

(d) Kandidat koji je podvrgnut većoj gineološkoj
operaciji mora biti ocijenjen nesposobnim na najmanje tri mjeseca ili sve dok
posljedice operacije neće utjecati na sigurno korištenje povlastica dozvole
i/ili ovlaštenja (vidi stavak 2, Poglavlje 8 iz Dodatka 3).

JAR–FCL 3.200 Zahtjevi
vezani za mišično-koštani sustav

(a) Kandidat ili imatelj Svjedodžbe kategorije 1
ne smije imati nikakvu abnormalnost kostiju, zglobova, mišića i tetiva,
prirođenu ili stečenu, koja bi mogla utjecati na sigurno korištenje povlastica
dozvole i/ili ovlaštenja.

(b) Kandidat mora imati dovoljnu visinu u
sjedećem položaju, dužinu ruku i nogu te mišičnu snagu za sigurnosti korištenja
povlastica dozvole i/ili ovlaštenja (vidi stavak 1, Poglavlje 9 iz Dodatka 3).

(c) Kandidat mora imati zadovoljavajuću
funkcionalnost mišično-koštanog sustava. Kandidat s bilo kakvom znatnijom
posljedicom bolesti, ozljede ili prirođene abnormalnosti kostiju, zglobova,
mišića ili tetiva sa ili bez kirurškog zahvata moraju biti ocijenjeni u
sukladnosti sa stavkama 1, 2 i 3, Poglavlje 9 iz Dodatka 3.

JAR–FCL 3.205
Psihijatrijski zahtjevi

(a) Kandidat ili imatelj Svjedodžbe kategorije 1
ne smije imati utvrđenu povijest bolesti ili kliničku dijagnozu bilo kakve
psihijatrijske bolesti ili nesposobnosti, stanja ili poremećaja, akutne ili
kronične, prirođene ili stečene, koja bi mogla utjecati na sigurno korištenje
povlastica dozvole i/ili ovlaštenja.

(b) Osobitu pozornost treba posvetiti sljedećem
(vidi Poglavlje 10 iz Dodatka 3):

(1)
šizofrenija, šizoidni poremećaj i halucinacije;

(2)       smetnje
u raspoloženju;

(3)
neurotski, vezani uz stres i somatoformni poremećaji;

(4)
poremećaj osobnosti;

(5)       organski
mentalni poremećaj;

(6)
poremećaj u ponašanju i mentalni poremećaj uzrokovan alkoholom;

(7)       uporaba
ili zlouporaba psihostimulansa.

JAR–FCL 3.210 Neurološki
zahtjevi

(a) Kandidat ili imatelj Svjedodžbe kategorije 1
ne smije imati utvrđenu povijest bolesti ili kliničku dijagnozu bilo kakvog
neurološkog stanja koje bi moglo utjecati na sigurno korištenje povlastica
dozvole i/ili ovlaštenja.

(b) Osobitu pozornost treba posvetiti sljedećem
(vidi Poglavlje 11 iz Dodatka 3):

(1)
progresivna bolest živčanog sustava,

(2)
epilepsija i drugi uzroci poremećaja svijesti,

(3)       stanja s
visokom sklonošću cerebralnim smetnjama,

(4)       ozljeda
glave,

(5)       ozljeda
spinalnog ili perifernog živca.

(c) Zahtijeva se elektroencefalogram na
prethodnom liječnič­kom pregledu (vidi Poglavlje 11 iz Dodatka 3), i dalje kada
je to indicirano kandidatovom poviješću bolesti ili na kliničkoj osnovi.

JAR–FCL 3.215
Oftalmološki zahtjevi

(a) Kandidat ili imatelj Svjedodžbe kategorije 1
ne smije imati nikakvu abnormalnost funkcije očiju ili njegovih žlijezda ili
bilo kakvo aktivno patološko stanje, prirođeno ili stečeno, akutno ili
kronično, ili bilo kakvu posljedicu operacije na oku ili ozljedu koja bi mogla
utjecati na sigurno korištenje povlastica dozvole i/ili ovlaštenja.

(b) Oftalmološki pregled se zahtijeva na
prethodnom liječničkom pregledu (vidi stavak 1(a), Poglavlje 12 iz Dodatka 3),
te mora uključivati:

(1)       Povijest
bolesti;

(2)       Oštrinu
vida, vid na blizinu, srednju udaljenost i vid na daljinu: bez korekcije; s
najboljom optičkom korekcijom ako je potrebno;

(3)       Objektivna
refrakcija. Dalekovidni kandidat, do 25. godina starosti u ciklopediji;

(4)       Očnu
pokretljivost i binokularni vid;

(5)
Raspoznavanje boja

(6)       Vidno
polje;

(7)
Tonometrija kada je klinički indicirana te iznad 40 godina starosti;

(8)       Pregled
vanjskog oka, anatomiju, fundoskopiju sredine i očnog dna. Pregled sa slit
lampom.

Nalaz mora biti dostavljen Ministarstvu. Ako je
uočena bilo kakva abnormalnost kojom bi kandidatovo očno zdravlje bilo
sumnjivo, zahtijevat će se daljnji oftalmološki pregled (vidi stavak 4,
Poglavlje 12 iz Dodatka 3).

(c) Kada se zahtijevaju specijalistički
oftalmološki pregledi iz bilo kojeg razloga, liječnička svjedodžba mora biti
označena s ograničenjem »Zahtijeva specijalističke oftalmološke preglede-RXO«.
AME može primijenjivati takvo ograničenje, ali samo ga Ministarstvo može
ukinuti.

JAR–FCL 3.220 Zahtjevi
vida

(a) Oštrina vida na daljinu. Oštrina vida na
daljinu, sa ili bez korekcije, mora biti 6/9 (0,7) ili bolja na svakom oku
odvojeno te oštrina vida na oba oka mora biti 6/6 (1,0) ili bolja (vidi JAR-FCL
3.220(g) ispod). Nikakva ograničenja se ne primijenjuju za neisprav­ljenu
oštrinu vida.

(b) Greška refrakcije. Greška refrakcije je
definirana kao otklon od emetropije koje se mjeri u dioptrijama u meridijanu s
najvećom ametropijom. Refrakcija se mora mjeriti standardnim metodama (vidi
stavak 1, Poglavlje 13 iz Dodatka 3). Kandidati moraju biti ocijenjeni
sposobnima s obzirom na greške refrakcije ako udovoljavaju sljedećim
zahtjevima:

(1) Greška refrakcije

(i)  Na prethodnom liječničkom
pregledu greška refrakcije ne smije prelaziti ± 3 dioptrije (vidi stavak 2 (a),
Poglavlje 13 iz Dodatka 3).

(ii) Na liječničkom pregledu za produljenje
i obnavljanje valjanosti svjedodžbe, kandidata kod kojeg su se zadovoljili
zahtjevi nadležnog tijela za greškom refrakcije do +5/-8 dioptrija Ministarstvo
može ocijeniti sposobnim (vidi stavak 2 (b), Poglavlje 13 iz Dodatka 3).

(2) Astigmatizam

(i)  Na prethodnom liječničkom
pregledu kod kandidata s greškom refrakcije s astigmatičnom komponentom,
astigmatizam ne smije prelaziti 2.0 dioptrije.

(ii) Na liječničkom pregledu za obnavljanje
i produljenje svjedodžbe, kandidata kod kojeg su se zadovoljili zahtjevi za greškom
refrakcije s komponentom astigmatizma koja ne prelazi 3.0 dioptrije,
Ministarstvo može ocijeniti sposobnim.

(3) Keratokonus je diskvalificirajući.
Ministarstvo može razmatrati obnavljanje svjedodžbe ako kandidat zadovolji
zahtjeve vida (vidi stavak 3, Poglavlje 13 iz Dodatka 3).

(4) Anizometropija

(i)  Na prethodnom liječničkom pregledu
razlika u grešci refrakcije između oba oka (anizometropija) ne smije prelaziti
2.0 dioptrije.

(ii)  Na liječničkom pregledu za
obnavljanje i produljenje svjedodžbe, kandidata kod kojeg su se zadovoljili
zahtjevi za greškom refrakcije između oba oka do 3.0 dioptrije, Ministarstvo
može ocijeniti spo­sobnim.

(5) Razvoj prezbiopije mora se pratiti na svim
liječničkim pregledima za produljenje svjedodžbe.

(6) Kandidat mora biti sposoban čitati tablicu
N5 (Jäger 1 ili ekvivalentnu) na udaljenosti 30 – 50 cm i tablicu N14 (Jäger 5
ili ekvivalentnu) na udaljenosti 100 cm, s korekcijom ukoliko je propisano
(vidi JAR-FCL 3.220 stavak (g)).

(c) Kandidat sa znatnijim defektima binokularnog
vida mora biti ocijenjen nesposobnim. Ne postoje zahtjevi za testom
stereoskopije (vidi stavak 4, Poglavlje 13 iz Dodatka 3).

(d) Kandidat s diplopijom mora biti ocijenjen
nesposobnim.

(e) Kandidat s neravnotežom očnih mišića
(heteroforija) koja prelazi (mjereno uz uobičajenu korekciju, ako je
propisana):

2.0 prizmatske dioptrije kod hiperforije na 6
metara,

10.0 prizmatskih dioptrija kod ezoforije na 6
metara,

8.0 prizmatskih dioptrije kod egzoforije na 6
metara;

i

1.0 prizmatsku dioptriju kod hiperforije na 33
cm,

6.0 prizmatskih dioptrija kod ezoforije na 33
cm,

12.0 prizmatskih dioptrija kod egzoforije na 33
cm

mora biti ocijenjen nesposobnim. Ako su rezerve
fuzije dovoljne da spriječe astenopiju i diplopiju, Ministarstvo ga može ocijeniti
sposobnim (vidi stavak 5, Poglavlje 13 iz Dodatka 3).

(f) Kandidat s vidnim poljima koja nisu uredna
mora biti ocijenjen nesposobnim (vidi stavak 4, Poglavlje 13 iz Dodatka 3).

(g)

(1) Ako su zahtjevi vida zadovoljeni samo
uporabom korekcije, naočale ili kontaktne leće moraju omogućiti optimalnu
funkciju vida te moraju biti primjerene za korištenje u zrakoplovne svrhe.

(2) Korektivne leće, kada se nose u
zrakoplovne svrhe, moraju omogućiti imatelju dozvole i/ili ovlaštenja da
zadovolji zahtjeve vida na svim daljinama. Da bi se zadovoljili zahtjevi, mora
se koristiti samo jedan par naočala.

(3) Za vrijeme korištenja povlastica
dozvole i/ili ovlaštenja moraju biti na raspolaganju rezervne korektivne
naočale.

(h) Operacija oka

(1)Operacija refrakcije povlači za sobom
nesposobnost. Ministarstvo može razmatrati izdavanje svjedodžbe (vidi stavak 6,
Poglavlje 13 iz Dodatka 3).

(2)Operacija mrene, mrežnice, te glaukoma
povlači za sobom nesposobnost. Ministarstvo može razmatrati izdavanje
svjedodžbe (vidi stavak 7, Poglavlje 13 iz Dodatka 3).

JAR–FCL 3.225
Raspoznavanje boja

(a) Normalno raspoznavanje boja se definira kao
sposobnost prolaženja Ishihara testa ili Nagelovog anomaloskopa kao uredan
trikomat (vidi stavak 1, Poglavlje 14 iz Dodatka 3).

(b) Kandidat mora normalno raspoznavati boje ili
biti siguran u boje. Kandidati koji ne prođu Ishihara test mogu biti ocijenjeni
da su sigurni u boje ako prođu dodatna testiranja prema metodama koje je
odobrilo Ministarstvo (anomaloskopija ili svjetiljke u boji – vidi stavak 2,
Poglavlje 14 iz Dodatka 3).

(c) Kandidat koji ne zadovolji prihvatljive
testove raspoznavanja boja smatrat će se nesigurnim u boje i biti ocijenjen
nesposobnim.

JAR–FCL 3.230
Otorinolaringološki zahtjevi

(a) Kandidat ili imatelj Svjedodžbe kategorije 1
ne smije imati nikakvu abnormalnost funkcije ušiju, nosa, sinusa ili grla
(uključujući usnu šupljinu, zube i larinks), ili bilo kakvo aktivno patološko
stanje, prirođeno ili stečeno, akutno ili kronično, ili bilo kakvu posljedicu
operacije ili ozljedu koja bi mogla utjecati na sigurno korištenje povlastica
dozvole i/ili ovlaštenja.

(b) Sveobuhvatni otorinolaringološki pregled se
zahtijeva na prethodnom liječničkom pregledu te sljedeći jednom svakih pet
godina do 40. godine starosti i svakih dvije godine nakon 40. (prošireni
liječnički pregled – vidi stavke 1 i 2, Poglavlje 15 iz Dodatka 3).

(c) Rutinski pregled uho-grlo-nos tvori sastavni
dio svih liječničkih pregleda za produljenje i obnavljanje valjanosti
svjedodžbe (vidi Poglavlje 15 iz Dodatka 3).

(d) Prisutnost bilo koje od sljedećih bolesti
kod kandidata mora se ocijeniti nesposobnim.

(1)       Aktivni
patološki proces, akutni ili kronični, unutarnjeg ili srednjeg uha.

(2)
Neizliječena perforacija ili disfunkcija membrane bub­njića (vidi stavak 3,
Poglavlje 15 iz Dodatka 3).

(3)       Smetnje
vestibularne funkcije (vidi stavak 4, Poglavlje 15 iz Dodatka 3).

(4)       Značajno
suženje kanala za prolaz zraka u obje nosnice ili bilo kakva disfunkcija
sinusa.

(5)       Značajno
izobličenje ili uznapredovala akutna ili kronična infekcija usne šupljine ili
gornjeg dišnog sustava.

(6)       Značajne
smetnje u govoru ili glasu.

JAR–FCL 3.235 Zahtjevi
sluha

(a) Sluh mora biti testiran na svim pregledima.
Na testiranju kandidat mora ispravno razumjeti konverzacijski govor na svako
uho na udaljenosti od 2 metra, leđima okrenutim od AME.

(b) Sluh mora biti testiran čistom tonalnom
audiometrijom na prethodnom liječničkom pregledu te sljedeći na pregledu za
produljenje i obnavljanje svjedodžbe svakih 5 godina do 40. godine starosti i
svakih 2 godine nakon toga (vidi stavak 1, Poglavlje 16 iz Dodatka 3).

(c) Na prethodnom liječničkom pregledu za
dobivanje svje­dodžbe kategorije 1 gubitak sluha na oba uha, kada se testiraju
odvojeno, ne smije biti veći od 20 dB(HL) na bilo kojoj od frekvencije 500, 1
000 i 2 000 Hz, ili od 35 dB(HL) na 3 000Hz. Kandidat čiji je gubitak sluha
unutar 5 dB (HL) u okviru gore navedenih ograničenja u dvije ili više
testiranih frekvencija, mora barem jednom godišnje biti podvrgnut testiranju
čistom tonalnom audiometrijom.

(d) Na liječničkom pregledu za produljenje i
obnavljanje svjedodžbe, gubitak sluha na oba uha, kada se testiraju odvojeno,
ne smije biti veći od 35 dB (HL) na bilo kojoj od frekvencija 500, 1 000 i 2 000
Hz ili od 50 dB(HL) na 3 000 Hz. Kandidat čiji je gubitak sluha unutar 5 dB(HL)
u okviru gore navedenih ograničenja u dvije ili više testiranih frekvencija,
mora barem jednom godišnje biti podvrgnut testiranju čistom tonalnom
audiometrijom.

(e) Na liječničkom pregledu za produljenje i
obnavljanje svjedodžbe, Ministarstvo može kandidate s hipoakuzijom ocijeniti
sposobnima ako test raspoznavanja govora pokaže zadovoljavajuću sposobnost
sluha (vidi stavak 2, Poglavlje 16 iz Dodatka 3).

JAR–FCL 3.240 Psihologijski
zahtjevi

(a) Kandidat ili imatelj Svjedodžbe kategorije 1
ne smije imati utvrđenu psihološke nedostatke (vidi stavak 1, Poglavlje 17 iz
Dodatka 3), koje bi mogle utjecati na sigurno korištenje povlastica dozvole
i/ili ovlaštenja. Ministarstvo može zahtijevati psihološku procjenu kao dio ili
dodatak specijalističkog psihijatrijskog ili neurološkog pregleda (vidi stavak
2, Poglavlje 17 iz Dodatka 3).

(b) Kada je indicirana psihološka procjena,
koriste se usluge psihologa prihvatljivog Ministarstvu.

(c) Psiholog mora Ministarstvu podnijeti pisani
izvještaj u kojem detaljno daje svoje mišljenje i preporuke.

JAR–FCL 3.245
Dermatološki zahtjevi

(a) Kandidat ili imatelj Svjedodžbe kategorije 1
ne smije imati utvrđene dermatološke bolesti, koje bi mogle utjecati na sigurno
korištenje povlastica dozvole i/ili ovlaštenja.

(b) Osobitu pozornost treba posvetiti sljedećim
bolestima (vidi Poglavlje 18 iz Dodatka 3); ukoliko postoji sumnja u bilo koju
bolest treba se obratiti Ministarstvu:

(1)       Ekcem
(egzogeni i endogeni),

(2)       Teži
oblik psorijaze,

(3)
Bakterijska infekcija,

(4)       Osip
uzrokovan lijekovima,

(5)       Plikovi,

(6)       Zloćudna
bolest kože,

(7)
Urtikarija.

JAR-FCL 3.246 Onkologija

(a) Kandidat ili imatelj Svjedodžbe kategorije 1
ne smije imati utvrđenu primarno ili sekundarno zloćudnu bolest, koja bi mogla
utjecati na sigurno korištenje povlastica dozvole i/ili ovlaštenja.

(b) Nakon liječenja od zloćudne bolesti
kandidati mogu biti ocijenjeni sposobnima u sukladnosti s Poglavljem 19 iz
Dodatka 3.

DODATAK 2

**KATEGORIJA 2 ZDRAVSTVENI ZAHTJEVI**

JAR–FCL 3.250
Srčano-žilni sustav – Pregled

(a) Kandidat ili imatelj Svjedodžbe kategorije 2
ne smije imati nikakvu abnormalnost srčano-žilnog sustava, prirođenu ili
stečenu, koja bi mogla utjecati na sigurno korištenje povlastica dozvole i/ili
ovlaštenja.

(b) Standardni dvanaestokanalni
elektrokardiogram (EKG) u mirovanju s nalazom zahtijeva se na liječničkom
pregledu za prvo izdavanje svjedodžbe, na prvom liječničkom pregledu s
navršenih 40. godina starosti, te na svakom pregledu nakon toga.

(c) Elektrokardiografija pod opterećenjem
zahtijeva se samo kada je klinički indicirano u skladu sa stavkom 1, Poglavlje
1 iz Dodatka 3.

(d) Nalaze elektrokardiograma u mirovanju i pod
opterećenjem moraju izdati specijalisti prihvatljivi Ministarstvu.

(e) Ukoliko su dva ili više rizična faktora
(pušenje, visoki krv­ni tlak, dijabetes, debljina, i dr.) prisutni kod
kandidata, procjena lipida u krvnoj plazmi i kolesterola u krvnom serumu,
zahtijeva se na prethodnom

liječničkom pregledu, i uvijek na prvom
liječničkom pregledu nakon 40. godine starosti.

JAR–FCL 3.255
Srčano-žilni sustav – Krvni tlak

(a) Krvni tlak mora se bilježiti tehnikom danom
u stavku 3, Poglavlja 1 iz Dodatka 3.

(b) Kada na pregledu sistolički krvni tlak
neprestano prelazi 160 mmHg i/ili dijastolički 95 mmHg, sa ili bez liječenja,
kandidat mora biti ocijenjen nesposobnim.

(c) Postupak kontrole krvnog tlaka mora biti
primjeren sigurnom korištenju povlastica dozvole i/ili ovlaštenja, a u skladu
sa stavkom 4, Poglavlje 1 iz Dodatka 3. Početak terapije lijekovima zahtijeva
privremeno ukidanje svjedodžbe radi utvrđivanja odsutnosti znatnijih popratnih
pojava.

(d) Kandidati sa simptomima niskog krvnog tlaka
(simptomatskom hipotenzijom) moraju biti ocijenjeni nesposobnima.

JAR–FCL 3.260
Srčano-žilni sustav – Bolest koronarnih arterija

(a) Kandidate koji boluju od asimptomatske,
manje bolesti koronarnih arterija, Ministarstvo može ocijeniti sposobnima pod
uvjetom da je u sukladnosti sa stavkom 5, Poglavlje 1 iz Dodatka 3.

(b) Kandidati koji boluju od simptomatske
bolesti koronarnih arterija moraju biti ocijenjeni nesposobnima.

(c) Kandidati nakon infarkta miokarda moraju
biti ocijenjeni nesposobnima. Ministarstvo ih može ocijeniti sposobnima u
sukladnosti sa stavkom 6, Poglavlje 1 iz Dodatka 3.

(d) Kandidati nakon operacije koronarne
premosnice (by-passa) ili koronarne angioplastike/postavljanje stenta, moraju
biti ocijenjeni nesposobnima. Ministarstvo ih može ocijeniti sposobnima u
sukladnosti sa stavkom 7, Poglavlje 1 iz Dodatka 3.

JAR–FCL 3.265
Srčano-žilni sustav – Smetnje ritma/provođenja

(a) Kandidati sa smetnjama supraventrikularnog ritma,
uključujući i smetnje sinuatrijalnog čvora, bilo da se radi o iznenadnim
napadima ili stalnom prisutnošću, moraju biti ocijenjeni nesposobnima.
Ministarstvo ih može ocijeniti sposobnima pod uvjetom da je u sukladnosti sa
stavkom 8, Poglavlje 1 iz Dodatka 3.

(b) Kandidati koji boluju od asimptomatske sinus
bradikardije ili sinus tahikardije mogu biti ocijenjeni sposobnima ukoliko tome
nije uzrok nenormalnost.

(c) Kandidati s asimptomatskim izoliranim
jednolikim atrijalnim ili ventrikularnim ektopičkim kompleksom ne moraju biti
ocijenjeni nesposobnima. Učestali ili složeni oblici zahtijevaju kompletnu
kardiološku procjenu u sukladnosti sa stavkom 8, Poglavlje 1 iz Dodatka 3.

(d) U odsutnosti ostalih abnormalnosti,
kandidati s nekomplet­nim blokom ili stabilnom devijacijom lijeve osi mogu biti
ocijenjeni sposobnima.

(e) Kandidati s kompletnim desnim ili lijevim
blokom zahtijevaju kardiološku procjenu na prvom liječničkom pregledu te na
svakom sljedećem u sukladnosti sa stavkom 8, Poglavlje 1 iz Dodatka 3.

(f) Kandidati sa širokim i/ili uskim kompleksom
tahikardije moraju biti ocijenjeni nesposobnima. Ministarstvo ih može ocijeniti
sposobnima pod uvjetom da je u sukladnosti sa stavkom 8, Poglavlje 1 iz Dodatka
3.

(g) Kandidati s endokardijalnim pacemakerom moraju
biti ocijenjeni nesposobnima. Ministarstvo ih može ocijeniti sposobnima pod
uvjetom da je u sukladnosti sa stavkom 8, Poglavlje 1 iz Dodatka 3.

JAR–FCL 3.270
Srčano-žilni sustav – Općenito

(a) Kandidati s perifernom arterijskom bolešću
prije ili poslije operacije moraju biti ocijenjeni nesposobnima. Ukoliko ne
postoji karakteristična funkcionalna smetnja, Ministarstvo ih može ocijeniti
sposobnima pod uvjetom da je u sukladnosti sa stavciama 5 i 6, Poglavlje 1 iz
Dodatka 3.

(b) Kandidati s aneurizmom prsne ili trbušne
aorte, prije ili poslije operacije, moraju biti ocijenjeni nesposobnima.
Kandidate s aneurizmom trbušne aorte u dijelu ispod bubrega Ministarstvo može
ocijeniti sposobnima pod uvjetom da je u sukladnosti sa stavkom 9, Poglavlje 1
iz Dodatka 3.

(c) Kandidati sa značajnijim abnormalnostima
bilo kojeg od srčanih zalistaka moraju biti ocijenjeni nesposobnima.

(1)
Kandidate s manjim abnormalnostima srčanih zalistaka, Ministarstvo može ocijeniti
sposobnima pod uvjetom da je u sukladnosti sa stavkom 10 (a) i (b), Poglavlje 1
iz Dodatka 3.

(2)
Kandidati kojima su srčani zalisci zamijenjeni/operativno ispravljeni moraju
biti ocijenjeni nesposobnima. Ministarstvo ih može ocijeniti sposobnima pod
uvjetom da je u sukladnosti sa stavkom 10 (c), Poglavlje 1 iz Dodatka 3.

(d) Sistemska antikoagulantna terapija čini
kandidate nesposobnima. Kandidate koji su primili terapiju u ograničenom
trajanju, Ministarstvo može ocijeniti sposobnima pod uvjetom da je u
sukladnosti sa stavkom 11, Poglavlje 1 iz Dodatka 3.

(e) Kandidati s bilo kakvom nenormalnosti u
perikardu, miokardu ili endokardu moraju biti ocijenjeni nesposobnima.
Ministarstvo ih može ocijeniti sposobnima nakon potpunog izliječenja i zadovoljavajuće
kardiološke procjene, a u sukladnosti sa stavkom 12, Poglavlje 1 iz Dodatka 3.

(f) Kandidati s prirođenom srčanom manom, prije
ili nakon operacije, moraju biti ocijenjeni nesposobnima. Ministarstvo ih može ocijeniti
sposobnima u sukladnosti sa stavkom 13, Poglavlje 1 iz Dodatka 3.

(g) Transplantacija srca ili srca/pluća čini
kandidate nesposobnima.

(h) Kandidati s poviješću bolesti koju odlikuju
povratne vazovagalne nesvjestice moraju biti ocijenjeni nesposobnima.
Ministarstvo može ocijeniti sposobnima kandidate sa sugestivnom poviješću
bolesti pod uvjetom da je u sukladnosti sa stavkom 14, Poglavlja 1 iz Dodatka
3.

JAR–FCL 3.275 Dišni
sustav – Općenito

(a) Kandidat ili imatelj Svjedodžbe kategorije 2
ne smije imati nikakvu abnormalnost dišnog sustava, prirođenu ili stečenu, koja
bi mogla utjecati na sigurno korištenje povlastica dozvole i/ili ovlaštenja.

(b) Posteriorno/anteriorna rendgenska snimka
prsnog koša zahtijeva se kada postoje kliničke indikacije ili iz epidemioloških
razloga.

(c) Test vršnog protoka zraka u plućima prema
stavku 1, Poglavlje 2 iz Dodatka 3, zahtijeva se na prethodnom liječničkom
pregledu, na prvom pregledu nakon navršenih 40 godina starosti, nakon toga
svake 4 godine i kada je klinički indicirano. Kandidati sa znatnijim smetnjama
koja utječu na funkciju pluća moraju biti ocijenjeni nesposobnima (vidi stavak
1, Poglavlje 2 iz Dodatka 3).

JAR–FCL 3.280 Dišni
sustav – Bolesti

(a) Kandidati s kroničnom opstruktivnom bolešću
dišnih puteva moraju biti ocijenjen nesposobnima.

(b) Kandidati s reaktivnom bolešću dišnih puteva
(bronhijalna astma) koja zahtijeva liječenje moraju biti ocijenjeni u
sukladnosti sa kriterijima iz stavka 2, Poglavlje 2 iz Dodatka 3.

(c) Kandidati s aktivnom bolešću upale dišnih
puteva moraju biti ocijenjeni privremeno nesposobnima.

(d) Kandidati s aktivnom sarkoidozom moraju biti
ocijenjeni nesposobnima (vidi stavak 3, Poglavlje 2 iz Dodatka 3).

(e) Kandidati sa spontanim pneumotoraksom moraju
biti ocijenjeni nesposobnima dok se ne napravi potpuna procjena u sukladnosti
sa stavkom 4, Poglavlje 2 iz Dodatka 3.

(f) Kandidati kod kojih je potreban veći
kirurški zahvat na prsnom košu moraju biti ocijenjeni nesposobnima najmanje tri
mjeseca nakon operacije i sve dok posljedice operacije neće utjecati na sigurno
korištenje povlastica dozvole i/ili ovlaštenja (vidi stavak 5, Poglavlje 2 iz
Dodatka 3).

(g) Kandidati koji su nezadovoljavajuće liječeni
od sindroma apnoje u snu moraju biti ocijenjeni nesposobnima.

JAR–FCL 3.285 Probavni
sustav – Općenito

Kandidat ili imatelj Svjedodžbe kategorije 2 ne
smije imati nikakvu funkcionalnu ili strukturalnu bolest probavnog sustava ili
pripadajućih žlijezda koja bi mogla utjecati na sigurno korištenje povlastica
dozvole i/ili ovlaštenja.

JAR–FCL 3.290 Probavni
sustav – Bolesti

(a) Kandidati s učestalim dispeptičkim tegobama
koje zahtijevaju liječenje ili s pankreatitisom moraju biti ocijenjeni
nesposobnima dok se ne napravi pregled u sukladnosti sa stavkom 1, Poglavlja 3
iz Dodatka 3.

(b) Kandidati s asimptomatskim žučnim kamencima
koji su otkriveni slučajno moraju biti ocijenjeni u sukladnosti sa stavkom 2,
Poglavlja 3 iz Dodatka 3.

(c) Kandidati s utvrđenom kliničkom dijagnozom
ili poviješću bolesti kronične upale crijeva moraju biti ocijenjeni
nesposobnima (vidi stavak 3, Poglavlje 3 iz Dodatka 3).

(d) Od kandidata se zahtijeva da nema nikakvu
herniju koja bi mogla dovesti do nesposobnosti.

(e) Kandidati s posljedicom bilo koje bolesti
ili kirurškog zahvata u bilo kojem dijelu probavnog sustava ili pripadajućih
žlijez­da koja bi mogla uzrokovati nesposobnost pri letenju, posebice bilo
kakva opstrukcija nastala zbog suženja ili kompresije, moraju biti ocijenjeni
nesposobnima.

(f) Kandidati koji su podvrgnuti kirurškom
zahvatu na probav­nom sustavu ili pripadajućim žlijezdama, koji uključuje
potpuno ili djelomično odstranjenje ili pomak bilo kojeg od tih organa, moraju
biti ocijenjeni nesposobnima na najmanje tri mjeseca ili sve dok posljedice
operacije neće utjecati na sigurno korištenje povlastica dozvole i/ili
ovlaštenja (vidi stavak 4, Poglavlje 3 iz Dodatka 3).

JAR–FCL 3.295 Bolesti
vezane za metabolizam, prehranu i endokrine žlijezde

(a) Kandidat ili imatelj Svjedodžbe kategorije 2
ne smije imati nikakvu funkcionalnu ili strukturalnu bolest vezanu za
metabolizam, prehranu i endokrine žlijezde koja bi mogla utjecati na sigurno
korištenje povlastica dozvole i/ili ovlaštenja.

(b) Kandidati sa smetnjama u metabolizmu,
prehrani i pri lučenju endokrinih žlijezda mogu biti ocijenjeni sposobnima u
sukladnosti sa stavkom 1, Poglavlje 4 iz Dodatka 3.

(c) Kandidati s dijabetesom melitusom mogu biti
ocijenjeni sposobnima samo ako je to u sukladnosti sa stavkom 3, Poglavlje 4 iz
Dodatka 3.

(d) Kandidati s dijabetesom koji zahtijevaju
inzulin moraju biti ocijenjeni nesposobnima.

(e) Kandidati s indeksom tjelesne mase  35
mogu biti ocijenjeni sposobnima samo ako ta prekomjerna težina neće utjecati na
sigurno korištenje povlastica dozvole i/ili ovlaštenja i ako je zajamčena
zadovoljavajuća ocjena srčano-žilnog sustava (vidi stavak 1, Poglavlje 9 iz
Dodatka 3).

JAR–FCL 3.300
Hematologija

(a) Kandidat ili imatelj Svjedodžbe kategorije 2
ne smije imati nikakvu hematološku bolest koja bi mogla utjecati na sigurno
korištenje povlastica dozvole i/ili ovlaštenja.

(b) Hemoglobin se mora testirati na prethodnom
liječničkom pregledu za dobivanje svjedodžbe te kada je to klinički indicirano.
Slučajevi uznapredovale anemije s hematokritom ispod 32% moraju biti ocijenjeni
nesposobnima (vidi stavak 1, Poglavlje 5 iz Dodatka 3).

(c) Kandidati s bolešću srpastih eritrocita
moraju biti ocijenjeni nesposobnima (vidi stavak 1, Poglavlje 5 iz Dodatka 3).

(d) Kandidati sa znatnijim lokalnim i općim
povećanjem limf­nih žlijezda i bolesti krvi moraju biti ocijenjeni nesposobnima
(vidi stavak 2, Poglavlje 5 iz Dodatka 3).

(e) Kandidati s akutnom leukemijom moraju biti
ocijenjeni nesposobnima. Nakon utvrđene remisije, Ministarstvo može preporučiti
izdavanje svjedodžbe. Početnici s kroničnom leukemijom moraju biti ocijenjeni
nesposobnima. Za izdavanje svjedodžbe vidi stavak 3, Poglavlje 5 iz Dodatka 3.

(f) Kandidati sa znatnijim povećanjem slezene
moraju biti ocijenjeni nesposobnima (vidi stavak 4, Poglavlje 5 iz Dodatka 3).

(g) Kandidati sa značajnijom policitemijom
moraju biti ocijenjeni nesposobnima (vidi stavak 5, Poglavlje 5 iz Dodatka 3).

(h) Kandidati sa smetnjama zgrušavanja krvi
moraju biti ocijenjeni nesposobnima (vidi stavak 6, Poglavlje 5 iz Dodatka 3).

JAR–FCL 3.305 Mokraćni
sustav

(a) Kandidat ili imatelj Svjedodžbe kategorije 2
ne smije imati nikakvu funkcionalnu ili strukturalnu bolest mokraćnog sustava
ili pripadajućih žlijezda koja bi mogla utjecati na sigurno korištenje
povlastica dozvole i/ili ovlaštenja.

(b) Kandidati sa simptomima organske bolesti
bubrega moraju biti ocijenjeni nesposobnima. Analiza mokraće mora biti sastavni
dio svakog liječničkog pregleda. Mokraća ne smije sadržavati nikakav abnormalan
element za koji se smatra da je značajan za patologiju. Osobitu pozornost treba
posvetiti bolestima koje napadaju mokraćne kanale i genitalne organe (vidi
stavak 1, Poglavlje 6 iz Dodatka 3).

(c) Kandidati s mokraćnim kamencem moraju biti
ocijenjeni nesposobnima (vidi stavak 2, Poglavlje 6 iz Dodatka 3).

(d) Kandidati s posljedicom bilo koje bolesti
ili kirurškog zahvata na bubrezima i mokraćnom sustavu koja bi mogla uzrokovati
nesposobnost, posebice bilo kakva opstrukcija nastala zbog suženja ili
kompresije, moraju biti ocijenjeni nesposobnima. Kandidate s kompenziranom
nefrektomijom bez hipertenzije ili uremije, Ministarstvo može ocijeniti
sposobnima u sukladnosti sa stavkom 3, Poglavlje 6 iz Dodatka 3.

(e) Kandidati koji su podvrgnuti većem kirurškom
zahvatu na mokraćnom sustavu ili mokraćnim organima, koji uključuje potpuno ili
djelomično odstranjenje ili skretanje bilo kojeg od tih organa, moraju biti
ocijenjeni nesposobnima na najmanje tri mjeseca ili sve dok posljedice
operacije neće utjecati na sigurno korištenje povlastica dozvole i/ili ovlaštenja
(vidi stavke 3 i 4, Poglavlje 6 iz Dodatka 3).

JAR–FCL 3.310 Spolno
prenosive bolesti i druge infekcije

(a) Kandidat ili imatelj Svjedodžbe kategorije 2
ne smije imati utvrđenu povijest bolesti ili kliničku dijagnozu bilo kakve
spolno prenosive bolesti ili druge infekcije koja bi mogla utjecati na sigurno
korištenje povlastica dozvole i/ili ovlaštenja.

(b) Osobitu pozornost, sukladno sa Poglavljem 7
iz Dodatka 3, treba posvetiti povijesti bolesti ili kliničkim znakovima koji
pokazuju:

(1)       HIV pozitivnost,

(2)
slabljenje imunološkog sustava,

(3)       zarazni
hepatitis,

(4)       sifilis.

JAR–FCL 3.315
Ginekologija i porodiljstvo

(a) Kandidat ili imatelj Svjedodžbe kategorije 2
ne smije imati nikakvo funkcionalno ili strukturalno porodiljno ili ginekološko
stanje koje bi moglo utjecati na sigurno korištenje povlastica dozvole i/ili
ovlaštenja.

(b) Kandidat s poviješću bolesti teških
menstrualnih tegoba na koje ne djeluje liječenje mora biti ocijenjen
nesposobnim.

(c) Trudnoća povlači za sobom nesposobnost. Ako
ginekološki nalaz pokazuje potpuno normalnu trudnoću, kandidat može biti
ocijenjen sposobnim do kraja 26. tjedna trudnoće, u sukladnosti sa stavkom 1,
Poglavlje 8 iz Dodatka 3. Svjedodžba može biti obnovljena na temelju
zadovoljavajuće potvrde o potpunom oporavku nakon zadržavanja u bolnici ili
završetka trudnoće.

(d) Kandidat koji je podvrgnut većoj
ginekološkoj operaciji mora biti ocijenjen nesposobnim na najmanje tri mjeseca
ili sve dok posljedice operacije neće utjecati na sigurno korištenje povlastica
dozvole i/ili ovlaštenja (vidi stavak 2, Poglavlje 8 iz Dodatka 3).

JAR–FCL 3.320 Zahtjevi
vezani za mišićno-koštani sustav

(a) Kandidat ili imatelj Svjedodžbe kategorije 2
ne smije imati nikakvu abnormalnost kostiju, zglobova, mišića i tetiva,
prirođenu ili stečenu, koja bi mogla utjecati na sigurno korištenje povlastica
dozvole i/ili ovlaštenja.

(b) Kandidat mora imati dovoljnu visinu u
sjedećem položaju, dužinu ruku i nogu te mišičnu snagu zbog sigurnosti
korištenja povlastica dozvole i/ili ovlaštenja (vidi stavak 1, Poglavlje 9 iz
Dodatka 3).

(c) Kandidat mora imati zadovoljavajuću
funkcionalnost mišićno-koštanog sustava. Kandidat s bilo kakvom značajnijom
posljedicom bolesti, ozljede ili prirođene abnormalnosti kostiju, zglobova,
mišića ili tetiva sa ili bez kirurškog zahvata moraju biti ocijenjeni u
sukladnosti sa stavkama 1, 2 i 3, Poglavlje 9 iz Dodatka 3.

JAR–FCL 3.325
Psihijatrijski zahtjevi

(a) Kandidat ili imatelj Svjedodžbe kategorije 2
ne smije imati utvrđenu povijest bolesti ili kliničku dijagnozu bilo kakve
psihijatrijske bolesti ili nesposobnosti, stanja ili poremećaja, akutne ili
kronične, prirođene ili stečene, koja bi mogla utjecati na sigurno korištenje
povlastica dozvole i/ili ovlaštenja.

(b) Osobitu pozornost treba posvetiti sljedećem
(vidi Poglavlje 10 iz Dodatka 3):

(1)
šizofrenija, šizoidni poremećaj i halucinacije;

(2)
poremećaj u raspoloženju;

(3)
neurotski, vezani uz stres i somatoformni poremećaji;

(4)
poremećaj osobnosti;

(5)       organski
mentalni poremećaj;

(6)
poremećaj u ponašanju i mentalni poremećaji uzrokovani alkoholom;

(7)       uporaba
ili zlouporaba psihostimulansa.

JAR–FCL 3.330 Neurološki
zahtjevi

(a) Kandidat ili imatelj Svjedodžbe kategorije 2
ne smije imati utvrđenu povijest bolesti ili kliničku dijagnozu bilo kakvog
neurološkog stanja koje bi moglo utjecati na sigurno korištenje povlastica
dozvole i/ili ovlaštenja.

(b) Osobitu pozornost treba posvetiti sljedećem
(vidi Poglavlje 11 iz Dodatka 3):

(1)
progresivna bolest živčanog sustava,

(2)
epilepsija i drugi uzroci poremećaja svijesti,

(3)       stanja s
visokom sklonošću cerebralnim smetnjama,

(4)       ozljeda
glave,

(5)       ozljeda
spinalnog ili perifernog živca.

JAR–FCL 3.335
Oftalmološki zahtjevi

(a) Kandidat ili imatelj Svjedodžbe kategorije 2
ne smije imati nikakvu abnormalnost funkcije očiju ili njegovih žlijezda ili
bilo kakvo aktivno patološko stanje, prirođeno ili stečeno, akutno ili
kronično, ili bilo kakvu posljedicu operacije na oku ili ozljedu koja bi mogla
utjecati na sigurno korištenje povlastica dozvole i/ili ovlaštenja.

(b) Oftalmološki pregled se zahtijeva na
prethodnom liječničkom pregledu (vidi stavak 1 b, Poglavlje 12 iz Dodatka 3) te
mora uključivati:

(1)       Povijest
bolesti;

(2)       Oštrinu
vida, vid na blizinu i vid na daljinu; bez korekcije; s najboljom optičkom
korekcijom ako je potrebno;

(3)       Očna
pokretljivost i binokularni vid

(4)
Raspoznavanje boja

(5)       Vidno
polje;

(6)       Pregled
vanjskog oka, anatomija oka, fundoskopiju sredine i očnog dna.

(c) Rutinski pregled oka tvori sastavni dio svih
liječničkih pregleda za produljenje i obnavljanje valjanosti svjedodžbe (vidi
stavak 2, Poglavlje 12 iz Dodatka 3) te mora uključivati:

(1)       Povijest
bolesti;

(2)       Oštrinu
vida, vid na blizinu i vid na daljinu; bez korekcije; s najboljom optičkom
korekcijom ako je potrebno;

(3)       Pregled
vanjskog oka, anatomija oka, fundoskopiju sredine i očnog dna

(4)       Daljnje preglede
kada je to klinički indicirano (vidi stavak 4, Poglavlje 12 iz Dodatka 3)

JAR–FCL 3.340 Zahtjevi
vida

(a) Oštrina vida na daljinu. Oštrina vida na
daljinu, sa ili bez korekcije, mora biti 6/12 (0,5) ili bolja na svakom oku
odvojeno te oštrina vida na oba oka mora biti 6/6 (1,0) ili bolja (vidi JAR-FCL
3.340 stavak (f)). Nikakva ograničenja se ne primijenjuju za neisprav­ljenu
oštrinu vida.

(b) Greška refrakcije. Greška refrakcije je
definirana kao otklon od emetropije koje se mjeri u dioptrijama u meridijanu s
najvećom ametropijom. Refrakcija se mora mjeriti standardnim metodama (vidi
stavak 1, Poglavlje 13 iz Dodatka 3). Kandidati moraju biti ocijenjeni
sposobnima s obzirom na greške refrakcije ako udovoljavaju sljedećim
zahtjevima:

(1) Greška refrakcije

            (i) Na
prethodnom liječničkom pregledu greška refrak­cije ne smije prelaziti ± 5
dioptrija (vidi stavak 2 (c), Poglavlje 13 iz Dodatka 3).

            (ii) Na
liječničkom pregledu za produljenje i obnavljanje valjanosti svjedodžbe, kandidata
kod kojeg su se zadovoljili zahtjevi za greškom refrakcije do +5/-8 dioptrija,
Ministarstvo može ocijeniti sposobnim (vidi stavak 2 (c), Poglavlje 13 iz
Dodatka 3).

(2) Astigmatizam

            (i)
Na prethodnom liječničkom pregledu kod kandidata s greškom refrakcije s
astigmatičnom komponentom, astigmatizam ne smije prelaziti 3.0 dioptrije.

            (ii)
Na liječničkom pregledu za obnavljanje i produljenje svjedodžbe, kandidata kod
kojeg su se zadovoljili zahtjevi za greškom refrakcije s komponentom
astigmatizma većom od 3.0 dioptrije, Ministarstvo može ocijeniti sposobnim.

(3) Keratokonus je diskvalificirajući.
Ministarstvo može razmatrati obnavljanje svjedodžbe ako kandidat zadovolji
zahtjeve vida (vidi stavak 3, Poglavlje 13 iz Dodatka 3).

(4) Kod kandidata s ambliopijom, vizualna
oštrina ambliopičkog oka mora biti 6/18 (0/32) ili bolja. Kandidat može biti
ocijenjen sposobnim pod uvjetom da je vizualna oštrina drugog oka 6/6 ili
bolja, a patologijom se to (uključujući grešku refrakcije) ne može dokazati.

(5) Anizometropija

            (i)
Na prethodnom liječničkom pregledu razlika u greš­ci refrakcije između oba oka
(anizometropija) ne smije prelaziti 3.0 dioptrije.

            (ii)
Na liječničkom pregledu za obnavljanje i produljenje svjedodžbe, kandidata kod
kojeg su se zadovoljili zahtjevi za greškom refrakcije između oba oka
(anizometropija) većom od 3.0 dioptrije, Ministarstvo može ocijeniti sposobnim.
Ukoliko anizometropija prelazi 3.0 diopotrije, moraju se nositi kontaktne leće.

(6) Razvoj prezbiopije mora se pratiti na svim
liječničkim pregledima za produljenje svjedodžbe.

(7) Kandidat mora biti sposoban čitati tablicu
N5 (Jäger 1 ili ekvivalentnu) na udaljenosti 30 – 50 cm i tablicu N14 (Jäger 5
ili ekvivalentnu) na udaljenosti 100 cm, s korekcijom ukoliko je propisano
(vidi JAR-FCL 3.340 stavak (f)).

(c) Kandidat sa znatnijim defektima binokularnog
vida mora biti ocijenjen nesposobnim. Ne postoje zahtjevi za testom
stereoskopije (vidi stavak 4, Poglavlje 13 iz Dodatka 3).

(d) Kandidat s diplopijom mora biti ocijenjen
nesposobnim.

(e) Kandidat s vidnim poljima koja nisu normalna
mora biti ocijenjen nesposobnim (vidi stavak 4, Poglavlje 13 iz Dodatka 3).

(f)

            (1)
Ako su zahtjevi vida zadovoljeni samo uporabom korekcije, naočale ili kontaktne
leće moraju omogućiti optimalnu funkciju vida te moraju biti primjerene za
korištenje u zrakoplovne svrhe.

            (2)
Korektivne leće, kada se nose u zrakoplovne svrhe, moraju omogućiti imatelju
dozvole i/ili ovlaštenja da zadovolji zahtjeve vida na svim daljinama. Da bi se
zadovoljili zahtjevi, mora se koristiti samo jedan par naočala.

            (3)
Za vrijeme korištenja povlastica dozvole i/ili ovlaštenja moraju biti na
raspolaganju rezervne korektivne naočale.

(g) Operacija oka

            (1)
Operacija refrakcije povlači za sobom nesposobnost. Ministarstvo može
razmatrati dobivanje svjedodžbe (vidi stavak 6, Poglavlje 13 iz Dodatka 3)

            (2)
Operacija mrene, mrežnice te glaukoma povlači za sobom nesposobnost.
Ministarstvo može razmatrati obnavljanje svjedodžbe (vidi stavak 7, Poglavlje
13 iz Dodatka 3).

JAR–FCL 3.345
Raspoznavanje boja

(a) Normalno raspoznavanje boja se definira kao
sposobnost prolaženja Ishihara testa ili Nagelove anomaloskopa kao uredan
trikomat (vidi stavak 1, Poglavlje 14 iz Dodatka 3).

(b) Kandidat mora normalno raspoznavati boje ili
biti siguran u boje. Kandidati koji ne prođu Ishihara test mogu biti ocijenjeni
da su sigurni u boje ukoliko kandidati prođu opsežno testiranje prema metodama
koje je odobrilo Ministarstvo (anomaloskopija ili svjetiljke u boji) (vidi stavak
2, Poglavlje 14 iz Dodatka 3).

(c) Kandidat koji ne prođe odobrene testove
raspoznavanja boja smatrat će se nesigurnim u boje i biti ocijenjen
nesposobnim.

(d) Kandidata koji je nesiguran u boje
Ministarstvo može ocijeniti sposobnim za letenje samo danju.

JAR–FCL 3.350
Otorinolaringološki zahtjevi

(a) Kandidat ili imatelj Svjedodžbe kategorije 2
ne smije imati nikakvu abnormalnost funkcije ušiju, nosa, sinusa ili grla
(uključujući usnu šupljinu, zube i larinks), ili bilo kakvo aktivno patološko
stanje, prirođeno ili stečeno, akutno ili kronično, ili bilo kakvu posljedicu
operacije ili ozljedu koja bi mogla utjecati na sigurno korištenje povlastica
dozvole i/ili ovlaštenja.

(b) Na prethodnom liječničkom pregledu zahtijeva
se sveobuhvatni otorinolaringološki pregled.

(c) Rutinski pregled uho-grlo-nos tvori sastavni
dio svih liječničkih pregleda za produljenje i obnavljanje valjanosti
svjedodžbe (vidi stavak 2, Poglavlje 15 iz Dodatka 3).

(d) Prisutnost bilo koje od sljedećih bolesti
kod kandidata mora se ocijeniti nesposobnim.

            (1)
Aktivni patološki proces, akutni ili kronični, unutarnjeg ili srednjeg uha

            (2)
Neizliječena perforacija ili disfunkcija membrane bub­njića (vidi stavak 3,
Poglavlje                  15 iz Dodatka
3)

            (3)
Smetnje vestibularne funkcije (vidi stavak 4, Poglavlje 15 iz Dodatka 3).

            (4)
Znatnije suženje kanala za prolaz zraka u obje nosnice ili bilo kakva
disfunkcija                                   sinusa.

            (5)
Znatnije izobličenje ili značajnija, akutna ili kronična infekcija usne
šupljine ili                            gornjeg
dišnog sustava.

            (6)
Značajnije smetnje u govoru ili glasu.

JAR–FCL 3.355 Zahtjevi
sluha

(a) Sluh mora biti testiran na svim pregledima.
Na testiranju kandidat mora biti sposoban ispravno razumjeti normalan
konverzacijski govor na udaljenosti od 2 metra leđima okrenutim od AME.

(b) Ukoliko će se važećoj dozvoli dodati
instrumentalno ovlaštenje, zahtijeva se testiranje sluha čistom tonalnom
audiometrijom (vidi stavak 1, Poglavlje 16 iz Dodatka 3) na prethodnom
liječničkom pregledu za takvo ovlaštenje te se mora ponoviti svakih 5 godina do
navršenih 40. godina starosti i svake 2 godine nakon toga.

(1)
Na prethodnom liječničkom pregledu za dobivanje liječničke svjedodžbe
kategorije    2, sa instrumentalnim
ovlaštenjem ne smije na oba uha, kada se testiraju odvojeno,   gubitak sluha biti veći od 20 dB (HL) na bilo
kojoj od frekvencija 500, 1000 i 2000   Hz,
ili ne veći od 35 dB (HL) na 3000HZ. Kandidat čiji je gubitak sluha unutar 5dB             (HL) u okviru gore navedenih
ograničenja u dvije ili više testiranih frekvencija,             mora barem jednom godišnje biti podvrgnut testiranju
čistom tonalnom        audiometrijom.

(2)
Na liječničkom pregledu za produljenje i obnavljanje svjedodžbe, ne smije na
oba       uha, kada se testiraju odvojeno,
gubitak sluha biti veći od 35 dB (HL) na bilo kojoj  od frekvencija 500, 1000 i 2000 Hz ili ne veći od 50 dB (HL) na 3000
Hz. Kandidat           čiji je gubitak
sluha unutar 5 dB (HL) u okviru gore navedenih ograničenja u dvije ili             više testiranih frekvencija, mora
barem jednom godišnje biti podvrgnut testiranju          čistom tonalnom audio­metrijom.

(c) Na liječničkom pregledu za produljenje i
obnavljanje svjedodžbe, Ministarstvo može kandidate s hipoakuzijom ocijeniti
sposobnima ako test raspoznavanja govora pokaže zadovoljavajuću sposobnost sluha
(vidi stavak 2, Poglavlje 16 iz Dodatka 3).

JAR–FCL 3.360
Psihologijski zahtjevi

(a) Kandidat ili imatelj Svjedodžbe kategorije 2
ne smije imati utvrđene psihološke nedostatke, osobito vezano uz sposobnost
letenja ili bilo koji relevantni faktor osobnosti, a koji bi mogli utjecati na
sigurno korištenje povlastica dozvole i/ili ovlaštenja. Ministarstvo će
zahtijevati psihološku procjenu (vidi stavak 1, Poglavlje 17 iz Dodatka 3),
kada je to dio ili dodatak specijalističkog psihijatrijskog ili neurološkog
pregleda (vidi stavak 2, Poglavlje 17 iz Dodatka 3).

(b) Kada je indicirana psihološka procjena,
koriste se usluge psihologa prihvatljivog Ministarstvu.

(c) Psiholog mora Ministarstvu podnijeti pisani
izvještaj u kojem detaljno daje svoje mišljenje i preporuke.

JAR–FCL 3.365
Dermatološki zahtjevi

(a) Kandidat ili imatelj Svjedodžbe kategorije 2
ne smije imati utvrđene dermatološke bolesti, koje bi mogle utjecati na sigurno
korištenje povlastica dozvole i/ili ovlaštenja.

(b) Osobitu pozornost treba posvetiti sljedećim
bolestima (vidi Poglavlje 18 iz Dodatka 3); ukoliko postoji sumnja u bilo koju
bolest treba se obratiti Ministarstvu:

(1)       Ekcem
(egzogeni i endogeni),

(2)       Teži
oblik psorijaze,

(3)
Bakterijska infekcija,

(4)       Osip
uzrokovan lijekovima,

(5)       Plikovi,

(6)       Zloćudna
bolest kože,

(7)
Urtikarija.

JAR-FCL 3.370 Onkologija

(a) Kandidat ili imatelj Svjedodžbe kategorije 2
ne smije imati utvrđenu primarno ili sekundarno zloćudnu bolest, koja bi mogla
utjecati na sigurno korištenje povlastica dozvole i/ili ovlaštenja.

(b) Nakon liječenja od zloćudne bolesti
kandidati mogu biti ocijenjeni sposobnima u sukladnosti sa Poglavljem 19 iz
Dodatka 3.

DODATAK 3

**POGLAVLJA 1 – 19 ZA DODATAK 1 i 2**

POGLAVLJE 1: Srčano-žilni sustav (vidi JAR-FCL
3.130 do 3.150 i 3.250 do 3.270)

(1) Primjena elektrokardiografije pod
opterećenjem zahtijeva se:

            (a)
kada se pokažu znaci ili simptomi koji ukazuju na srčano-žilne bolesti;

            (b)
za razjašnjenje elektrokardiograma u mirovanju;

            (c)
prema nahođenju AME;

            (d)
u dobi od 65 godina i nakon toga svake 4 godine za obnavljanje svjedodžbe                           kategorije 1

(2)

            (a)
Nalaz značajnih abnormalnosti lipida u krvnom serumu zahtijeva pregled,                                ispitivanje i
nadzor od strane Ministarstva.

            (b)
Nakupljanje faktora rizika (pušenje, povijest bolesti obitelji, poremećaj
lipida,                                     hipertenzija, itd.) zahtijeva
procjenu srčano-žilnog sustava u AMC-u.

(3) Dijagnoza hipertenzije zahtijeva pregled
drugih potencijalnih žilnih faktora rizika. Sistolički tlak treba snimiti kod
pojave Korotkofljevih zvukova (faza I) i dijastolički tlak kod njihova
nestajanja (faza V). Krvni tlak treba mjeriti dva puta. Ako je krvni tlak
povišen i/ili je srčani puls u mirovanju povećan, trebaju se provesti daljnja
promatranja za vrijeme ocijenjivanja.

(4) Ministarstvo se mora usuglasiti s
anti-hipertenzivnom obradom. Lijekovi koje Ministarstvo prihvaća mogu
sadržavati:

            (a)
diuretike koji ne djeluju na razini Henleove petlje;

            (b)
određeni (opći

            (c)
hidrofilini) beta-blokatori;

            (d)
ACE inhibitori;

            (e)
blokatore receptora angiotenzina II AT1

            (f)
blokatore kalcijevih kanala.

Za kategoriju 1, liječenje hipertenzije
farmakološkim sredstvima može zahtijevati ograničenje za letenje u višečlanoj
posadi.

Za kategoriju 2, može se zahtijevati ograničenje
za letenje uz sigurnosnog pilota.

(5) Kada se sumnja na asimptomatsku bolest
koronarih arterija, zahtijeva se primjena elektrokardiografije pod opterećenjem
te ako je potrebno nakon toga primjena scintigrafije ili stres ehokardiografije
i/ili koronarne angiografije.

(6) Kandidati koji boluju od asimptomatske
bolesti koronarnih arterija, a koji su uspješno reducirali faktore rizika,
ukoliko su ih imali, nakon infarkta miokarda ili nekih drugih miokardičnih
ishemičnih događaja te koji ne zahtijeva liječenje ishemičnih bolova srca,
moraju najmanje 6 mjeseci nakon spomenutih događaja završiti s pretragama te
prikazati:

(a)       simptom
graničnog dvanaestkanalnog EKG-a pod opterećenjem do Bruce Stage IV    ili ekvivalentno, kojeg kardiolog prihvatljiv
Ministarstvu tumači kao nepokazivanje     znakova
ishemije miokarda. Može se zahtijevati scintigrafija i/ili stres      ehokardiografija ako je nalaz EKG u
mirovanju abnormalan;

(b)      ejekcionu
frakciju lijevog ventrikla veću od 0.50 bez značajnih abnormalnosti    gibanja stijenke kao što su diskinezija,
hipokinezija ili akinezija normalne ejekcione           frakcije
desnog ventrikula;

(c)
24-satno ambulantno snimku EKG-a, ne pokazujući značajne smetnje provođenja      niti kompleksne niti kontinuirane smetnje
ritma;

(d)      koronarni
angiogram koji pokazuje manje od 30% stenoze u svakoj krvnoj žili  udaljenoj od infarkta miokarda te bez
funkcionalnog oštećenja miokarda koji leži     nasuprot
svakoj takvoj žili;

(e)       sustav
praćenja godišnjih pregleda srčano-žilnog sustava koje je obavio kardiolog       prihvatljiv Ministarstvu, uključujući
primjenu EKG-a pod opterećenjem ili primjenu         scintigrafije/stress
ehokardiografije ukoliko je EKG u mirovanju abnormalan;

(f)
koronarnu angiografiju ne stariju od pet godina, ali mož­da i neće biti
potrebna  ukoliko se primjenom EKG-a ne
pokaže pogoršanje te ukoliko ga Ministarstvo         odobri.

***Ocjena Ministarstva – stavak 6.***

Kandidati za kategoriju 1 koji uspješno
zadovolje ovaj pregled bit će ograničeni samo za letenje u višečlanoj posadi.
Kandidati za kategoriju 2 koji uspješno zadovolje dijelove pregleda pod
stavkama 6(a), (b) i (c) mogu biti ocijenjeni sposobnim uz ograničenje letenja
uz sigurnosnog pilota.

Kandidati za kategoriju 2 koji uspješno
zadovolje uvjete pregleda pod stavkom 6 (d) mogu biti ocijenjeni sposobnim bez
ograničenja.

(7) Kandidat koji boluje od asimptomatske
bolesti koronarnih arterija, a koji je uspješno reducirao svoj faktor rizika,
ukoliko ga je imao, koji ne zahtijeva liječenje ishemičnih bolova srca,
najmanje 6 mjeseci nakon kirurškog zahvata by-passa arterije ili
angioplastike/postavljanje stenta mora završiti s pretragama te prikazati:

(a)
simptom graničnog dvanaestkanalnog EKG-a pod opterećenjem do Bruce Stage IV   ili ekvivalentno, kojeg kardiolog prihvatljiv
Ministarstvu tumači kao nepokazivanje     znakova
ishemije miokarda. Može se zahtijevati scintigrafija i/ili stres      ehokardiografija ako je EKG u mirovanju
abnormalan;

(b)
ejekcionu frakciju lijevog ventrikla veću od 0.50 bez značajnih abnormalnosti   gibanja stijenke kao što su i normalne
ejekcione frakcije desnog ventrikula;

(c)
24-satno ambulantno snimku EKG-a, ne pokazujući značajne smetnje provođenja      niti kompleksne niti kontinuirane smetnje
ritma niti znak o ishemije miokarda;

(d)
koronarni angiogram koji pokazuje manje od 30% stenoze u svakoj većoj krvnoj
žili   (ili njegovim transplantatima) koji
nisu ovisni o revaskularizaciji (npr. arterijski ili      venski transplantat, koronarna angioplastika ili postavljanje
stenta. Osim toga, ne        smije biti
nikakvih oštećenja većih od 30 % stenoze u bilo kojoj žili na kojoj je         izvršena angioplastika/postavljena
stenta. Nije dopušteno funkcionalno oštećenje         miokarda,
osim na području žile koja je pretrpjela infarkt miokarda (vidi stavak 6             gore). U tom slučaju ukupna
ejekciona frakcija lijevog ventrikla mora biti veća od        0.50. Proširenje angioplastikom/postavljanje stenta u jednu
ili više žila zahtijevat će     potpuni
nadzor/odbijanje.

(e)
sustav praćenja s godišnjim pregledom srčano-žilnog sustava kojeg obavlja     kardiolog prihvatljiv Ministarstvu,
uključujući primjenu EKG-a pod opterećenjem ili            primjenu scintigrafije/stres ehokardiografije ukoliko je
EKG u mirovanju     abnormalan;

(f)
petogodišnju koronarnu angiografiju, ali možda i neće biti potrebna ukoliko se             primjenom EKG-a ne pokaže pogoršanje
te uz prihvaćanje od strane Ministarstva.

***Ocjena Ministarstva – stavak 7.***

Ocjena Ministarstva – stavak 7.

Kandidati za kategoriju 1 koji uspješno
zadovolje ovaj pregled bit će ograničeni samo za letenje s višečlanom posadom. Kandidati
za kategoriju 2 koji uspješno zadovolje dijelove pregleda pod točkama (a), (b)
i (c) mogu biti ocijenjeni sposobnim uz ograničenje letenja uz sigurnosnog
pilota.

Kandidati za kategoriju 2 koji uspješno
zadovolje uvjete pregleda pod točkom 7(d) mogu biti ocijenjeni sposobnim bez
ograničenja.

(8)

(a) Svaki značajan poremećaj ritma ili
provođenja zahtijeva procjenu kardiologa prihvatljivog Ministarstvu. Takva
procjena uključuje:

            1.
EKG u mirovanju i EKG-a pod opterećenjem do Bruce Stage IV ili ekvivalentno,                  kojeg kardiolog prihvatljiv
Ministarstvu tumači kao pokazivanje neznačajne ishemije             miokarda. Može se zahtijevati scintigrafija i/ili stres
ehokardiografija ako je EKG u                 mirovanju
abnormalan;

            2.
24-satno ambulantno snimku EKG-a, ne pokazujući značajne smetnje provođenja                  niti kompleksne niti
kontinuirane smetnje ritma niti znak o ishemiji miokarda. (vidi              vodič za ograničenja tolerancije);

            3.
dvodimenzionalni Doppler ehokardiogram koji ne pokazuje značajne znakove                                    proširenja srčane klijetke niti strukturalne niti
funkcionalne abnormalnosti srčanih                     zalistaka
niti miokarda, a može uključivati i,

            4.
koronarni angiogram koji ne pokazuje bolest koronarnih arterija kao što je                             definirano u
člancima 5, 6 i 7 Poglavlja 1,

            5.
elektrofiziološka ispitivanja koja će, kardiolog prihvatljiv Ministarstvu,
tumačiti kao                 nedostatak u
prikazu značajki koje bi mogle kandidata učiniti moguće nesposobnim.

(b) u slučajevima opisanim u JAR-FCL 3. 145 i 3.
265(a), (e), (f) i (g) svaka sposobnost koju je ocijenilo Ministarstvo biti će
ograničena za letenje u višečlanoj posadi (kategorija 1 ‘OML’) ili za letenje
uz sigurnosnog pilota (kategorija 2 ‘OSL’), jer se za:

            1.
pojedinačni atrijski ili vezni ektopički kompleks, na minutu na EKG-u u
mirovanju,                  ne mora
zahtijevati daljnja procjena;

            2.
pojedinačni ventrikularni ektopički kompleks, na minutu na EKG-u u mirovanju,
ne                 mora zahtijevati
daljnja procjena;

            3.
godinu dana nakon prvog pojavljivanja kompletnog desnog bloka ili tri godine                                    lijevog bloka
ograničenje za letenje s višečlanom posadom /uz sigurnosnog pilota                   može ukinuti pod uvjetom da se
ponovi procjena u skladu s 8 (a) (1 – 3) iznad, ne                    pokazujući promjene.

(c) Nakon stalne ugradnje endokardijalnog
pace-maker-a Ministarstvo može preporučiti izdavanje svjedodžbe tri mjeseca
nakon ugradnje pod uvjetom:

            1.
da ne postoje druge diskvalificirajuće zdravstvene smet­nje;

            2.
da se primjenjuje biopolaran sustav vođenja;

            3.
da kandidat nije ovisan o pace-maker-u;

            4.
da pokazuje zadovoljavajući simptom graničnog dvanaestkanalnog EKG-a pod                                  opterećenjem do Bruce stage IV ili ekvivalentan, od
strane kardiologa prihvatljivog                 Ministarstvu,
odnosno da ne pokazuje abnormalnosti zbog ugrađenog pace-maker-a.                        Može se zahtijevati
miokardična scintigrafija/ehokardiografija.

5.
da dvodimenzionalni Doppler ehokardiogram ne pokazuje značajno proširenje
srčane klijetke niti strukturalne niti funkcionalne abnormalnosti srčanih
zalistaka ili miokarda;

6.
da snimanje Holterom ne pokazuje tendenciju prema simptomatskoj ili
asimptomatskoj tahiaritmiji;

7.
da kardiolog prihvatljiv Ministarstvu šest mjeseci provodi ispitivanja s
pace-maker-om i praćenje Holterom;

8.
da je ponovno izdavanje svjedodžbe ograničeno na letenje u višečlanoj posadi
(kategorija 1 ‘OML’). Svjedodžba za kategoriju 2 bez ograničenja se može
primjenjivati prema procjeni Ministarstva.

(9) Ministarstvo može razmotriti mogućnost
izdavanja svje­dodžbe uz ograničenje za kategorije 1 i 2 u slučaju neoperirane
aneurizme trbušne aorte u dijelu bubrega ukoliko se šest mjeseci provodi UZV
ispitivanje. Nakon operacije aneurizme trbušne aorte u dijelu bubrega, te nakon
procjene srčano-žilnog sustava, Ministarstvo može razmotriti mogućnost
izdavanja svjedodžbe uz ograničenje za kategorije 1 i 2.

(10)

(a) Neidentificirani srčani šumovi zahtijevaju
procjenu kardiologa prihvatljivog Ministarstvu, te procjenu samog Ministarstva.
Ukoliko se smatraju značajnim, daljnja ispitivanja uključuju 2D Doppler
ehokardiografiju.

(b) Abnormalnosti srčanih zalistaka

1.
Dvostruki vrh zalistaka aorte je prihvatljiv bez ograničenja ukoliko nisu
dokazane druge abnormalnosti srca ili aorte, ali zahtijeva dvogodišnju kontrolu
ehokardiografijom.

2.
Stenoza aorte (Doppler brzina toka manja od 2 m/s) može biti prihvatljiva za
letenje s višečlanom posadom. Zahtijeva se godišnja kontrola s 2D Doppler ehokardiografijom
kod kardiologa prihvatljivog Ministarstvu.

3.
Regurgitacija aorte može biti prihvatljiva za neograničeno izdavanje svjedodžbe
samo ako je beznačajna. Ne bi smjelo biti vidljive abnormalnosti ulazne aorte
na 2D Doppler ehokardiografiji. Godišnju kontrolu će provoditi kardiolog
prihvatljiv Ministarstvu.

4.
Bolest reumatskog mitralnog zalistka normalno ne dozvoljava izdavanje
svjedodžbe.

5.
Propadanje/blaga regurgacija mitralnog zalistka. Kandidat s izoliranim srednjim
sistoličkim škljocanjem ne treba ograničenje. Kandidati s nekompliciranom
manjom regurgacijom se ograničuju na letenje s višečlanom posadom. Kandidati s
dokazom volumnog opterećenja lijeve klijetke srca kod povećanja lijeve srčane
kljietke krajnjeg dijastoličkog promjera moraju biti ocijenjeni nesposobnima.
Zahtijeva se godišnja kontrola kod kardiologa prihvatljivog Ministarstvu te
njegova procjena.

(c) Operacija zalistaka

1.
Kandidati s ugrađenim mehaničkim zalistkom se ocjenjuju nesposobnim.

2.
Kandidati sa zalistkom od tkiva koji su nakon najmanje šest mjeseci nakon
kirurškog zahvata zadovoljavajuće prošli ispitivanja koja pokazuju normalnu
konfiguraciju i funkciju zalistka i ventrikule, Ministarstvo može ocijeniti
sposobnima prema:

(i)
zadovoljavajućem graničnom simptomu primjene EKG-a do Bruce Stage IV ili
ekvivalentno koji kardiolog prihvatljiv Ministarstvu tumači kao nepokazivanje
značajnih znakova abnormalnosti. Zahtijeva se miokardična scintigrafija/ehokardiografija
ukoliko je EKG u mirovanju abnormalan te ako se pokažu znaci bilo koje bolesti
koronarnih arterija. Vidi također stavke 5, 6 i 7 Poglavlja 1;

(ii)
2D Doppler ehokardiogramu koji ne pokazuje proširenje srčane klijetke, zalistak
od tkiva s minimalnim strukturalnim promjenama i s normalnim Doppler krvnim
tokom te bez strukturalnih i funkcionalnih abnormalnosti drugih srčanih
zalistaka. Frakcija ili skraćivanje lijevog ventrikla mora biti normalna;

(iii)
pokazivanju da nema bolesti koronarnih arterija osim ako nije provedena
zadovoljavajuća revaskularizacija – vidi stavak 7 gore;

(iv)       ako ne
zahtijevaju kardioaktivne lijekova;

(v)
sustav praćenja s godišnjom kardiološkom kontrolom kod kardiologa prihvatljivog
Ministarstvu s primjenom EKG i 2D Doppler ehokardiografije.

Procjena sposobnosti mora se ograničiti na
letenje s višečlanom posadom (kategorija 1 OML). Za kategoriju 2 može se
primjeniti svjedodžba bez ograničenja.

(11) Ministarstvo zahtijeva kontrolu kandidata
nakon antikoagulatne terapije. Venska tromboza ili plućna embolija je
diskvalificirajuća sve dok antikoagulacija nije završena. Plućna embolija
zahtijeva potpunu procjenu. Antikoagulacijska terapija kod moguće arterijske
tromboembolije je diskvalificirajuća.

(12) Kandidati s abnormalnostima
epikarda/miokarda i/ili endokarda, primarnim ili sekundarnim, bit će ocijenjeni
nesposobnima sve do ozdravljenja. Procjena srčano-žilnog sustava od strane
Ministarstva može uključiti 2D Doppler ehokardiografiju, EKG pod opterećenjem
i/ili scintigrafiju/ehokardiografiju, 24-satno ambulantno snimanje EKG-a i
koronarnu angiografiju. Češća kontrola i ograničenje na letenje s višečlanom
posadom (kategorija 1 ili ograničenje uz sigurnosnog pilota (kategorija 2
‘OSL’) treba prethoditi izdavanju svjedodžbe.

(13) Kandidati s urođenom srčanom manom
uključujući one koje su kirurškim zahvatom ispravljene, bit će ocijenjeni
nesposob­nima osim ako nisu funkcionalno značajne niti zahtijevaju lijekove.
Zahtijevat će se kardiološka procjena koju će odrediti Ministarstvo.
Ispitivanja mogu uključiti 2D Doppler ehokardiografiju, EKG pod opterećenjem i
24-satno ambulantno snimanje EKG-a. Zahtijeva se redovna kardiološka kontrola.
Može se zahtijevati ograničenje na letenje s višečlanom posadom (kategorija 1
‘OML’) i ograničenje uz sigurnosnog pilota (kategorija 2 ‘OSL’)

(14) Kandidati koji boluju od učestalih epizoda
nesvjestice moraju se podvrći sljedećem:

(a)
simptomu graničnog dvanaestkanalnog EKG-a pod opterećenjem do Bruce Stage IV
ili ekvivalentno, kojeg kardiolog prihvatljiv Ministarstvu tumači kao
nepokazivanje abnormalnosti. Može se zahtijevati scintigrafija i/ili
ehokardiografija ako je EKG u mirovanju abnormalan.

(b)       2D
Doppler ehokardiogramu koji ne pokazuje značajno proširenje srčane klijetke,
niti strukturalne i funkcionalne abnormalnosti srca, srčanih zalistaka niti
miokarda.

(c)
24-satno ambulantno praćenje EKG-a, ne pokazujući značajne smetnje provođenja
niti kompleksne niti kontinuirane smetnje ritma niti znak o miokardičnoj
ishemiji.

(d)
uključujući i tilt test koji se izvodi prema standardnim protokolima koji prema
mišljenju kardiologa prihvatljivog Ministarstvu ne pokazuje znakove vazomotorne
nestabilnosti.

Kandidati koji ispunjavaju gore navedeno mogu
biti ocijenjeni sposobnima, ograničeni na letenje s višečlanom posadom
(kategorija 1 OML) ili letenje uz sigurnosnog pilota (kategorija 2 OSL) pod
uvjetom da nema povratka bolesti unutar šest mjeseci. Neurološki pregled će
biti indiciran. Neograničena svjedodžba zahtijeva neprisutnost oboljenja u pet
godina. Ministarstvo može prihvatiti ili kraći ili duži vremenski period ovisno
o individualnim okolnostima slučaja. Kandidati koji su pretrpjeli gubitak
svijesti bez ikakvih značajnih znakova upozorenja bit će ocijenjeni
nesposobnima.

(15) Procjena malignih oboljenja u ovom sustavu
je objašnjena u JAA Manual of Civil Aviation Medicine, u poglavlju Onkologija
koje daje informacije o izdavanju svjedodžbe.

Upute uz ovo poglavlje treba potražiti u JAA
Manual of Civil Aviation Medicine, u poglavlju Zrakoplovna kardiologija.

POGLAVLJE 2: Dišni sustav (vidi JAR-FCL 3. 155,
3.160, 3. 275 i 3. 280)

(1) Za prethodni liječnički pregled za izdavanje
svjedodžbe kategorije 1 zahtijeva se spirometrijski pregled. Odnos FEV/FVC
manji od 70% zahtijevat će procjenu specijalista za dišne bolesti. Za
kategoriju 2 test vršnog protoka zraka u plućima koji je manji od 80% zadane
normalne vrijednosti prema starosti, spolu i visini zahtijeva da ga procijeni
specijalist za plućne bolesti.

(2) Kandidat koji je imao iskustvo povratnih
napadaja astme ocijenjuje se nesposobnim.

(a)
Ministarstvo može razmotriti izdavanje svjedodžbe za kategoriju 1 ukoliko ga
smatra stabilnim s prihvatljivim funkcionalnim testovima pluća i liječenjem
koje je u skladu sa sigurnošću leta (bez steroida).

(b)       AME u
suradnji s Ministarstvom može razmotriti izdavanje svjedodžbe za kategoriju 2
ukoliko ga smatra stabilnim s prihvatljivim funkcionalnim testovima pluća, liječenjem
koje je u skladu sa sigurnošću leta (bez steroida), te se cjelokupni liječnički
izvještaj mora dostaviti u Ministarstvo.

(3) Kandidati s aktivnom sarkoidozom ocijenjeni su
nesposobnima. Ministarstvo može razmotriti izdavanje svjedodžbe ukoliko je
bolest:

(a)
potpuno istražena u odnosu na mogućnost da je bolest proširena na cijeli
organizam; i

(b)
ograničena na hilarnu limfadenopatiju pokazujući neaktivnost, a kandidat ne
uzima lijekove.

(4) Spontani pneumotoraks.

(a)
Izdavanje svjedodžbe, nakon potpunog ozdravljenja od pojedinačnog spontanog
pneumotoraksa, može biti prihvatljivo nakon jedne godine od pojave događaja,
ali nakon cijelokupne procjene dišnog sustava.

(b)
Ministarstvo može razmotriti ponovno izdavanje svjedodžbe za letenje s
višečlanom posadom (kategorija 1 ‘OML’) ili letenje uz sigurnosnog pilota
(kategorija 2 ‘OSL’) ukoliko se kandidat nakon šest tjedana potpuno oporavio od
pojedinačnog spontanog pneumotoraksa. Ministarstvo može razmotriti ponovno
izdavanje svjedodžbe bez ograničenja nakon jedne godine od pojave događaja s
potpunim ispitivanjem dišnog sustava.

(c)
Rekurentni spontani pneumotoraks je diskvalificirajući. Ministarstvo može
razmotriti izdavanje svjedodžbe nakon kirurške intervencije sa zadovoljavajućim
oporavkom.

(5) Pneumonektomija je diskvalificirajuća.
Ministarstvo može razmotriti izdavanje svjedodžbe nakon manjeg operativnog
zahvata u prsnom košu nakon zadovoljavajućeg oporavka i potpune procjene dišnog
sustava. Mogu se primijeniti ograničenja na letenje s višečlanom posadom
(kategorija 1 ‘OML’) ili na letenje sa sigurnosnim pilotom (kategorija 2
‘OSL’).

(6) Procjena malignih oboljenja u ovom sustavu
je objašnjena u JAA Manual of Civil Aviation Medicine u poglavlju Onkologija
koji daje informacije o izdavanju svjedodžbe.

Upute uz ovo poglavlje treba potražiti u JAA
Manual of Civil Aviation Medicine, u poglavlju Dišni sustav.

POGLAVLJE 3: Probavni sustav (vidi JAR-FCL 3.
165, 3.170, 3. 285 i 3. 290)

(1)

(a)
Rekurentne dispeptičke tegobe koje zahtijevaju liječenje moraju biti ispitane
radiološkim ili endoskopskim pregledom. Laboratorijske pretrage će uključivati
i pretrage hemoglobina i stolice. Svaka dokazana ulceracija ili značajnija
upala zahtijeva dokaz ozdravljenja prije nego Ministarstvo preporuči izdavanje
svjedodžbe.

(b)       Upala
gušterače je diskvalificirajuća. Ministarstvo može razmotriti izdavanje
svjedodžbe ukoliko je uklonjen uzrok (npr. lijekovi, žučni kamenac).

(c)
Alkohol može biti uzrok dispeptičkih tegoba i upale gušterače. Ukoliko se
smatra primjerenim, zahtijeva se cjelokupni pregled kako bi se ustanovila
njegova uporaba/zlouporaba.

(2) Ministarstvo može smatrati da se kod nalaza
jednog velikog žučnog kamenca koji ne izaziva simptome može izdati svjedodžba.
Ministarstvo može razmotriti ponovno izdavanje svjedodžbe uz ograničenje na
letenje s višečlanom posadom (kategorija 1 ‘OML’) ili na letenje uz sigurnosnog
pilota (kategorija 2 ‘OSL’) kod osoba s većim brojem kamenaca.

(3) Kronična upala crijeva (lokalni ileitis,
ulcerativni kolitis, divertikulitis) je diskvalificirajući. Ministarstvo može
razmotriti ponovno izdavanje svjedodžbe (kategorija 1 i 2) i prvo izdavanje
svjedodžbe (kategorija 2) ukoliko postoji potpuna remisija bolesti uz minimalnu
uporabu lijekova. Zahtijeva se sustav praćenja i mogu se primjeniti ograničenja
na letenje s višečlanom posadom (kategorija 1 ‘OML’) ili na letenje uz
sigurnosnog pilota (kategorija 2 ‘OSL’).

(4) Operativni zahvat abdomena je
diskvalificirajući u trajanju od minimalno tri mjeseca. Ministarstvo može
ranije razmotriti ponovno izdavanje svjedodžbe ukoliko je oporavak potpun,
kandidat nema simptome te postoji minimalna opasnost za sekundarne komplikacije
ili povratka bolesti.

(5) Procjena malignih oboljenja u ovom sustavu
je objašnjena u JAA Manual of Civila Aviation Medicine u poglavlju Onkologija
koji daje informacije o izdavanju svjedodžbe.

Upute uz ovo poglavlje treba potražiti u JAA
Manual of Civil Aviation Medicine, u poglavlju Probavni sustav.

POGLAVLJE 4: Bolesti
vezane za metabolizam, prehranu i endokrine žlijezde (vidi JAR-FCL 3. 175 i 3.
295)

(1) Bolesti vezane za metabolizam, prehranu i
endokrine žlijezde su diskvalificirajuće. Ministarstvo može razmotriti
izdavanje svjedodžbe ukoliko kandidat nema simptoma, klinički je kompenziran i
stabilan, sa ili bez nadomjesne terapije, i redovito kontroliran od strane
specijalista.

(2) Glikozurija i abnormalna razina glukoze u
krvi zahtijeva ispitivanje. Ministarstvo može razmotriti izdavanje svjedodžbe
ukoliko dokazan normalan test tolerancije glukoze (niski bubrežni prag) ili je
narušena tolerancija glukoze bez dijabetičke patologije potpuno regulirana
dijetom i redovitim kontrolama.

(3) Uporaba antidijabetičkih lijekova je
diskvalificirajuća. U određenim slučajevima, međutim, uporaba bigvanida ili
inhibitora alfa-glukozidaze može biti prihvatljiva za letenje s višečlanom
posadom (kategorija 1 ‘OML’) ili za svjedodžbu bez ograničenja (kategorija 2).
Uporaba sulfonilureja može se prihvatiti uz ograničenje za kategoriju 2 kod
produljenja valjanosti svjedodžbe.

(4) Adisonova bolest je diskvalificirajuća.
Ministarstvo može razmotriti ponovno izdavanje svjedodžbe (kategorija 1) ili
izdavanje svjedodžbe (kategorija 2), pod uvjetom da kandidat nosi kortizon sa
sobom i da je na raspolaganju za uporabu za vrijeme korištenja povlastica
dozvole i/ili ovlaštenja. Zahtijeva se ograničenje “OML” ili “OSL”.

(5) Procjena malignih oboljenja u ovom sustavu
je objašnjena u JAA Manual of Civil Aviation Medicine u poglavlju Onkologija.

Upute uz ovo poglavlje treba potražiti u JAA
Manual of Civil Aviation Medicine, u poglavlju Metabolizam, prehrana i
endokrini sustav.

POGLAVLJE 5:
Hematologija (**vidi JAR-FCL 3. 180 i 3.
300**)

(1) Anemija prikazana smanjenom razinom
hemoglobina u krvi zahtijeva ispitivanje. Anemija kojoj ne pomaže liječenje je
diskvalificirajuća. Ministarstvo može razmotriti izdavanje svjedodžbe u slučaju
kada je glavni uzrok zadovoljavajuće uklonjen (npr. nedostatak željeza ili
B12), a hematokrit je stabiliziran na više od 32% ili kada je dijagnosticirana
talasemija minor ili hemaglobinopatija bez krize u toku povijesti bolesti i
kada je prikazana potpuna funk­cionalna sposobnost.

(2) Povećanje limfnih čvorova zahtijeva
ispitivanje. Ministarstvo može razmotriti izdavanje svjedodžbe u slučaju kada
je akutni infekcijski proces potpuno izliječen ili u slučaju visokog stupnja
Hodgkinovog limfoma koji je bio liječen i u potpunoj je remisiji. Ukoliko je
kemoterapijom uključeno liječenje antraciklinima, zahtijevat će se kardiološki
pregled (vidi JAA Manual of Civil Aviation Medicine, poglavlje 1, točka 10).

(3) Ministarstvo može razmotriti ponovno
izdavanje svjedodž­be, u slučaju kronične leukemije, ukoliko je dijagnosticirana
kao limfatična u fazama 0, I (a moguće i II) bez anemije i minimalnog liječenja
ili »teško stanična« leukemija, a da su stabilne s normalnom razinom
hemoglobina i trombocita. Zahtijeva se sustav praćenja. Ukoliko je
kemoterapijom uključeno liječenje antraciklinima, zahtijevat će se kardiološki
pregled (vidi JAA Manual of Civil Aviation Medicine, poglavlje 1, točka 10).

(4) Splenomegalija zahtijeva ispitivanje.
Ministarstvo može razmotriti izdavanje svjedodžbe kada je povećanje slezene
minimalno, stabilno te se ne može dokazati popratna patologija (npr. liječena
kronična malarija) ili ukoliko je povećanje slezene minimalno i popraćeno
drugim prihvatljivim stanjem (npr. Hodgkinov limfom u remisiji).

(5) Policitemija zahtijeva ispitivanje.
Ministarstvo može razmotriti izdavanje svjedodžbe uz ograničenje ukoliko je
stanje bolesti stabilno te se ne može dokazati popratna patologija.

(6) Značajni defekti koagulacije zahtijevaju
ispitivanje. Ministarstvo može razmotriti izdavanje svjedodžbe uz ograničenje
ukoliko u povijesti bolesti nije bilo značajnijih epizoda krvarenja ili
zgrušavanja.

(7) Procjena malignih oboljenja u ovom sustavu
je objašnjena u JAA Manual of Civil Aviation Medicine u poglavlju Onkologija.

Upute uz ovo poglavlje treba potražiti u JAA
Manual of Civil Aviation Medicine, u poglavlju Hematologija.

POGLAVLJE 6: Mokraćni
sustav (**vidi JAR-FCL 3. 185 i3. 305**)

(1) Svaki abnormalan nalaz urina zahtijeva
ispitivanje.

(2) Asimptomatski bubrežni kamenac ili podatak iz
povijesti bolesti o bubrežnim kolikama zahtijevaju ispitivanje. Dok se čeka na
procjenu, Ministarstvo može razmotriti ponovno izdavanje svjedodžbe uz
ograničenja na letenje s višečlanom posadom (kategorija 1 ‘OML’) ili na letenje
uz sigurnosnog pilota (kategorija 2 ‘OSL’). Nakon uspješnog liječenja,
Ministarstvo može razmotriti izdavanje svjedodžbe bez ograničenja. Za
rezidualni bubrežni kamenac, Ministarstvo može razmotriti ponovno izdavanje
svjedodžbe uz ograničenja na letenje s višečlanom posadom (kategorija 1 ‘OML’),
na letenje uz sigurnosnog pilota (kategorija 2 ‘OSL’), ili ponovno izdavanje
svjedodžbe bez ograničenja za kategoriju 2.

(3) Veliki urološki kirurški zahvat je
diskvalificirajući na najmanje tri mjeseca. Ministarstvo može razmotriti izdavanje
svjedodžbe ukoliko je kandidat potpuno bez simptoma, te postoji minimalan rizik
od sekundarne komplikacije ili povratka bolesti.

(4) Transplantacija bubrega ili potpuna
cistektomija nije prihvatljiva za prvo izdavanje svjedodžbe za kategoriju 1.
Ministarstvo može razmotriti ponovno izdavanje svjedodžbe u slučaju:

(a)
transplantacije bubrega koja je potpuno kompenzirana i s toleriranjem minimalne
imuno-supresivne terapije nakon najmanje 12 mjeseci; i

(b)       totalna
cistektomija koja je funkcionalno zadovoljavajuća bez indikacija o povratku
bolesti, infekcije ili primarne patologije.

U oba slučaja ograničenja na letenje s
»višečlanom posadom« (kategorija 1 ‘OML’) ili uz »sigurnosnog pilota«
(kategorija 2 ‘OSL’) mogu se smatrati neophodnim.

(5) Procjena malignih oboljenja u ovom sustavu
je objašnjena u JAA Manual of Civil Aviation Medicine u poglavlju Onkologija
koji daje informacije o izdavanju svjedodžbe.

Upute uz ovo poglavlje treba potražiti u JAA
Manual of Civil Aviation Medicine, u poglavlju Mokraćni sustav.

POGLAVLJE 7: Spolno
prenosive bolesti i druge infekcije (**vidi
JAR-FCL 3. 190 i 3.310**)

(1) Pozitivan HIV je diskvalificirajući.

(2) Ministarstvo može razmotriti ponovno
izdavanje svjedodž­be osobama koje su HIV pozitivne, ali uz ograničenja na
letenje s višečlanom posadom (kategorija 1 ‘OML’) ili na letenje uz sigurnosnog
pilota (kategorija 2 ‘OSL’) ovisno o učestalosti kontrolnih pregleda. Pojava
AIDS-a ili skupine simptoma koje su vezane uz AIDS su diskvalificirajući.

(3) Akutni sifilis je diskvalificirajući.
Ministarstvo može razmotriti izdavanje svjedodžbe u slučaju potpunog
izliječenja i oporavka od primarnog i sekundarnog stadija bolesti.

(4) Procjena malignih oboljenja u ovom sustavu
je objašnjena u JAA Manual of Civil Aviation Medicine u poglavlju Onkologija.

Upute uz ovo poglavlje treba potražiti u JAA
Manual of Civil Aviation Medicine, u poglavlju Spolno prenosive bolesti i druge
infekcije.

POGLAVLJE 8:
Ginekologija i porodiljstvo (**vidi
JAR-FCL 3. 195 i 3. 315**)

(1) Ministarstvo može odobriti izdavanje
svjedodžbe trudnom članu posade zrakoplova za prvih 26 tjedana trudnoće nakon
ginekološkog pregleda i ocjene tijeka trudnoće. Ministarstvo i izabrani
liječnik će kandidatu dati savjet u pisanom obliku vezano uz potencijalne
značajne komplikacije u trudnoći (vidi JAA Manual of Civil Aviation Medicine).
Imatelji Svjedodžbe za kategriju 1 bit će ograničeni na letenje s višečlanom
posadom (kategorija 1 ‘OML’).

(2) Veliki ginekološki kirurški zahvat je
diskvalificirajući na najmanje tri mjeseca. Ministarstvo može razmotriti ranije
ponovno izdavanje svjedodžbe ukoliko je imatelj Svjedodžbe potpuno bez simptoma
te ukoliko postoji minimalni rizik od pojave sekundarnih komplikacija ili
povratka bolesti.

(3) Procjena malignih oboljenja u ovom sustavu
je objašnjena u priručniku u poglavlju Onkologija.

Upute uz ovo poglavlje treba potražiti u JAA
Manual of Civil Aviation Medicine, u poglavlju Reproduktivni sustav.

POGLAVLJE 9: Zahtjevi s
obzirom na mišićno-koštani sustav (**vidi
JAR-FCL 3. 200 i 3. 320**)

(1) Abnormalna struktura tijela, uključujući
pretjeranu debljinu (pretilost) ili slabost mišića može zahtijevati medicinsko
ispitivanje tijekom leta ili na simulatoru odobreno od Ministarstva. Posebnu
pažnju treba obratiti na hitne postupke i evakuaciju. Mogu se zahtijevati
ograničenja na određene tipove zrakoplova ili na letenje s višečlanom posadom
(kategorija 1 ‘OML’) ili na letenje uz sigurnosnog pilota (kategorija 2 ‘OSL’).

(2) Ministarstvo može razmotriti ponovno
izdavanje svjedodž­be (kategorija 1), te izdavanje svjedodžbe (kategorija 2)
prema JAR-FCL 3. 125, te nakon zadovoljavajućeg medicinskog ispitivanja tijekom
leta ili na simulatoru osobama kojima nedostaje dio uda.

(3) Ministarstvo može razmotriti izdavanje
svjedodžbe kandidatu s upalnim bolestima, infiltracijom, ozljedama ili
degenerativnim bolestima mišićno-koštanog sustava. Može se zahtijevati
ograničenje na određeni tip zrakoplova ili na letenje s višečlanom posadom
(kategorija 1 ‘OML’) ili na letenje uz sigurnosnog pilota (kategorija 2 ‘OSL’)
pod uvjetom da je bolest u remisiji i da kandidat ne uzima diskvalificirajuće
lijekove i da je uspješno završio medicinsko ispitivanje tijekom leta i na
simulatoru kada je to potrebno.

(4) Procjena malignih oboljenja u ovom sustavu
je objašnjena u JAA Manual of Civil Aviation Medicine u poglavlju Onkologija
koji daje informacije o izdavanju svjedodžbe.

Upute uz ovo poglavlje treba potražiti u JAA
Manual of Civil Aviation Medicine, u poglavlju Mišićno-koštani sustav.

POGLAVLJE 10: Psihijatrijski
zahtjevi (**vidi JAR-FCL3. 205 i 3. 325**)

(1) Utvrđena šizofrenija, šizoidni poremećaj ili
halucinacije su diskvalificirajući. Ministarstvo može razmotriti izdavanje
svjedodžbe samo ukoliko zaključi da je originalna dijagnoza bila neprikladna ili
netočna ili u slučaju pojedinačne epizode deliriuma pod uvjetom da kandidat
nije bio trajno nesposoban.

(2) Utvrđen poremećaj u raspoloženju je
diskvalificirajući. Ministarstvo može razmotriti izdavanje svjedodžbe nakon
potpunog ispitivanja i razmatranja svakog pojedinog slučaja, ovisno o karak­teristikama
i značajnosti poremećaja u raspoloženju i nakon što je uzimanje svih
psihotropskih lijekova prekinuto na određen period.

(3) Pojedinačni samodestruktivni ispad ili
ponovljeni ispadi namijenjeni samoozljeđivanju su diskvalificirajući.
Ministarstvo može razmotriti izdavanje svjedodžbe nakon potpunog ispitivanja i
razmatranja svakog pojedinog slučaja, te nakon psihološkog ili psihijatrijskog
pregleda, te neuropsihološke procjene.

(4) Mentalni ili poremećaji u ponašanju izazvani
alkoholom ili uzimanjem drugih supstanca, sa ili bez ovisnosti, su
diskvalificirajući. Ministarstvo može razmotriti izdavanje svjedodžbe dvije
godine nakon dokumentirane trijeznosti ili prestanka uzimanja lijekova (droga).
Ponovno izdavanje svjedodžbe može se razmotriti ranije, s ograničenjem na
letenje s višečlanom posadom (kategorija 1) ili na letenje uz sigurnosnog
pilota (kategorija 2 ‘OSL’). Ovisno o svakom pojedinom slučaju, kako odredi
Ministarstvo, pregled i procjena uključuju:

(a) nekoliko tjedana bolničkog liječenja,
uključujući

(b) pregled psihijatra prihvatljivog
Ministarstvu; i

(c) redovne preglede, uključujući kontrolu krvi
i liječnička izvješća koji se mogu zahtijevati nasumično.

Upute uz ovo poglavlje treba potražiti u JAA
Manual of Civil Aviation Medicine, u poglavlju Zrakoplovna psihijatrija.

POGLAVLJE 11: Neurološki
zahtjevi (**vidi JAR-FCL 3. 210 i 3. 330**)

(1) Svaka stalna ili progresivna bolest živčanog
sustava koja je uzrokovala ili će vjerovatno uzrokovati znakovitu nesposobnost
je diskvalificirajuća. Međutim, Ministarstvo može razmotriti manje gubitke
funkcionalnosti povezane s kroničnom bolesti, odobrene nakon potpune procjene.

(2) Dijagnosticirana epilepsija je diskvalificirajuća
osim ako ne postoji jasan dokaz da je sindrom epilepsije u ranom djetinjstvu
povezan s vrlo malim rizikom ponovnog pojavljivanja, te da se kandidat nije
liječio više od deset godina i da mu se u tom periodu nije pojavljivala bolest.

(3) Epileptične paroksizmalne abnormalnosti
EEG-a i fokalni spori valovi su diskvalificirajući. Ministarstvo će obavljati
daljnje procjene.

(4) Povijest bolesti jedne ili više epizoda poremećaja
svijesti neodređenog uzroka je diskvalificirajuća. Ministarstvo može prihvatiti
pojedine epizode takvog poremećaja svijesti kada su zadovoljavajuće objašnjene,
ali pojavljivanje bolesti je normalno isključeno.

(5) Kandidatu koji nije imao pojedinačne
epileptične napadaje, popraćene groznicom, najmanje deset godina, u periodu
kada se nije liječio, te kada postoje dokazi o nepojavljivanju epilepsije, može
se izdati Svjedodžba ukoliko je rizik daljnjih napadaja u granicama
prihvatljivim za Ministarstvo. Za izdavanje svjedodžbe za kategoriju 1
primjenjivat će se ograničenje na letenje s višečlanom posadom ‘OML’.

(6) Svaka ozljeda glave koja je dovoljna da
uzrokuje gubitak svijesti ili oštećenje mozga, mora biti procijenjena od strane
Ministarstva i pregledana od strane neurologa koji je prihvatljiv Ministarstvu.
Tek nakon potpunog ozdravljenja i malog rizika epilepsije (u granicama
prihvatljivim za Ministarstvo) moguće je ponovno izdati svjedodžbu.

(7) Razmatranje kandidata s poviješću bolesti
ozljede spinalnog ili perifernog živca uzet će se u obzir zajedno sa zahtjevima
mišićno-koštanog sustava u dodacima 1 i 2 ovoga Pravilnika i JAA Manual of
Civil Aviation Medicine.

(8) Procjena malignih oboljenja u ovom sustavu
je objašnjena u JAA Manual of Civil Aviation Manual u poglavlju Onkologija.
Intracerebralni zloćudan tumor je diskvalificirajući.

Upute uz ovo poglavlje treba potražiti u JAA
Manual of Civil Aviation Medicine, u poglavlju Zrakoplovna neurologija.

POGLAVLJE 12:
Oftalmološki zahtjevi (**vidi JAR-FCL3.
215 i 3. 335**)

(1)

            (a)
Na prethodnom liječničkom pregledu za izdavanje svjedodžbe za kategoriju 1
treba               obaviti oftalmološki
pregled od strane oftalmologa prihvatljivog Ministarstvu. Svi                    abnormalni i sumnjivi
slučajevi bit će upućeni Ministarstvu.

            (b)
Na prethodnom liječničkom pregledu za izdavanje svjedodžbe za kategoriju 2
treba                obaviti pregled od
strane oftalmologa prihvatljivog Ministarstvu. Kandidati kojima                   je potrebna korekcija vida da
bi zadovoljili standarde trebaju dostaviti kopiju                                nedavno izdane liječničke uputnice.

(2) Na svakom pregledu za redovno produljenje
ili za obnavljanje svjedodžbe, treba se izvesti procjena vidne sposobnosti
imatelja Svjedodžbe, te se treba izvesti pregled očiju s obzirom na moguću
patologiju. Svi abnormalni i sumnjivi slučajevi bit će upućeni oftalmologu
prihvatljivom Ministarstvu.

(3) Uvažavanjem razlika u propisima u pružanju
usluga za mjerenje vida između država članica JAA, u svrhu ovih zahtjeva, svako
nacionalno nadležno tijelo treba utvrditi da li je obučavanje i iskustvo
njihovih specijalista za vid prihvatljivo za ovakve preglede.

(4) Slučajevi koji ukazuju na obavezni pregled
specijalista oftalmologa su, ali nisu ograničeni samo na, znatno slabljenje
nekorigirane oštrine vida, svako slabljenje najbolje korigirane oštrine vida
i/ili pojavu bolesti oka, ozljedu oka ili kirurški zahvat na oku.

(5) Procjena malignih oboljenja u ovom sustavu
je objašnjena u JAA Manual of Civil Aviation Medicine u poglavlju Onkologija.

Upute uz ovo poglavlje treba potražiti u JAA
Manual of Civil Aviation Medicine, u poglavlju Zrakoplovna oftalmologija.

POGLAVLJE 13: Zahtjevi
vida (**vidi JAR-FCL 3. 215, 3. 220, 3.
335 i 3. 340**)

(1) Refrakcija oka i funkcionalno izvođenje
trebaju biti pokazatelj za ocjenu.

(2)

(a) Kategorija 1. Ukoliko je greška refrakcije
unutar granica 5 dioptrije, Ministarstvo može razmotriti izdavanje svjedodžbe
za kategoriju 1 ukoliko:

            (1)
nije dokazana nikakva značajna patološka promjena;

            (2)
je uzeta u obzir optimalna korekcija.

(b) Kategorija 1. Ukoliko je greška refrakcije
unutar granica –5/-8 dioptrija, na liječničkom pregledu za obnavljanje ili
ponovno izdavanje svjedodžbe, Ministarstvo može razmotriti ponovno izdavanje
pod uvjetom da:

            (1)  nije
dokazana nikakva značajna patološka promjena;

            (2)
je uzeta u obzir optimalna korekcija;

            (3)
ametropija nije uzrokovana patologijom oka;

            (4)
oftalmolog ili specijalist za vid prihvatljiv Ministarstvu obavi pregled svakih
pet                         godina.

(3) Ministarstvo može razmotriti ponovno izdavanje
svjedodž­be nakon                                                     dijagnosticiranog keratokonusa pod
uvjetom da:

(a) se zahtjevi vida zadovolje uporabom
korektivnih leća;

(b) oftalmolog prihvatljiv Ministarstvu obavi
pregled svakih šest mjeseci.

(4)

(a) Monokularnost povlači za sobom nesposobnost
za izdavanje svjedodžbe za kategoriju 1. Ministarstvo može razmotriti ponovno
izdavanje svjedodžbe za kategoriju 2 ukoliko je postojeća patologija
prihvatljiva prema procjeni oftalmologa i pod uvjetom da je rezultat
ispitivanja tijekom leta zadovoljavajući.

(b) Centralni vid na jednom oku ispod granice
određene u JAR-FCL 3.220 može se razmatrati za ponovno izdavanje svjedodžbe za
kategoriju 1 ukoliko je binokularno vidno polje normalno i ukoliko je postojeća
patologija prihvatljiva prema procjeni oftalmologa. Zahtijevaju se
zadovoljavajući rezultati ispitivanja tijekom leta i ograničenje samo na
letenje s višečlanom posadom (kategorija 1 ‘OML’).

(c) U slučaju smanjenja vida na jednom oku ispod
granice određene u JAR-FCL 3.340 može se razmatrati ponovno izdavanje
svjedodžbe za kategoriju 2 ukoliko su postojeća patologija i sposobnost vida
drugog oka prihvatljive nakon procjene oftalmologa prihvatljivog Ministarstvu i
pod uvjetom da su rezultati ispitivanja tijekom leta zadovoljavajući, ukoliko je
indicirano.

(5) Heteroforija. Kandidata/imatelja Svjedodžbe
mora pregledati oftalmolog prihvatljiv Ministarstvu. Rezerve fuzije moraju se
testirati uporabom metode prihvatljive Ministarstvu (npr. Goldman Red/Green
binokularni test fuzije).

(6) Nakon operacije refrakcije oka, Ministarstvo
može razmotriti izdavanje svjedodžbe za kategoriju 1 i 2 pod uvjetom da:

            (a)
je refrakcija prije operacije (definirano u JAR-FCL 3.220 (b) i 3. 340 (b))
bila manja              od 5 dioptrija za kategoriju 1 i manja
od +5/-8 dioptrija za kategoriju 2;

            (b)
je postignuta stabilnost refrakcije (dnevne promjene manje od 0.75 dioptrija);

            (c)
pregled očiju nakon opreacije ne pokazuje komplikacije;

            (d)
je osjetljivost na jako svjetlo unutar normalnih granica; i

            (e)
nije smanjena osjetljivost na mesopic kontrast.

(7)

(a) Operacija katarakte. Ministarstvo može
razmotriti izdavanje svjedodžbe za kategorije 1 i 2 nakon tri mjeseca, pod
uvjetom da su zahtjevi vida zadovoljeni ili kontaktnim lećama ili
intraokularnim lećama.

(b) Operacija mrežnice oka. Ministarstvo može
razmotriti ponovno izdavanje svjedodžbe za kategoriju 1 i izdavanje svjedodžbe
za kategoriju 2 šest mjeseci nakon uspješne operacije. Kandidat mora svake
godine ići na kontrolu kod oftalmologa.

(c) Operacija glaukoma. Ministarstvo može
razmotriti ponov­no izdavanje svjedodžbe za kategoriju 1 i izdavanje svjedodžbe
za kategoriju 2 šest mjeseci nakon uspješne operacije. Kandidat mora svakih
pola godine ići na kontrolu kod oftalmologa.

Upute uz ovo poglavlje treba potražiti u JAA
Manual of Civil Aviation Medicine, u poglavlju Zrakoplovna oftalmologija.

POGLAVLJE 14:
Raspoznavanje boja (**vidi JAR-FCL 3. 225
i 3. 345**)

(1) Ishihara test (verzija 24 ploče) treba
smatrati položenim ukoliko je prvih 15 ploča identificirano bez greške, bez
nesigurnosti ili neodlučnosti (manje od tri sekunde po ploči). Ploče trebaju
biti prikazane nasumice. Za uvjete rasvjete vidi JAA Manual of Civil Aviation
Medicine.

(2) Kandidati koji ne prođu Ishihara test moraju
biti testirani ili:

(a) Anomaloskopijom (Nagelov anomaloskop ili
ekvivalentan test). Ovaj test se smatra položenim ukoliko je slaganje boja
trobojno, a granica slaganja je 4 jedinice skale ili niže, ili

(b) Test svjetiljkama. Ovaj test se smatra
položenim ukoliko kandidat prođe bez greške test sa svjetiljkama koji je
prihvatljiv Ministarstvu kao što su Holmes Wright, Beynes ili Spectrolux.

Upute uz ovo poglavlje treba potražiti u JAA
Manual of Civil Aviation Medicine, u poglavlju Zrakoplovna oftalmologija.

POGLAVLJE 15: Otorinolaringološki
zahtjevi (**vidi JAR-FCL 3. 230 i 3. 350**)

(1) Na prethodnom liječničkom pregledu mora se
obaviti sveobuhvatni ORL pregled koji vodi i nadzire specijalist
otorinolaringologije prihvatljiv Ministarstvu.

2

(a) Na pregledima za produljenje valjanosti
svjedodžbe ili obnav­ljanje svjedodžbe svi abnormalni i sumnjivi slučajevi
unutar područja ORL upućuju se specijalistu otorinolaringologije prihvatljivom
Ministarstvu.

(b) U intervalima određenima u JAR-FCL 3. 230(b)
pregledi za produljenje valjanosti svjedodžbe ili obnavljanje svjedodžbe moraju
uključivati sveobuhvatni ORL pregled koji vodi i nadzire specijalist
otorinolaringologije prihvatljiv Ministarstvu.

(3) Pojedinačna suha perforacija bubnjića
nezaraznog porijekla koja ne smeta normalnoj funkcionalnosti uha može se
smatrati prihvatljivom za izdavanje svjedodžbe.

(4) Prisustvo spontanog ili pozicionalnog
nistagmusa zahtijeva kompletnu vestibularnu procjenu od specijalista
prihvatljivog Ministarstvu. U takvom slučaju ne smiju se prihvatiti nikakve
značajne abnormalne toplinske ili rotacionalne vestibularne reakcije. Na
pregledima za produljenje valjanosti svjedodžbe ili obnavljanje svjedodž­be
Ministarstvo će ocijeniti abnormalne vestibularne reakcije u njihovom kliničkom
kontekstu.

(5) Procjena malignih oboljenja u ovom sustavu
je objašnjena u JAA Manual of Civil Aviation Medicine u poglavlju Onkologija.

Upute uz ovo poglavlje treba potražiti u JAA
Manual of Civil Aviation Medicine, u poglavlju Zrakoplovna otorinolaringologija.

POGLAVLJE 16: Zahtjevi
sluha (**vidi JAR-FCL 3. 235 i 3. 355**)

(1) Audiogram čistog tona treba pokrivati
frekvencije od najmanje 250 – 8000 Hz. Prag frekvencije treba biti određen kako
slijedi:

250 Hz

500 Hz

1 000 Hz

2 000 Hz

3 000 Hz

4 000 Hz

6 000 Hz

8 000 Hz

(2)

(a) Slučajevi hipoakuzije upućuju se
Ministarstvu na daljnju procjenu i ocjenu.

(b) Ministarstvo može razmotriti ponovno
izdavanje svjedodž­be ukoliko zadovoljavajući sluh u području buke odgovara
normalnim uvjetima rada u zrakoplovu za vrijeme svih faza leta.

Upute uz ovo poglavlje treba potražiti u JAA
Manual of Civil Aviation Medicine, u poglavlju Zrakoplovna
otorinolaringologija.

POGLAVLJE 17:
Psihologijski zahtjevi (vidi **JAR-FCL 3.
240 i 3. 360**)

(1) Indikacije. Psihologijska procjena treba se
uzeti u obzir kao dio ili kao nadopuna pregledu specijalista psihijatra ili
neurologa i kada zrakoplovne vlasti prime provjerene informacije iz poznatih
izvora koji izazivaju sumnje u mentalnu sposobnost ili osobnost pojedinih
osoba. Izvori ovakvih informacija mogu biti nesreće i incidenti, problemi u
obuci ili kontroli stručnosti, propusti ili saznanja koja su važna za sigurno
korištenje povlastica važeće dozvole i/ili ovlaštenja.

(2) Psihologijski kriteriji. Psihologijska
procjena može uključivati skupljanje biografskih podataka, primjenu testova o
sposobnosti i osobnosti te razgovor sa psihologom.

Upute uz ovo poglavlje treba potražiti u JAA
Manual of Civil Aviation Medicine, u poglavlju Zrakoplovna psihologija.

POGLAVLJE 18:
Dermatološki zahtjevi (**vidi JAR-FCL 3.
245 i 3. 365**)

(1) Svako stanje kože koje uzrokuje bolove,
nelagodnost, nadraživanje ili svrbež može ometati člana posade zrakoplova u
obavljanju njegovih zadataka i utjecati na sigurnost leta.

(2) Svako liječenje kože, zračenjem ili
lijekovima, može imati sistemske efekte koji se moraju razmatrati prije ocijene
sposobnosti/nesposobnosti ili ograničenja na letenje s višečlanom posadom
(kategorija 1 ‘OML’) /na letenje uz sigurnosnog pilota (kategorija 2 ‘OSL’).

(3) Maligna ili predmaligna stanja kože

            (a)
Maligni melanom, skvamozni epiteliom, Bowensova ili Pagetova bolest su                               diskvalificirajući. Ministarstvo može razmotriti
izdavanje svjedodžbe ukoliko se,                      kada
je to potrebno, potpuno odstrane bolesna mjesta te je omogućena odgovarajuća                     kontrola i praćenje.

            (b)
Bazocelularni epiteliom ili nagrizajući čir, akantokeratom, aktinična keratoza,
                          zahtijevaju
liječenje i/ili odstranjenje da bi se zadržala svjedodžba.

(4) Ostala stanja kože:

            (a)
akutni ili široko prošireni kronični ekcem,

            (b)
retikuloza kože,

            (c)
dermatološke značajke općeg stanja, i slična stanja zahtijevaju razmatranje
liječenja                i svako stanje
koje podliježe liječenju prije procjene Ministarstva.

(5) Procjena malignih oboljenja u ovom sustavu
je objašnjena u poglavlju Onkologija u JAA Manual of Civil Aviation Medicine.

Upute uz ovo poglavlje treba potražiti u JAA
Manual of Civil Aviation Medicine, u poglavlju Dermatologija.

POGLAVLJE 19: Onkološki
zahtjevi (**vidi JAR-FCL 3. 246 i 3. 370**)

(1) Ministarstvo može razmotriti izdavanje
svjedodžbe za kategoriju 1, a AME u dogovoru s Ministarstvom može razmotriti
izdavanje svjedodžbe za kategoriju 2 ukoliko:

            (a)
nakon liječenja ne postoje dokazi o ostatku zloćudne bolesti;

            (b)
je prošlo odgovarajuće vrijeme od završetka liječenja za određenu vrstu tumora;

            (c)
se rizik od mogućnosti povratka bolesti ili proširenja metastaza nalazi unutar
granica                prihvatljivih
Ministarstvu;

            (d)
ne postoje dokazi o kratkotrajnim ili dugotrajnim posljedicama nakon                                      liječenja.Kandidati koji su primali kemoterapiju
antraciklinom moraju na kardiološki                pregled;

            (e)
su dogovori za praćenje i kontrolu zdravstvenog stanja prihvatljivi Ministarstvu.

(2) ponovno izdavanje svjedodžbe može se
primijeniti uz ograničenje na letenje s višečlanom posadom (kategorija 1 ‘OML’)
ili ograničenje na letenje uz sigurnosnog pilota (kategorija 2 ‘OSL’).

Upute uz ovo poglavlje treba potražiti u JAA
Manual of Civil Aviation Medicine, u poglavlju Onkologija.

DODATAK 4

**KATEGORIJA 3 ZDRAVSTVENI ZAHTJEVI I VARIJACIJE ZAHTJEVA I
UPUTE**

ZAHTJEVI EMCR(ATC) 1 –
Općenito – Svjedodžba o zdravstvenoj sposobnosti – Kategorija 3 – Pregled

1.1.(a) Kandidat za dozvolu kontrolora zračnog
prometa mora obaviti prethodni liječnički pregled za izdavanje Kategorije 3.
Minimalna starosna dob za stjecanje Svjedodžbe o zdravstvenoj sposobnosti –
Kategorije 3 je 17 godina.

1.1.(b) Izuzev ako je drugačije propisano u ovom
Pravilniku, imatelji dozvole kontrolora zračnog prometa moraju imati produljenu
ili obnovljenu Svjedodžbu kategorije 3 svake dvije godine.

1.1.(c) Kandidat za stjecanje Svjedodžbe
Kategorije 3 mora dostaviti predsjedniku liječničkog povjerenstva osobno
potvrđenu izjavu o zdravstvenim činjenicama o sebi, obitelji i naslijeđenim
bolestima. Kandidat mora biti svjestan važnosti ove izjave, koja je onoliko
potpuna i točna koliko mu znanje dopušta.

1.1.(d) Predsjednik liječničkog povjerenstva mora
izvijestiti Ministarstvo o svakom pojedinom slučaju kada postoji sumnja o
kandidatovoj sposobnosti da udovoljava zahtjevima. U ovakvom slučaju,
Ministarstvo može odlučiti hoće li se Svjedodžba izdati ili uskratiti.

1.1.(e) Kada je Ministarstvo utvrdilo da se
zahtjevima ovoga Pravilnika udovoljilo, kandidatu se mora izdati Svjedodžba
kategorije 3.

1.1.(f) Zahtjevi kojima se treba udovoljiti pri
obnavljanju Svjedodžbe isti su kao i za prethodni liječnički pregled za Svjedodžbu
kategorije 3, osim ako nije drugačije propisano.

VARIJACIJE I UPUTE
EMCR(ATC) 1 – Općenito – Svjedodžba o zdravstvenoj sposobnosti – Kategorija 3 –
Pregled

1.1.1. Valjanost Svjedodžbe će biti od datuma
izdavanja do istog datuma mjeseca isteka (od datuma do datuma).

1.1.2. Kada imatelji dozvole kontrolora zračnog
prometa napune 40. godinu starosti, dvogodišnji interval specificiran u 1.1.
(b) reducira se na jednogodišnji.

1.1.3. Svjedodžba se može izdati pod uvjetom da
sposobnost kandidata u korištenju povlastica dozvole i/ili ovlaštenja u
propisanim granicama ne bude ugrožena.

ZAHTJEVI EMCR(ATC) 2.1.
– Općenito Srčano-žilni sustav – Pregled

2.1.(a) Kandidat ne smije imati nikakvu
abnormalnost srčano-žilnog sustava koja bi mogla utjecati na sigurno korištenje
povlastica dozvole i/ili ovlaštenja.

2.1.(b) Standardni dvanaestokanalni
elektrokardiogram(EKG) u mirovanju s nalazom zahtijeva se na prethodnom
liječničkom pregledu, u četverogodišnjim intervalima do 30. godine starosti,
dvogodišnjim poslije, te u slučaju kada je to klinički indicirano. Vidi 2.1.1.

2.1.(c) Elektrokardiogram(EKG) pod opterećenjem
zahtijeva se samo kada je klinički indicirano u skladu s 2.1.2.

2.1.(d) Izvještaj o nalazu elektrokardiograma u
mirovanju i pod opterećenjem mora biti izdan od strane specijalista
prihvatljivog Ministarstvu.

2.1.(e) U dobi od 65 godina starosti imatelja
Svjedodžbe o zdravstvenoj sposobnosti Kategorije 3 pregledava se u AMC od
strane specijalista prihvatljivog Ministarstvu. Ovaj pregled uključuje elektrokardiogram
pod opterećenjem, ili druge testove koji pružaju ekvivalentne podatke, i
ponavlja se svake četiri godine.

VARIJACIJE I UPUTE
EMCR(ATC) 2.1. – Općenito Srčano-žilni sustav – Pregled

2.1.1. Točka 1.1.2. određuje da imatelji dozvola
kontrolora zračnog prometa stariji od 40. godina produljuju ili obnavljaju
liječničku svjedodžbu svake godine. Elektrokardiogram mora biti dio redovnog
pregleda svake godine.

2.1.2. Elektrokardiogram pod opterećenjem ili
drugi primjereni kardiološki test zahtijeva se:

2.1.2.(a) ako se pokažu znaci ili simptomi koji
ukazuju na srčano-žilne bolesti,

2.1.2.(b) za objašnjenje elektrokardiograma u
mirovanju,

2.1.2.(c) po odluci specijalista prihvatljivog
Ministarstvu,

2.1.2.(d) u dobi od 65. godina starosti i nakon
toga svake 4 godine.

2.1.3.(a) Gdje je testiranje provedeno od strane
Ministarstva, kao što je zahtijevano u točki 6.1.(b) očekuje se i pretraga
lipida seruma/plazme, uključujući i kolesterol, kako bi se smanjio rizik, a
prema procjeni Ministarstva (vidi 6.1.1).

2.1.3.(b) Nenormalan nalaz seruma lipida
zahtijeva procjenu i pregled pod nadzorom specijalista prihvatljivog
Ministarstvu.

2.1.3.(c) Više rizičnih faktora (pušenje,
obiteljska sklonost, nenormalosti lipida, hipertenzija itd.) zahtijevaju
procjenu pod nadzorom specijalista prihvatljivog Ministarstvu.

ZAHTJEVI EMCR(ATC) 2.2.
– Općenito Srčano-žilni sustav – Krvni tlak

2.2.(a) Krvni tlak treba izmjeriti tehnikom
danom u točki 2.2.1.

2.2.(b) Kada je neprestano sistolički tlak veći
od 160 mm Hg i dijastolički veći od 95 mm Hg, najmanje u tri navrata, od kojih
svaki odvojeno minimalno 24 sata, sa ili bez liječenja, kandidat se ocjenjuje
nesposobnim.

2.2.(c) Liječenje radi kontrole krvnog tlaka
mora biti primjereno sigurnom korištenju povlastica dozvole i/ili ovlaštenja,
kako je navedeno u točki 2.2.2. Početak terapije zahtijeva određeno vrijeme
ukidanja Svjedodžbe radi utvrđivanja odsutnosti popratnih pojava.

2.2.(d) Kandidat sa siptomatskom hipotenzijom
ocjenjuje se kao nesposoban.

VARIJACIJE I UPUTE EMCR(ATC)
2.2. – Općenito Srčano-žilni sustav – Krvni tlak

2.2.1. Sistolički tlak treba snimiti kod pojave
Korotkofljevih zvukova (Faza I), kao i dijastolički tlak kod nestanka tih
zvukova (Faza V) ili jednako valjanim elektronskim mjerenjem. Povišen krvni tlak
i/ili pojačan srčani puls zahtijevaju daljnju obradu. Mjerenje krvnog tlaka u
odvojenim navratima, treba obaviti na isti način kako bi se osigurala
ujednačenost rezultata nalaza.

2.2.2. Antihipertenzivnu obradu treba dogovoriti
sa Ministarstvom. Lijekovi prihvatljivi za Ministarstvo smiju sadržavati:

2.2.2.(a) diuretika koji ne djeluje na razini
Henleove petlje

2.2.2.(b) selektivne beta blokatore;

2.2.2.(c) ACE inhibitore;

2.2.2.(d) blokatore kalcijevih kanala;

2.2.2.(e) blokatore receptora angiotenzina 2;

2.2.2.(f) Početkom antihipertenzivnog tretmana,
kandidata se individualno procjenjuje kao privremeno nesposobnog, zbog
potencijalnog popratnog djelovanja, sve dok tlak krvi nije zadovoljavajuće
kontroliran bez popratnih pojava.

ZAHTJEVI EMCR(ATC) 2.3.
Srčano-žilni sustav – Bolest koronarnih arterija

2.3.(a) Kandidat za kojeg se sumnja da ima
bolest koronarnih arterija, treba se podvrgnuti ispitivanju. Kandidata koji
boluje od asimptomatske, manje bolesti koronarnih arterija, Ministarstvo može
smatrati sposobnim, ukoliko udovoljava točki 2.3.1.

2.3.(b) Kandidat sa simptomatskom bolesti
koronarnih arterija smatra se nesposobnim.

2.3.(c) Kandidat će se nakon infarkta miokarda
ocijeniti kao nesposoban. Ministarstvo može razmotriti sposobnost
udovoljavajući točki 2.3.2.

2.3.(d) Kandidat koji pokaže zadovoljavajući
oporavak 6 mjeseci nakon operacije koronarnog by-pass-a ili angioplastike može
biti ocijenjen sposobnim od strane Ministarstva uz uvjet udovoljavanja točki
2.3.3.

VARIJACIJE ZAHTJEVA I
UPUTE EMCR(ATC) 2.3. Srčano-žilni sustav – Bolest koronarnih arterija

2.3.1. U slučaju sumnje na asimptomatsku bolest
koronarnih arterija zahtijeva se primjena elektrokardiografije pod
opterećenjem, te ako je potrebno nakon toga i scintigrafije i/ili koronarne
angiografije.

2.3.2. Kandidat koji boluje od asimptomatske
bolesti koronarnih arterija koji je zadovoljavajuće smanjio faktore rizika, te
ne zahtijeva liječenje ishemičnih bolova srca 6 mjeseci nakon događaja (infarkt
miokarda), mora nakon kontrolnih pretraga, pokazati sljedeći nalaz:

2.3.2.(a) zadovoljavajući simptom graničnog
EKG-a pod opterećenjem;

2.3.2.(b) istisnu frakciju lijevog ventrikula veću
od 50% bez značajnih abnormalnosti gibanja stijenke i normalnu istisnu frakciju
desnog ventrikula;

2.3.2.(c) zadovoljavajući nalaz 24-satnog
snimanja EKG-a;

2.3.2.(d) koronarna angiografija pokazuje manje
od 30% stenoze, ili se drugim ekvivalentnim dijagnostičkim metodama ne pokazuje
značajna reverzibilna ishemija u krvnim žilama udaljenim od infarkta miokarda,
te nema funkcionalnih oštećenja dijela miokarda nasuprot toj krvnoj žili.
Nastavak istraživanja zahtijeva godišnju kontrolu srčano-žilnog sustava,
uključujući primjenu EKG-apod opterećenjem ili scintigrafije pod opterećenjem.
Koronarna angiografija ili druga ekvivalentna dijagnostička metoda zahtijeva se
ne kasnije od pet godina nakon događaja, osim ako su nalazi neinvanzivnih
metoda pretraga npr. EKG pod opterećenjem i/ili stres ultrazvuk srca (UZV)
besprijekorni.

2.3.3. Kandidat koji boluje od asimptomatske
bolesti koronarnih arterija, a koji uspješno kontrolira faktore rizika i uzima,
ako je neophodno, beta blokatore, ACE inhibitore, HMG-CoA reduktaza inhibitore
i aspirin, te ne zahtijeva liječenje ishemičnih bolova srca, može se razmatrati
za izdavanje Svjedodžbe. Razmatranje, 6 mjeseci nakon pojave događaja, mora
sadržati kompletno istraživanje, koje će pokazati sljedeći nalaz:

2.3.3.(a) zadovoljavajući simptom graničnog
EKG-a pod opterećenjem, unutar Bruce Stage IV ili ekvivalentno;

2.3.3.(b) istisnu frakciju lijevog ventrikula
veću od 50% bez značajnih abnormalnosti gibanja stijenke i normalnu istisnu
frakciju desnog ventrikula;

2.3.3.(c) zadovoljavajući nalaz 24-satnog
snimanja EKG-a;

2.3.3.(d) koronarna angiografija pokazuje
transplantat sa dobrim tokom, manje od 30% stenoze u svakoj većoj krvnoj žili,
bez promjene na krvnoj žili na kojoj je obavljena angioplastika, i bez
funkcionalnog oštećenja miokarda kojeg opskrbljuje takva žila. Nastavak
istraživanja zahtijeva godišnju kontrolu srčano-žilnog sustava, uključujući
primjenu EKG-a pod opterećenjem ili scintigrafije pod opterećenjem. Koronarna
angiografija ili druga ekvivalentna dijagnostička metoda zahtijeva se ne
kasnije od pet godina nakon događaja, osim ako su nalazi neinvanzivnih metoda
pretraga npr. EKG pod opterećenjem i/ili stres ultrazvuk srca (UZV)
besprijekorni.

ZAHTJEVI EMCR(ATC) 2.4.
Srčano-žilni sustav – Smetnje ritma/provođenja

2.4.(a) Kandidat sa značajnim smetnjama
atrijalnog ritma, bilo da se radi o paroksizmalnim (iznenadnim) ili utvrđenim,
ocjenjuje se kao nesposoban, dok se ne napravi kardiološka procjena u skladu s
točkom 2.4.1.(a).

2.4.(b) Kandidat koji boluje od asimptomatske
sinus bradikardije ili sinus tahikardije može biti ocijenjen sposobnim ukoliko
tome nije uzrok neka abnormalnost.

2.4.(c) Kandidat s dokazanom bolešću
sinuatrijalnog čvora zahtijeva kardiološku procjenu u skladu s točkom 2.4.1.

2.4.(d) Kandidat s asimptomatskim izoliranim
ventrikulo ektopičkim kompleksom ne mora biti ocijenjen nesposobnim, međutim
učestali ili složeni oblici zahtijevaju punu kardiološku procjenu u skladu s
točkom 2.4.1.

2.4.(e) U odsutnosti ostalih abnormalnosti
kandidat s nekompletnim blokom ili stabilnom devijacijom lijeve osi može biti
ocijenjen sposobnim. Kandidat s kompletnim desnim ili lijevim blokom zahtijeva
kardiološku procjenu na prvom sljedećem liječničkom pregledu u skladu s točkom
2.4.1.

2.4.(f) Kandidat s preranom ekscitacijom
klijetki (npr. Wolf-Parkinson-White sindrom) mora biti ocijenjen nesposobnim,
osim ukoliko kardiološka procjena ne potvrdi da kandidat ispunjava uvjet iz
točke 2.4.1.

2.4.(g) Kandidat s endokardijalnim pace-maker-om
mora biti ocijenjen nesposobnim, osim ukoliko kardiološka procjena ne potvrdi
da se mogu ispuniti zahtjevi iz točke 2.4.2.

VARIJACIJE ZAHTJEVA I
UPUTE EMCR(ATC) 2.4. Srčano-žilni sustav – Smetnje ritma/provođenja

2.4.1.(a) Klinički značajan poremećaj ritma ili
provođenja zahtijeva procjenu kardiologa prihvatljivog Ministarstvu. Takva
procjena, prema kliničkim indikacijama, uključuje:

(1)       EKG u
mirovanju i pod opterećenjem;

(2)       24-satni
nalaz elektrokardiografije;

(3)       2D
Doppler ehokardiografiju;

(4)
koronarnu angiografiju;

(5)
elektrofiziološka istraživanja.

2.4.1.(b) Nalaz pojedinačnog atrijskog ili
ventrikularnog ektopičkog kompleksa na EKG-u u mirovanju ne mora zahtijevati
daljnju procjenu pod uvjetom da učestalost ne bude veća od jedan na minutu
(npr. jedan produženi prekid ritma).

2.4.1.(c) Lijevi blok je češće udružen s bolesti
koronarnih arterija što zahtijeva detaljnije istraživanje, koje može biti
invanzivno.

2.4.1.(d) 2D Doppler ehokardiografija ne smije
pokazivati abnormalnosti.

2.4.1.(e) Snimanje Holterom ne smije pokazivati
sklonost simptomatskoj ili asimptomatskoj tahiaritmiji.

2.4.2. Kandidati s endokardijalnim pace-maker-om
mogu se razmatrati za ponovno izdavanje Svjedodžbe tri mjeseca nakon ugradnje
pod uvjetom:

            (1)
da ne postoje druge diskvalificirajuće zdravstvene smet­nje;

            (2)
da je primijenjen bipolaran sustav vođenja;

            (3)
da kandidat nije ovisan o pace-maker-u (npr. onesposobljavajući prekid srčane                                  aktivnosti nije vjerojatan);

            (4)
da pokazuje zadovoljavajuće granične simptome elektrokardiografije pod                               opterećenjem do
Bruce stage IV ili jednakovrijedan, odnosno da ne pokazuje                                  abnormalnosti
ili dokaze o ishemiji miokarda. Scintigrafija može biti korisna ukoliko                      postoje poremećaji provođenja
u EKG-u mirovanja;

            (5)
da kardiolog prihvatljiv za Ministarstvo kroz 6 mjeseci provode ispitivanje sa
pace-                 maker-om i praćenje
Holterom;

            (6)
Iskustvo je pokazalo da se bilo kakvi kvarovi pace-maker-a događaju kroz tri
prva                mjeseca nakon što je
ugrađen. Zato se ponovno izdavanje Svjedodžbe neće                           razmatrati prije isteka ovoga razdoblja.
Poznato je da određeno djelovanje uređaja                 može
ometati rad pace-maker-a. Zato ugrađeni tip pace-maker-a mora biti testiran                      kako bi se osiguralo da
nema smetnji od djelovanja uređaja u radnoj okolini.                           Dodatne
podatke o navedenom kao i očitovanje o radu u svezi ovakvih učinaka mora                        osigurati dobavljač
pace-maker-a.

ZAHTJEVI EMCR(ATC) 2.5.
Srčano-žilni sustav – Općenito

2.5.(a) Kandidat s perifernom vaskularnom
bolesti mora biti ocijenjen nesposobnim prije ili nakon kirurške obrade.
Ukoliko ne postoji znak značajne bolesti koronarnih arterija ili utvrđena
značajna ateromatoza drugdje, te nema funkcionalnog oštećenja što se dokazuje
EKG-om pod opterećenjem do Bruce stage IV ili jednakovrijedan, kandidat može
biti ocijenjen kao sposoban. Kandidat s aneurizmom aorte prije ili nakon
operacije ocjenjuje se nesposob­nim. Kandidat s manjom bolesti vena ne mora
nužno biti ocijenjen nesposobnim. Značajna bolest vena zahtijeva individulanu
procjenu odgovarajućeg specijalista u konzultaciji s Ministarstvom.

2.5.(b) Kandidat kod kojeg je uočena klinički
značajna abnormalnost bilo kojeg od srčanih zalistaka ocjenjuje se nesposobnim.

2.5.(c) Kandidata s manjim abnormalnostima
srčanih zalistaka Ministarstvo može ocijeniti sposobnim nakon dodatne
kardiološke procjene u skladu s točkom 2.5.1.(a) i (b).

2.5.(d) Kandidat kojem su srčani zalisci
zamijenjeni/popravljeni ocjenjuje se od strane Ministarstva nesposobnim. Pojedine
povoljne slučajeve može se ocijeniti sposobnim nakon dodatne kardiološke
procjene u skladu s točkom 2.5.1.(c).

2.5.(e) Oralna antikoagulantna terapija je
diskvalificirajuća. Nakon završenog liječenja Ministarstvo može razmotriti
sposobnost kandidata u skladu s točkom 2.5.2.

2.5.(f) Kandidat kod kojeg je uočena bilo kakva
abnormalnost u svezi s perikardom, miokardom ili endokardom, mora biti
ocijenjen kao nesposoban, sve dok ne dođe do potpunog izlječenja ili nakon
kardiološke procjene u skladu s točkom 2.5.3.

2.5.(g) Kandidat sa urođenom srčanom manom prije
ili nakon operacije mora biti ocijenjen nesposobnim. Kandidat s manjim
abnormalnostima može biti ocijenjen sposobnim od strane Ministarstva, a nakon
kardiološke procjene u skladu s točkom 2.5.4.

2.5.(h) Kandidat se nakon transplantacije srca
ocjenjuje kao nesposoban.

VARIJACIJE ZAHTJEVA I
UPUTE EMCR(ATC) 2.5. Srčano-žilni sustav – Općenito

2.5.1.(a) Neidentificirani srčani šumovi
zahtijevaju procjenu kardiologa prihvatljivog za Ministarstvo. Ako se to smatra
važnim daljnja istraživanja uključuju 2D Doppler ehokardiografiju.

2.5.1.(b) Stanja i uvjeti od strane srčanih
zalistaka

            (1)
Dvostruki vrh zalistka aorte je prihvatljiv bez ograničenja ako nisu dokazane
druge                  abnormalnosti srca
ili aorte, ali zahtijeva dvogodišnju kontrolu sa                                                       ehokardiografijom.

            (2)
Blaga stenoza aorte (manje od 25 mm Hg diferencijalnog tlaka ili brzina toka
manja                 od 2 m u sekundi)
može biti prihvatljiva. Zahtijeva se godišnja kontrola sa 2D                            Doppler ehokardiografijom
kod kardiologa prihvatljivog Ministarstvu.

            (3)
Regurgitacija aorte prihvatljiva je za neograničeno izdavanje Svjedodžbe samo
ako                 je minimalna i nema
evidentnog preopterećenja volumena. Ne smije biti dokazive                  abnormalnosti uzlazne aorte na
2D Doppler ehokardiografiji. Godišnju kontrolu                              provodi
kardiolog prihvatljiv za Ministarstvo.

            (4)
Bolest mitralnog zaliska (stenoza mitralnog zaliska uzrokovana reumatskom                             groznicom) ne
dozvoljava izdavanje Svjedodžbe. Prolaps i blaga regurgitacija                                    mitralnog
zaliska može biti prihvaćena. Kandidat sa izoliranim srednjim sistoličkim                   škljocanjem ne treba
ograničenje. Kandidat sa nekompliciranom i malom                         regurgitacijom može biti prihvaćen uz
redovitu kardiološku kontrolu.

(5)       Kandidat
s dokazom volumnog opterećenja lijeve klijetke srca kod povećanja lijeve srčane
klijetke krajnjeg dijastoličkog promjera mora biti ocijenjen kao nesposoban.
Godišnju kontrolu obavlja kardiolog prihvatljiv Ministarstvu, a zahtijeva se i
procjena Ministarstva.

2.5.1.(c) Operacije zalistaka

(1)       Kandidat
sa ugrađenim mehaničkim zaliskom se ocjenjuje kao nesposoban.

(2)
Kandidata sa ugrađenim zaliskom od tkiva Ministarstvo može ocijeniti kao sposobnog
6 mjeseci nakon kirurškog zahvata uz uvjet:

i.
da je funkcija zaliska i klijetke normalna prema procjeni 2D Doppler
ehokardiografije;

ii.
da zadovoljava granične simptome elektrokardiografije pod opterećenjem ili
ekvivalentno;

iii.
da dokazano nema bolest koronarnih arterija ukoliko nije pokazana
zadovoljavajuća revaskularizacija;

iv.        da
ne zahtijeva kardioaktivne lijekove;

v.
da godišnju kontrolu provodi kardiolog prihvatljiv Ministarstvu.

2.5.2. Kandidat koji je pod antikoagulantnom
terapijom zahtijeva kontrolu kod kardiologa prihvatljivog Ministarstvu.
Terapija subkutanim heparinom može biti prihvatljiva ako zadovolji nalaz
specijalista prihvatljivog Ministarstvu.

2.5.3. Primarne ili sekundarne nenormalnosti u
perikardu, miokardu ili endokardu moraju biti općenito ocijenjene kao uzrok
nesposobnosti do potpunog ozdravljenja. Kardiolog prihvatljiv Ministarstvu će
po potrebi za procjenu srčano-žilnog sustava uključiti 2D Doppler
ehokardiografiju, EKG pod opterećenjem, 24-satno snimanje EKG-a, scintigrafiju
miokarda i koronarnu angiografiju.

2.5.4. Urođene srčane mane, uključujući i
operativno ispravljene, normalno će biti uzrok ocjene nesposobnosti kandidata,
osim ako su funkcionalno nevažne i ne zahtijevaju lijekove. Zahtijevat će se
kardiološka procjena kod specijalista prihvatljivog Ministarstvu. Procjena može
uključiti Doppler ehokardiografiju, EKG pod opterećenjem i 24-satno snimanje
EKG-a. Zahtijeva se redovna kardiološka kontrola. Periodični pregledi obavljaju
se prema nahođenju kardiologa prihvatljivog Ministarstvu.

ZAHTJEVI EMCR(ATC) 3.1.
Dišni sustav – Općenito

3.1.(a) Kandidat ili imatelj Svjedodžbe
Kategorije 3 ne smije imati nikakvih urođenih ili stečenih nenormalnosti s
dišnim sustavom, koje bi mogle utjecati na sigurno korištenje povlastica
dozvole i/ili ovlaštenja.

3.1.(b) Posteriorno-anteriorna rendgenska snimka
prsnog koša zahtijeva se kod prethodnog liječničkog pregleda. Kod ponovljenih
pregleda se može zahtijevati ako je to klinički indicirano.

3.1.(c) Funkcionalni testovi pluća (vidi točku
3.1.1.) zahtijevaju se kod prethodnog liječničkog pregleda. Test vršnog protoka
se zahtijeva na prvom liječničkom pregledu nakon 30. godine starosti, zatim
svake 4 godine, te kada je klinički indicirano. Kandidat sa znatnim smetnjama u
funkciji pluća bit će ocijenjen kao nesposoban.

3.1.(d) Svaka značajna nenormalnost će
zahtijevati daljnju obradu specijalista za dišne bolesti.

VARIJACIJE ZAHTJEVA I
UPUTE EMCR(ATC) 3.1. Dišni sustav – Općenito

3.1.1. Za prethodni liječnički pregled za
izdavanje Svjedodžbe Kategorije 3 zahtijeva se spirometrijski pregled. Odnos
FEV1/FVC manji od 70% zahtijevati će procjenu specijalista za dišne bolesti.

ZAHTJEVI EMCR(ATC) 3.2.
Dišni sustav – Bolesti

3.2.(a) Kandidat sa značajnom kroničnom
opstruktivnom bolešću dišnih puteva mora biti ocijenjen nesposobnim. Kada je
primjereno kandidat će biti upućen specijalisti za dišne bolesti na procjenu.

3.2.(b) Kandidat sa reaktivnom bolešću dišnih
puteva (bronhijalna astma) koja zahtijeva lijekove, ocjenjuje se u skladu s
kriterijima iz točke 3.2.1.

3.2.(c) Kandidat sa aktivnom upalnom bolesti
dišnih puteva ocjenjuje se privremeno nesposobnim.

3.2.(d) Kandidat sa sarkoidozom ocjenjuje se
nesposobnim (vidi točku 3.2.2.).

3.2.(e) Kandidat se tijekom obrade spontanog
pneumotoraksa ocjenjuje nesposobnim (vidi točku 3.2.3.).

3.2.(f) Kandidat kod kojega je potreban veći
kirurški zahtvat u grudnom košu, ocjenjuje se nesposobnim nakon operacije do
vremena kada posljedice operacije ne bi trebale spriječiti sigurno korištenje
povlastica dozvole i/ili ovlaštenja (vidi točku 3.2.4.). Patologija koja je
zahtijevala operaciju će biti razmotrena u procesu obnavljanja Svjedodžbe.

3.2.(g) Slučajevi plućnog emfizema ocjenjuju se
kao nesposobnost samo ako uzrokuju značajne simptome.

3.2.(h) Slučajevi aktivne plućne tuberkuloze,
propisno dijagnosticirani ocjenjuju se kao nesposobnost. Slučajevi mirnih ili
zacijeljenih lezija koji su poznati kao tuberkulozni ili su vjerojatno
tuberkulozne etiologije, mogu biti ocijenjeni kao sposobni.

3.2.(i) Kandidat koji pristupa prethodnom
liječničkom pregledu, a boluje od sindroma apneja u snu ocjenjuje se kao
nesposoban (vidi 3.2.5.).

VARIJACIJE ZAHTJEVA I
UPUTE EMCR(ATC) 3.2. Dišni sustav – Bolesti

3.2.1. Kandidat koji je imao iskustvo
rekurentnih napada astme ocjenjuje se kao nesposoban. Ministarstvo može
razmatrati izdavanje Svjedodžbe Kategorije 3 ako kandidat ima blagu astmu s
prihvatljivim funkcionalnim testovima pluća i liječenjem koje je u skladu sa
sigurnim korištenjem povlastica dozvole i/ili ovlaštenja.

3.2.2. Kandidat sa aktivnom sarkoidozom je
nesposoban. Ministarstvo može uzeti u obzir izdavanje Svjedodžbe ako je bolest:

a)
potpuno istražena u odnosu na mogučnost sistemske proširenosti bolesti

b)
ograničena na hilarnu limfadenopatiju, i kandidat ne uzima lijekove.

3.2.3. Spontani pneumotoraks

3.2.3.(a) Izdavanje Svjedodžbe nakon potpunog
ozdravljenja od pojedinačnog spontanog pneumotoraksa može biti prihvatljivo
kroz određeni period nakon događaja uključujući potpunu kliničku obradu dišnog
sustava, sa nalazom magnetne rezonancije.

3.2.3.(b) Ministarstvo može razmatrati ponovno
izdavanje Svjedodžbe Kategorije 3 šest tjedana nakon potpunog ozdravljenja od
pojedinačnog spontanog pneumotoraksa.

3.2.3.(c) Rekurentni spontani pneumotoraks ne
dozvoljava izdavanje Svjedodžbe. Ministarstvo može razmatrati izdavanje
Svjedodžbe nakon kirurške intervencije sa zadovoljavajućem oporavkom.

3.2.4. Pneumonektomija je diskvalificirajuća.
Ministarstvo može razmatrati izdavanje Svjedodžbe nakon pneumonektomije ili
manjeg operativnog zahvata u prsnom košu, odnosno nakon ozdrav­ljenja i pune
procjene dišnog sustava uključujući i nalaz magnetne rezonancije.

3.2.5. Na produljenju valjanosti Svjedodžbe
kandidat koji boluje od apnoje u snu, može biti ocijenjen kao sposoban u
ovisnosti o opsegu simptoma, zadovoljavajućem liječenju i funkcionalnoj
evalvaciji u radnoj okolini u skladu sa točkom 1 »Dodatka uz točke 3.2(i),
3.2.5, 8.1. i Zahtjevi EMCR(ATC) 18« (na kraju Dodatka 4).

ZAHTJEVI EMCR(ATC) 4.1.
Probavni sustav – Općenito

4.1. Kandidat/imatelj Svjedodžbe Kategorije 3,
ne smije imati nikakvu funkcionalnu ili strukturalnu bolest probavnog sustava
ili pripadajućih žlijezda, koja bi mogla spriječiti sigurno korištenje povlastica
dozvole i/ili ovlaštenja.

ZAHTJEVI EMCR(ATC) 4.2.
Probavni sustav – Bolesti

4.2.(a) Kandidat s učestalim dispeptičkim
smetnjama koje zahtijevaju liječenje ili s pankreatitisom ocjenjuje se
nesposobnim. Vidi točku 4.2.1.

4.2.(b) Kandidat sa simptomatskim većim brojem
žučnih kamenaca ili jednim velikim žučnim kamencem, ocjenjuje se nesposob­nim
dok se ne podvrgne uspješnom liječenju (vidi točku 4.2.2.).

4.2.(c) Kandidat koji ima utvrđenu povijest
bolesti ili kliničku dijagnozu bilo kakve akutne ili kronične upale crijeva
(lokalizirani ileitis, ulcerativni kolitis, divertikulitis), a pristupa
prethodnom liječ­ničkom pregledu, ocjenjuje se nesposobnim. Vidi točku 4.2.3.

4.2.(d) Kandidat sa hernijom koja bi mogla
uzrokovati komplikacije do onesposobljenosti, ocijenit će se kao nesposoban.

4.2.(e) Bilo koja posljedica bolesti ili
kirurškog zahvata u bilo kojem dijelu probavnog sustava ili pripadajućih
žlijezdi koja bi mogla uzrokovati onesposobljenost, posebice bilo kakva
opstrukcija nastala zbog striktura ili kompresije ocjenjuje se kao
nesposobnost.

4.2.(f) Kandidat koji je podvrgnut kirurškom
zahvatu na probavnom sustavu ili na pripadajućim žlijezdama, a koji uključuje
djelomično ili potpuno odstranjenje odnosno pomak bilo kojeg od tih organa,
ocjenjuje se nesposobnim. Vidi točku 4.2.4.

VARIJACIJE ZAHTJEVA I
UPUTE EMCR(ATC) 4.2. Probavni sustav – Bolesti

4.2.1.(a) Rekurentne dispeptičke tegobe koje
zahtijevaju lijekove, moraju biti istražene radiološkim i endoskopskim
pretragama. Laboratorijske pretrage moraju uključiti i pretrage hemoglobina i
pretrage stolice. Svaka dokazana ulceracija ili značajna upala zahtijeva dokaz
ozdravljenja prije nego Ministarstvo razmotr izdavanje Svjedodžbe.

4.2.1.(b) Upala gušterače ne dozvoljava
izdavanje Svjedodžbe. Ministarstvo može razmatrati ponovno izdavanje Svjedodžbe
ako je uklonjen uzrok (npr. lijekovi, žučni kamenci).

4.2.1.(c) Alkohol može biti uzrokom dispeptičkih
tegoba i upale gušterače. Ukoliko se smatra primjerenim, tada treba obaviti
punu procjenu njegove uporabe ili zlouporabe.

4.2.2. Ministarstvo može smatrati da se kod
nalaza jednog velikog žučnog kamena koji ne izaziva simptome može izdati
Svjedodž­ba. Ministarstvo može razmatrati ponovno izdavanje Svjedodžbe s
mnogobrojnim žučnim kamencima koji ne izazivaju simptome, dok se čeka na
procjenu ili tretman.

4.2.3. Ministarstvo može razmatrati ponovno
izdavanje ili prethodno izdavanje Svjedodžbe ako postoji potpuna remisija
bolesti uz minimalno liječenje lijekovima ili bez njih. Zahtijeva se redovito
praćenje.

4.2.4. Opsežan operativni zahvat abdomena
isključuje izdavanje Svjedodžbe u trajanju od najmanje tri mjeseca.
Ministarstvo može ranije razmatrati ponovno izdavanje Svjedodžbe ako je
oporavak pot­pun, a kandidat nema simptome te postoji minimalna opasnost za
sekundarne komplikacije ili povratak bolesti, koje bi mogle utjecati na sigurno
korištenje povlastica dozvole i/ili ovlaštenja. Gdje je operacija neznatna i
povlači za sobom minimalne posljedice prihvatljivo je da predsjednik
liječničkog povjerenstva donese odluku.

ZAHTJEVI EMCR(ATC) 5.
Bolesti vezane za metabolizam, prehranu i endokrine žlijezde

5.1.(a) Kanditat/imatelj Svjedodžbe Kategorije 3
ne smije imati nikakvu funkcionalnu ili strukturalnu bolest vezanu za
metabolizam, prehranu i endokrine žlijezde, a koja bi utjecala na sigurno
korištenje povlastica dozvole i/ili ovlaštenja.

5.1.(b) Kandidat sa funkcionalnim smetnjama u
metabolizmu, prehrani ili pri lučenju endokrinih žlijezda mora biti ocijenjen
kao nesposoban, ali vidi točku 5.1.1.

5.1.(c) Kandidat sa diabetesom melitusom će biti
ocijenjen kao nesposoban, ali vidi točke 5.1.2. i 5.1.3.

5.1.(d) Kandidat sa diabetesom melitusom koji
zahtijeva inzulin ocjenjuje se nesposobnim.

5.1.(e) Uporaba antidijabetičkih lijekova je diskvalificirajuća.
Vidi točku 5.1.3.

VARIJACIJE ZAHTJEVA I
UPUTE EMCR(ATC) 5. Bolesti vezane za metabolizam, prehranu i endokrine žlijezde

5.1.1. Ministarstvo može razmotriti inicijalno
izdavanje ili produljenje valjanosti Svjedodžbe uz uvjet da kandidat nema
simptoma, klinički je kompenziran i stabilan, sa ili bez nadomjesne terapije, i
redovito kontroliran od strane odgovarajućeg specijalista.

5.1.2. Glikozurija i abnormalna razina glukoze u
krvi zahtijevaju istraživanje. Ministarstvo može razmotriti izdavanje
Svjedodžbe ako je dokazan normalni test tolerancije glukoze (niski bubrežni
prag), ili je narušena tolerancija glukoze bez dijabetičke patologije, a
potpuno regulirana dijetom i redovito kontrolirana.

5.1.3. U određenim slučajevima može biti prihvatljiva
primjena bigvanida i/ili inhibitora alfa glukozidaze ako ne uzrokuju
hipoglikemiju.

ZAHTJEVI EMCR(ATC) 6.
Hematologija

6.1.(a) Kandidat ili imatelj Svjedodžbe
Kategorije 3 ne smije bolovati od nikakve hematološke bolesti koja bi mogla
utjecati na sigurno korištenje povlastica dozvole i/ili ovlaštenja.

6.1.(b) Pretraga krvi mora biti sastavni dio
prethodnog pregleda za izdavanje Svjedodžbe, kod obnove ili produljenja
valjanosti svake četvrte godine do 40. godine starosti, nakon toga svake druge
godine i prema kliničkoj indikaciji.

6.1.(c) Kandidat sa uznapredovalim lokalnim i
općim povećanjem limfnih žlijezda, te bolesti krvi ocjenjuje se nesposobnim
(vidi točku 6.1.3.).

6.1.(d) Kandidat sa akutnom leukemijom ocjenjuje
se nesposobnim. Kandidat sa kroničnom leukemijom koji pristupa prethodnom
liječničkom pregledu ocjenjuje se kao nesposoban, a za produljenje valjanosti
vidi točku 6.1.4.

6.1.(e) Kandidat sa značajnim povećanjem slezene
ocjenjuje se nesposobnim (vidi točku 6.1.5.).

6.1.(f) Kandidat sa uznapredovalom policitemijom
ocjenjuje se kao nesposoban (vidi točku 6.1.6.). Ministarstvo može razmatrati
izdavanje Svjedodžbe ako je stanje potpuno kontrolirano i dobro praćeno
izvješćima.

6.1.(g) Kandidat sa defektom koagulacije krvi
bit će ocijenjen kao nesposoban (vidi točku 6.1.7.), dok uzima oralnu
antikoagulantnu terapiju (vidi 2.5.(e)).

VARIJACIJE ZAHTJEVA I
UPUTE EMCR(ATC) 6. Hematologija

6.1.1. Specifične analize krvi koje se moraju
obaviti određene su od Ministarstva (KKS, GUK, Hb, lipidogram s kolesterolom i
drugo prema kliničkoj indikaciji i nahođenju predsjednika liječničkog
povjerenstva).

6.1.2. Anemija karakterizirana smanjenom razinom
hemoglobina zahtijeva istraživanje. Anemija koja ne odgovara na liječenje
isključuje izdavanje svjedodžbe. Ministarstvo može razmatrati izdavanje
Svjedodžbe u slučajevima kada je primarni uzrok na zadovoljavajući način
izlječen (npr. deficit željeza ili deficit B12), a hemoglobin je stabiliziran
(preporučena vrijednost je 11 – 17 g/dl), ili kada je dijagnosticirana talasemija
minor ili hemoglobinopatija bez krize u toku bolesti, gdje je pokazana puna
funkcionalna sposobnost.

6.1.3. Povećanje limfnih čvorova zahtijeva
istraživanje. Ministarstvo može razmatrati izdavanje Svjedodžbe ako je akutni
infekcijski proces potpuno izlječen ili kad se radilo o Hodginovom limfomu koji
je bio liječen i u potpunoj je remisiji. Uslijed mogućih dugotrajnih popratnih
učinaka specifičnih kemoterapijskih agensa mora se uzeti u obzir točan »režim«
(vrijeme i doza) koji je primijenjen.

6.1.4. Ministarstvo može razmatrati produljenje
valjanosti Svjedodžbe u slučajevima kronične leukemije ako je dijagnosticirana
kao limfatična u fazama 0, I (i moguće II) bez anemije i minimalnog liječenja,
ili »teško stanična« leukemija, a da su stabilne, sa normalnom razinom
hemoglobina i trombocita. Zahtijeva se redovna kontrola praćena izvještajima.

6.1.5. Splenomegalija zahtijeva istraživanje.
Ministarstvo može razmatrati produljenje valjanosti Svjedodžbe ako je uvećanje
slezene minimalno, stabilno, te se ne može dokazati povezana patologija (npr.
liječena kronična malarija) ili ako je uvećanje slezene minimalno i popraćeno
drugim prihvatljivim stanjem (npr. Hodginov limfom u remisiji). Splenomektomija
ne isključuje izdavanje Svjedodžbe, ali se mora procijeniti na individualnoj
osnovi.

6.1.6. Policitemija zahtijeva istraživanje.
Ministarstvo može razmatrati izdavanje Svjedodžbe ako je bolest stabilna i nije
dokazana pridružena patologija.

6.1.7. Značajni defekti koagulacije zahtijevaju
istraživanje. Ministarstvo može razmatrati izdavanje Svjedodžbe ukoliko u
povijesti bolesti nije bilo značajnih epizoda krvarenja ili zgrušavanja, a
hematološki podaci daju indikacije da je stanje sigurno.

6.1.8. Nakon antikoagulantne terapije,
zahtijevat će se procjena specijalista prihvatljivog Ministarstvu. Terapija
subkutanim heparinom može biti prihvatljiva za zadovoljavajući nalaz.

ZAHTJEVI EMCR(ATC) 7.
Mokraćni sustav

7.1.(a) Kandidat za ili imatelj Svjedodžbe
Kategorije 3 ne smije imati nikakvu funkcionalnu ili strukturalnu bolest
mokraćnog sustava ili pripadajućih žlijezda koja bi mogla utjecati na sigurno
korištenje povlastica dozvole i/ili ovlaštenja.

7.1.(b) Kandidat sa bilo kakvim simptomima
organske bolesti bubrega ocjenjuje se nesposobnim. Analiza mokraće mora biti
sastavnim dijelom svakog liječničkog pregleda. Mokraća ne smije sadržavati niti
jedan abnormalni element za koji se drži da ima patološku važnost. Osobitu
pozornost treba posvetiti bolestima koje napadaju mokraćne kanale i genitalne
organe (vidi točku 7.1.1.).

7.1.(c) Kandidat sa bubrežnim kamencem ocjenjuje
se nesposobnim (vidi točku 7.1.2.).

7.1.(d) Kandidat sa bilo kakvim posljedicama
bolesti ili kirurškog zahvata na bubrezima ili mokraćnom sustavu koje bi mogle
uzrokovati ispad funkcije, ocijenit će se kao nesposoban. Kandidat sa
kompenziranom nefrektomijom bez hipertenzije ili uremije može se smatrati
sposobnim (vidi točku 7.1.3).

7.1.(e) Kandidat koji je podvrgnut većem
kirurškom zahvatu na mokraćnom sustavu uključujući i potpuno ili djelomično
odstranjenje ili skretanje bilo kojeg od njegovih organa ocjenjuje se
nesposobnim kroz razdoblje do vremena kada posljedice operacije ne bi smjele
više dovesti do nesposobnosti pri sigurnom korištenju povlastica dozvole i/ili
ovlaštenja (vidi točke 7.1.3 i 7.1.4.).

VARIJACIJE ZAHTJEVA I
UPUTE EMCR(ATC) 7. Mokraćni sustav

7.1.1. Svaki nenormalni nalaz urina treba
istražiti. Istraživanje i analiza uključuju proteinuriju, hematuriju i
glikozuriju.

7.1.2. Asimptomatski bubrežni kamenac ili podatak
iz povijesti bolesti o bubrežnim kolikama zahtijeva istraživanje. Nakon
uspješnog liječenja Ministarstvo može razmatrati izdavanje Svjedodžbe uz
redovno praćenje, prema odluci specijalista prihvatljivog Ministarstvu.
Rezidualni bubrežni kamenci ne dozvoljavaju izdavanje Svjedodžbe osim ako su
smješteni periferno i u parenhimu bubrega.

7.1.3. Velika urološka operacija isključuje
izdavanje Svjedodžbe. Međutim, Ministarstvo može razmatrati izdavanje
Svjedodžbe ako je kandidat potpuno bez simptoma, te postoji minimalna opasnost
od sekundarne komplikacije i povrata bolesti.

7.1.4. Presađivanje bubrega ili totalna
cistektomija nisu prihvat­ljivi za prvo izdavanje Svjedodžbe. Ministarstvo može
razmatrati izdavanje Svjedodžbe u slučaju:

7.1.4.(a) presađivanja bubrega koje je potpuno
kompenzirano i s toleriranjem minimalne imunosupresivne terapije nakon najmanje
12 mjeseci; i

7.1.4.(b) totalne cistektomije koja je
funkcionalno zadovoljavajuća, bez pokazivanja povrata bolesti, infekcije ili
primarne patologije.

ZAHTJEVI EMCR(ATC) 8.
Spolno prenosive bolesti i druge infekcije

8.1.(a) Kandidat za ili imatelj Svjedodžbe
Kategorije 3 ne smije imati utvrđenu povijest bolesti ili kliničku dijagnozu
bilo kakve spolno prenosive bolesti, a koja bi mogla utjecati na sigurno
korištenje povlastica dozvole i/ili ovlaštenja.

8.1.(b) Kandidat koji ima HIV infekciju,
uključujući simptome aktivne bolesti kao AIDS ili skupine simptoma vezanih uz
AIDS, uključujući zahvaćenost CNS-a, bit će ocijenjen kao nesposoban. Međutim,
ponovno izdavanje Svjedodžbe individualcima koji su asimptomatski HIV pozitivni
može se razmatrati u skladu s točkama 8.1.1. do 8.1.3.

8.1.(c) Dijagnoza sifilisa nije
diskvalificirajuća. Međutim, simptomi i komplikacije koji bi mogli utjecati na
sigurno korištenje povlastica dozvole i/ili ovlaštenja su diskvalificirajući
(vidi točku 8.1.4.).

VARIJACIJE ZAHTJEVA I
UPUTE EMCR(ATC) 8. Spolno prenosive bolesti i druge infekcije

8.1.1.Osobitu pozornost treba posvetiti
povijesti bolesti ili kliničkim znacima koji pokazuju:

(1)       HIV
pozitivnost;

(2)
Slabljenje imunološkog sustava;

(3)       Zarazni
hepatitis;

(4)       Sifilis.

8.1.2. Ne postoji zahtjev za općim testiranjem
HIV statusa, ali se testiranje može obaviti na osnovu kliničkih indikacija.
Kada se jednom potvrde pozitivni rezultati treba započeti proces rigoroznog
testiranja i naknadnih postupaka kako bi se pojedincima omogučio nastavak rada,
pod uvjetom da njihova sposobnost obavljanja povlastica navedenih u dozvoli
nije ugrožena do propisanih standarda. Tretman mora biti procijenjen od
specijalista prihvatljivog Ministarstvu, na individualnoj osnovi, primjereno
svakom pojedincu glede popratnih pojava. Prihvatljiv režim testiranja dan je u
točki 2 »Dodatka uz točke 3.2(i), 3.2.5, 8.1. i Zahtjevi EMCR(ATC) 18« (na
kraju Dodatka 4).

8.1.3. Obzirom da iznenadna onesposobljenost
uzrokovana napadom, ili djelomična onesposobljenost uzrokovana kognitivnom
disfunkcijom, a što su poznate manifestacije HIV bolesti, potrebno je da dio
procjene takvih pojedinaca bude kompletni neurološki pregled.

8.1.4. Ministarstvo može razmatrati izdavanje
Svjedodžbe u slučaju posve izlječenih osoba, te oporavljenih od primarne i
sekundarne faze bolesti.

ZAHTJEVI EMCR(ATC) 9.
Ginekologija i porodiljstvo

9.1.(a) Kandidat/imatelj Svjedodžbe Kategorije 3
ne smije imati nikakvo funkcionalno ili strukturalno porodiljsko ili
ginekološko stanje koje bi moglo utjecati na sigurno korištenje povlastica
dozvole i/ili ovlaštenja.

9.1.(b) U slučaju kada opstetrička obrada
ukazuje na normalnu trudnoću, kandidat može biti ocijenjen kao sposoban do
kraja 34. tjedna trudnoće.

9.1.(c) Kandidat koji je podvrgnut većoj
ginekološkoj operaciji ocijenit će se kao nesposoban; (međutim, vidi točku
9.1.3.).

VARIJACIJE ZAHTJEVA I
UPUTE EMCR(ATC) 9. Ginekologija i porodiljstvo

9.1.1. Ministarstvo ili predsjednik liječničkog
povjerenstva uz suglasnost Ministarstva, uputit će u pisanom obliku, kandidata
i specijalista koji prati trudnoću o bilo kojoj potencijalno značajnoj
komplikaciji trudnoće.

9.1.2. Povlastice dozvole i/ili ovlaštenja mogu
biti vraćene dostavljanjem dokaza o potpunom oporavku nakon završene ili
prekinute trudnoće.

9.1.3. Veća ginekološka operacija je
diskvalificirajuća. Ministarstvo može razmatrati ponovno izdavanje Svjedodžbe
ako je imatelj potpuno bez simptoma, te ako ne postoji opasnost od sekundarnih
komplikacija ili povratka simptoma, a posljedice operacije ne utječu na sigurno
korištenje povlastica dozvole i/ili ovlaštenja.

ZAHTJEVI EMCR(ATC) 10.
Zahtjevi s obzirom na mišićno-koštani sustav

10.1.(a) Kandidat/imatelj Svjedodžbe Kategorije
3 ne smije posjedovati nikakvu abnormalnost kostiju, zglobova, mišića i tetiva,
urođenu ili stečenu, koja bi mogla utjecati na sigurno korištenje povlastica dozvole
i/ili ovlaštenja. Lokomotorni poremećaji funkcije, amputacije, malformacije,
gubitak funkcije i progresivne osteoartritične smetnje bit će procijenjene na
individualnoj osnovi.

10.1.(b) Kandidat koji pati od teške debljine
bit će ocijenjen kao nesposoban (vidi točku 10.1.2.).

10.1.(c) Osteoartritična ili mišićna progresivna
stanja koja rezultiraju poremećajem funkcije su diskvalificirajuća.

VARIJACIJE ZAHTJEVA I
UPUTE EMCR(ATC) 10. Zahtjevi s obzirom na mišićno-koštani sustav

10.1.1. Abnormalna struktura tijela, uključujući
debljinu ili mišićnu slabost može zahtijevati medicinsko ispitivanje
(uključujući ispitivanje u radnoj okolini) na način odobren od Ministarstva.

10.1.2. Predsjednik liječničkog povjerenstva
može uzeti u obzir kandidatove godine starosti i indeks mase tijela u svezi
ranije navedenog.

10.1.3. Pojava progresivnih osteoartritičnih
promjena ili promjena muskulature i tetiva može biti stečena ili uvjetovana
nasljednim faktorima. Svaki funkcionalni ispad treba obraditi s obzirom na
individualnu sposobnost za zadovoljavanjem uvjeta u radnoj okolini.

10.1.4. Ponovno izdavanje Svjedodžbe u
slučajevima gubitka donjih ekstremiteta sa ili bez proteze Ministarstvo može
razmatrati nakon zadovoljavajuće procjene u radnoj okolini.

ZAHTJEVI EMCR(ATC) 11.
Psihijatrijski i psihologijski zahtjevi

ZAHTJEVI EMCR(ATC) 11.1
Psihijatrijski zahtjevi

11.1.(a) Kandidat za ili imatelj Svjedodžbe
Kategorije 3 ne smije posjedovati povijest bolesti ili kliničku dijagnozu bilo
koje psihičke bolesti ili nesposobnosti, stanja ili poremećaja, akutne ili
kronične, urođene ili stečene, a koja bi mogla utjecati na sigurno korištenje
povlastica dozvole i/ili ovlaštenja.

11.1.(b) Osobitu pozornost treba posvetiti
sljedećem (vidi točke 11.1.1. do 11.1.6.):

(1)       Simptomi
psihoze;

(2)       Smetnje
u raspoloženju;

(3)       Smetnje
u oblikovanju ličnosti, naročito ako su naglašene toliko da rezultiraju javnim
ispadima;

(4)       Mentalna
nenormalnost i neuroza;

(5)       Uporaba psihoaktivnih
droga ili ostalih tvari ili zlouporaba alkohola sa ili bez ovisnosti.

11.1.(c) Ustanovljeno stanje koje uključuje
psihotične simptome je diskvalificirajuće.

11.1.(d) Ustanovljena neuroza je
diskvalificirajuća.

11.1.(e) Pojedinačni autodestruktivni ispad ili
ponovljeni javni ispad su diskvalificirajući.

11.1.(f) Stalna zlouporaba alkohola i
psihoaktivnih droga ili tvari sa ili bez ovisnosti je diskvalificirajuća (vidi
točku 11.1.5.).

ZAHTJEVI EMCR(ATC) 11.2
Psihologijski zahtjevi

11.2.(a) Kandidat koji pokazuje nesposobnost
suočavanja sa stresom ili stresnim situacijama u mjeri koja onemogučava
pojedinca da sigurno koristi povlastice dozvole i/ili ovlaštenja bit će
ocijenjen kao nesposoban. Međutim, vidi točke 11.2.2. i 11.2.3.

11.2.(b) Kandidat/imatelj Svjedodžbe Kategorije
3 ne smije imati nikakve utvrđene psihološke nedostatke koji bi mogli utjecati
na sigurno korištenje povlastica dozvole i/ili ovlaštenja (vidi točke 11.2.2 do
11.2.4.).

11.2.(c) Psihološka procjena je sastavni dio
prethodnog pregleda, te dalje prema indikaciji. Kada je indicirana, mora biti
provedena od strane psihologa prihvatljivog Ministarstvu. Ta procjena mora
biti, prema potrebi, usmjerena prema neurologu ili psihijatru prihvatljivog
Ministarstvu.

VARIJACIJE ZAHTJEVA I UPUTE
EMCR(ATC) 11. Psihijatrijski i psihologijski zahtjevi

VARIJACIJE ZAHTJEVA I
UPUTE EMCR(ATC) 11.1 Psihijatrijski zahtjevi

11.1.1. Predmet poastavljen u ovom poglavlju je
kompleksne prirode. Dodatne upute mogu se pronaći u poglavlju Zrakoplovna
psihijatrija – JAR FCL 3 – Sekcija 2 (JAA Manual of Civil Aviation Medicine).

11.1.2. Izdavanje Svjedodžbe može se razmatrati
samo ako je Ministarstvo uvjereno da je originalna dijagnoza neprikladna,
netočna ili je to pojedinačni događaj trovanja.

11.1.3. Ministarstvo može razmatrati izdavanje
Svjedodžbe nakon pregleda specijaliste prihvatljivog Ministarstvu, te ako je
tretman psihotropnim lijekovima prekinut prije najmanje tri mjeseca.

11.1.4. Ministarstvo može razmatrati izdavanje
Svjedodžbe nakon ispitivanja na individualnoj osnovi, uključujući psihologijski
i psihijatrijski pregled.

11.1.5. Ministarstvo može razmatrati izdavanje
Svjedodžbe nakon razdoblja od dvije godine dokumentirane trijeznosti ili
prekida uzimanja lijekova i opojnih droga. Ponovno izdavanje Svjedodžbe
Ministarstvo može razmatrati nakon najmanje:

(1)
minimalno četiri tjedna bolničkog liječenja;

(2)       pregleda
psihijatra prihvatljivog Ministarstvu; i

(3)       redovnih
kontrolnih pregleda, uključujući kontrolu krvi i kontrolno promatranje u
razdoblju od tri godine.

VARIJACIJE ZAHTJEVA I
UPUTE EMCR(ATC) 11.2 Psihologijski zahtjevi

11.2.1. U okviru psihijatrijskog upravljanja,
psihološka procjena može imati ključnu ulogu da psihijatru omogući donošenje
pravilne odluke.

11.2.2. Ako su prijavljeni ili indicirani
stresni problemi, koji bi mogli utjecati na sigurno korištenje povlastica
dozvole i/ili ovlaštenja, može se zahtijevati psihološka procjena specijaliste
prihvatljivog Ministarstvu.

11.2.3. Suočavanje sa stresom uključuje
sljedeće:

(1)
podnošenje velikog radnog opterećenja,

(2)
podnošenje dosade/monotonije

(3)
opuštanje nakon posla

(4)
kontroliranje tjeskobnosti i srditosti

(5)
podnošenje kritičnih incidenata.

Ako postoje indikacije nedostatka znanja ili
incidenta u odnosu na bilo koju navedenu stavku, kandidata treba uputiti
specijalisti prihvatljivog Ministarstvu.

11.2.4. Psihološka procjena dio je prethodnog
pregleda i trebala bi biti dio ili dodatak specijalističkog psihijatrijskog ili
neurološkog pregleda kada nadležno tijelo dobije vjerodostojne podatke iz
poznatog izvora, koji izazivaju sumnju glede mentalnog zdravlja ili osobnosti
određenog pojedinca. Izvori ovakvih podataka mogu biti nesreće ili nezgode,
problemi tijekom školovanja ili provjera stručnosti, delikventnost ili znanje
potrebno za sigurno korištenje povlastica dozvole i/ili ovlaštenja. U
jednostavnim slučajevima, i koji su prihvatljivi za Ministarstvo, psiholog može
izvijestiti direktno predsjednika liječničkog povjerenstva. Odluka o izdavanju
ili ponovnom izdavanju Svjedodžbe zahtijevat će kliničku prosudbu predsjednika
liječničkog povjerenstva.

11.2.5. Psihološka procjena treba imati širi
temelj i može uključiti povijest bolesti, životne događaje, provjeru prirođenih
sklonosti i talenata, te testove ličnosti i psihološki intervju.

ZAHTJEVI EMCR(ATC) 12.
Neurološki zahtjevi

12.1.(a) Kandidat za ili imatelj Svjedodžbe
Kategorije 3 ne smije imati utvrđenu povijest bolesti ili kliničku dijagnozu
bilo kakvog neurološkog stanja koje bi moglo utjecati na sigurno korištenje
povlastica dozvole i/ili ovlaštenja.

12.1.(b) Sljedeća stanja su diskvalificirajuća:

(1)
progresivna bolest živčanog sustava;

(2)
epilepsija;

(3)       stanja
karakterizirana visokom sklonošću cerebralnim smetnjama.

(Vidi upute za ovu sekciju.)

12.1.(c) Sljedeće može biti prihvatljiv razlog
za istraživanje specijalista prihvatljivog Ministarstvu:

(1)       smetnje
ili gubitak svijesti;

(2)       ozljeda
glave.

VARIJACIJE ZAHTJEVA I
UPUTE EMCR(ATC) 12. Neurološki zahtjevi

12.1.1. Svaka progresivna bolest živčanog
sustava je diskvalificirajuća, ali Ministarstvo može razmatrati manje gubitke
funkcionalnosti, povezane sa stabilnom (neprogresivnom) bolesti, prihvatljivom nakon
procjene specijaliste prihvatljivog Ministarstvu.

12.1.2. Dijagnoza epilepsije je
diskvalificirajuća. Jedna ili više konvulzivnih epizoda nakon pete godine
starosti je diskavlificirajuća. Međutim, Ministarstvo može prihvatiti jedan
konvulzivni napad, nakon potpune neurološke obrade, s neponovljivim uzrokom kao
što je ozljeda ili otrov.

12.1.3. Jedna epizoda benignog Rolandikovog
napadaja može biti prihvaćena pod uvjetom da je jasno dijagnosticirana, sa
prikladno dokumentiranom povijesti bolesti i tipičnim EEG nalazom. Pacijent
mora biti bez simptoma kroz deset godina.

12.1.4. Preporučljivo je istraživanje
elektroencefalografijom na prethodnom ili na redovitom pregledu, kada je to
klinički indicirano ili kada kandidat ima povijest bolesti.

12.1.5. Paroksizmalna izbijanja u EEG su
diskvalificirajuća. EEG nalaz koji pokazuje jedno izolirano paroksizmalno
izbijanje ne mora biti diskvalificirajuće, ako nakon potpune procjene neurolog
utvrdi da nije patološko.

12.1.6. Povijest bolesti jedne ili više epizoda
poremećaja svijesti je diskvalificirajuća. Ministarstvo može prihvatiti te
epizode, ako su zadovoljavajuće objašnjene, te nakon neponavljanja uzroka i
potpune neurološke procjene.

12.1.7. Ozljeda glave uključujući gubitak svijesti
obradit će se kao u točki 12.1.6. Ozljedu glave bez gubitka svijesti, ali s
prijelomom lubanje, rupturom moždanih opni i oštećenjem mozga Ministarstvo može
prihvatiti, ali nakon potpunog ozdravljenja i potpune neurološke procjene, što
može uključiti i psihološku procjenu.

ZAHTJEVI EMCR(ATC) 13.
Oftalmološki zahtjevi

13.1.(a) Kandidat za ili imatelj Svjedodžbe
Kategorije 3 ne smije imati nikakve abnormalnosti funkcije oka i njegovih
adneksa, nikakve tragove bilo kakvog patološkog stanja, urođenog ili stečenog,
akutnog ili kroničnog, te bilo kakve posljedice opeartivnog zahvata na oku
(vidi točku 13.1.2.) ili ozljede koja bi mogla imati utjecaja na korištenje
povlastica dozvole i/ili ovlaštenja.

13.1.(b) Kandidat koji je imao zahvat na oku iz
područja refraktivne kirurgije ocijenit će se kao nesposoban, međutim, vidi
točku 13.1.2.

13.1.(c) Sveobuhvatan oftalmološki pregled
zahtijeva se na prethodnom liječničkom pregledu (vidi točku 13.1.3.).

13.1.(d) Rutinski pregled oka čini sastavni dio
svih liječničkih pregleda radi produljenja valjanosti ili obnove Svjedodžbe
(vidi točku 13.1.4.)

13.1.(e) Sveobuhvatni oftalmološki pregled
zahtijeva se kod liječničkih pregleda radi produljenja valjanosti ili obnove
Svjedodžbe (prošireni liječnički pregledi-vidi točku 13.1.4.) u sljedećim
intervalima:

(1)       jednom u
svake 4 godine do navršene 40. godine života

(2)       nakon
toga jednom u svake dvije godine.

VARIJACIJE ZAHTJEVA I
UPUTE EMCR(ATC) 13. Oftalmološki zahtjevi

13.1.1. Specijalisti oftalmolozi prihvatljivi
Ministarstvu trebaju imati osnovno razumijevanje i saznanja o funkcionalnim
zahtjevima kontrolora zračnog prometa u svezi s korištenjem povlastica dozvole
i/ili ovlaštenja.

13.1.2. Ministarstvo može razmatrati izdavanje
ili produljenje valjanosti Svjedodžbe 12 mjeseci nakon operativnog zahvata na
oku iz područja refraktivne kirurgije pod uvjetom:

(a)        da
je prije-operativna refrakcija, kako je definirano u točki 14.1.(b) bila
jednaka ili manja od -5 dipotrija;

(b)       da je
postignuta zadovoljavajuća stabilnost refrakcije (manje od 0.75 dioptrija
dnevne promjene);

(c)        da
se nije povećala osjetljivost na blještanje svjetla. Mjerenje blještavosti biti
će provedeno objektivnim testom prihvaćenim od Ministarstva.

(d)       da
zahvat refraktivne kirurgije nije uključivao radijalnu keratomiju.

13.1.3. Na prethodnom pregledu za Svjedodžbu
Kategorije 3, specijalist oftalmologije prihvatljiv Ministarstvu obavlja, vodi
ili nadzire sveobuhvatni oftalmološki pregled.

13.1.4. Na svakom liječničkom pregledu
procjenjuje se vizualna sposobnost imatelja dozvole i oči će biti pregledane s
obzirom na moguću patologiju. Nenormalni i sumnjivi slučajevi moraju se uputiti
specijalisti oftalmologije prihvatljivom Ministarstvu.

13.1.5. Prošireni pregled: u intervalima
određenim u točki 13.1(e), pretrage za produljenje valjanosti ili obnavljanje
Svjedodž­be moraju uključiti sveobuhvatni oftalmološki pregled a specijalist
oftalmologije prihvatljiv Ministarstvu, obavlja, vodi ili nadzire sveobuhvatni
oftalmološki pregled.

ZAHTJEVI EMCR(ATC) 14.
Zahtjevi vida

14.1.(a) Oštrina vida na daljinu sa ili bez
korekcije, mora biti 7/10 (6/9) ili bolja, na svakom oku odvojeno, uporabom
Snelenovih tablica (ili ekvivalenta) pod primjerenim osvijetljenjem, a vid­na
oštrina za oba oka mora biti 10/10 (6/6) ili bolja (vidi točku 14.1.(i)).

14.1.(b) Greška refrakcije. Greška refrakcije
definira se kao otklon od emetropije koji se mjeri dioptrijama. Refrakcija se
mjeri standardnim postupcima (vidi točku 14.1.2.). Kandidat se smatra sposobnim
u odnosu na greške refrakcije ukoliko udovoljava niže navedenim zahtjevima.

14.1.(c) Na prethodnom pregledu greška
refrakcije ne smije prelaziti +3.0/-5.0 dioptrija (ESE).

14.1.(d) Kod kandidata s greškom refrakcije s astigmatičnom
komponentom, astigmatizam ne smije prelaziti 3.0 dioptrije.

14.1.(e) Razlika u grešci refrakcije između oba
oka (anizometropija) ne smije prelaziti 2.0 dioptrije.

14.1.(f) Razvoj prezbiopije mora se kontrolirati
na svim liječničkim pregledima kod produljenja ili obnavljanja Svjedodžbe.
Kandidat mora biti sposoban čitati Parinaud 2 graf, N5 tablicu (ili ekvivalent)
na udaljenosti od 30-50 cm i Parinaud 6 graf, N14 tab­licu (ili ekvivalent) na
udaljenosti od 100 cm, s korekcijom ako je potrebno (vidi točku 14.1.(i).

14.1.(g) Kandidat na prethodnom pregledu sa
funkcionalno značajnim defektom binokularnog vida, prema nalazu oftalmologa s
obzirom na radnu okolinu, mora biti ocijenjen kao nesposoban. Vidi točku
14.1.4.

14.1.(h) Kandidat sa diplopijom bit će ocijenjen
kao nesposoban. Međutim, nema posebnih zahtjeva za stereopsijom. (Vidi točku
14.1.5.)

14.1.(i) Kandidat sa konvergencijom koja nije
normalna ocjenjuje se kao nesposoban (vidi točku 14.1.6.).

14.1.(j) Na prethodnom liječničkom pregledu kandidat
koji ima očuvan vid samo na jedno oko ocjenjuje se kao nesposoban. Na
produljenju valjanosti ili obnavljanju Svjedodžbe kandidat se može procijeniti
sposobnim ako je oftalmološko testiranje zadovoljavajuće i stanje ne isključuje
sigurno korištenje povlastica dozvole i/ili ovlaštenja (vidi točku 14.1.7.).

14.1.(k) Kandidat sa neravnotežom očnih mišića
(heteroforija) koja je veća od (mjereno uz uobičajenu korekciju, ako je
propisano):

1.0 prizmatske dioptrije kod hiperforije na 6
metara;

6.0 prizmatske dioptrije kod ezoforije na 6
metara;

8.0 prizmatske dioptrije kod egzoforije na 6
metara;

i

1.0 prizmatske dioptrije kod hiperforije na 33
cm;

6.0 prizmatske dioptrije kod ezoforije na 33 cm;

10.0 prizmatske dioptrije kod egzoforije na 33
cm,

ocjenjuje se kao nesposoban osim ako su rezerve
fuzije takve da spriječe pojavu astenopije i diplopije.

14.1.(l) Kandidat sa vidnim poljim koja nisu
uredna bit će ocijenjen kao nesposoban (međutim, vidi točku 14.1.(j)).

14.1.(m) Ukoliko se zahtjevu za vidom udovolji
tek uz korek­ciju, naočale ili kontaktne leće moraju omogućiti optimalnu vidnu
funkciju, te biti prikladne za obavljanje poslova kontrolora zračnog prometa.
Korektivne leće, kada se nose za vrijeme obavljanja posla kontrolora zračnog
prometa, moraju imatelju dozvole omogučiti da udovolji vidnim zahtjevima na
svim daljinama. Pri udovoljavanju tog zahtjeva mogu se koristiti samo jedne
naočale, međutim, vidi točku 14.1.10.

VARIJACIJE ZAHTJEVA I
UPUTE EMCR(ATC) 14. Zahtjevi vida

14.1.1. Gdje postoji klinička preporuka da
Snelenove tablice nisu prikladne, Landolt »C« tablice se mogu koristiti za
procjenu oštrine vida.

14.1.2. Refrakcija oka bit će osnovni pokazatelj
za procjenu.

14.1.3. Za produljenje valjanosti Svjedodžbe,
greška do -6 dioptrija može biti prihvatljiva ako:

(1)       nije
dokazana nikakva značajna patološka promjena;

(2)       je u
obzir uzeta optimalna korekcija (kontaktne leće).

14.1.4. Ukoliko je centralni vid na jednom oku
ispod granice određene u EMCR(ATC) 14. može se razmatrati produljenje valjanosti
Svjedodžbe Kategorije 3 ako su binokularna vidna polja normalna, a postojeća
patologija prihvatljiva prema procjeni specijalista oftalmologa prihvatljivog
Ministarstvu.

14.1.5. Test forije identificira značajne
abnormalnosti u ravnoteži očnih mišića. TNO testiranje može se provesti ako je
indicirano. Međutim, nenormalni rezultat ne mora biti diskvalificirajući. To je
naročito važno u alternirajućem strabizmu, koji, dok nema potpune stereopsije
ne može razviti diplopiju.

14.1.6. Konvergencija izvan normalnog područja
se može smatrati prihvatljivom pod uvjetom da to neće ometati vid na blizinu
(30-50 cm) i vid na srednju daljinu (100 cm) sa ili bez korekcije.

14.1.7. Pregled za produljenje ili obnavljanje
valjanosti Svjedodžbe pod ovim okolnostima treba uključiti funkcionalno
testiranje unutar odgovarajućih uvjeta radne okoline.

14.1.8. Gdje je potrebna velika korekcija
kratkovidnosti (više od -5 dioptrija), preporučuje se pojedincima da
upotrebljavaju kontaktne leće ili naočale s visokim indeksom leća kako bi se
smanjilo na minimum izobličenje vidnog polja na periferiji.

14.1.9. Iznad 10 prizma dioptrija u egzoforiji,
kandidat se upućuje oftalmologu na procjenu rezerve fuzije. Čitav vizualni
kapacitet mora biti uzet u obzir.

14.1.10. Preporučljivo je da je dodatni par
korektivnih stakala stalno na raspolaganju tijekom korištenja povlastica
dozvole i/ili ovlaštenja.

ZAHTJEVI EMCR(ATC) 15.
Raspoznavanje boja

15.1.(a) Uredno raspoznavanje boja definira se
kao sposobnost prolaženja Ishihara testa ili Nagelovog anomaloskopa kao uredan
trikromat (vidi točku 15.1.1.)

15.1.(b) Kandidat koji prvi puta dolazi na
liječnički pregled sa manje nego besprijekornim raspoznavanjem boja, ocjenjuje
se kao nesposoban. Pri produljenju ili obnavljanju valjanosti Svjedodžbe,
procjena »sigurnosti u svezi boja« može biti prihvatljiva pod uvjetom da nema
smetnje kod korištenja povlastica dozvole i/ili ovlaštenja, te da nema osnovne
patologije. Kandidat koji ne prođe na Ishihara testu, ocjenjuje se kao siguran
u boje ukoliko prođe dodatna testiranja metodama koje Minisatrstvo prihvaća
(anomaloskopija ili svjetiljke u boji-vidi točku 15.1.2.).

15.1.(c) Kandidat koji ne položi testove
percepcije boja ocjenjuje se nesigurnim za boje, te sukladno tome nesposoban.

VARIJACIJE ZAHTJEVA I
UPUTE EMCR(ATC) 15. Raspoznavanje boja

15.1.1. Ishihara test (verzija 24 ploče) treba
smatrati položenim ako kandidat prepozna točno svih 15 ploča, adekvatno
nasumice odabranih, bez nesigurnosti i oklijevanja (manje od 3 sekunde po
ploči). Ovo mora biti izvedeno u standardnim uvjetima rasvjete. Za uvjete
rasvjete vidi JAR FCL 3-JAA Manual of Civil Aviation Medicine.

15.1.2. Kandidati koji ne prođu Ishihara test,
bit će ispitani:

(a)
Anomaloskopijom (Nagelov anomaloskop ili jednakovrijedan test). Ovaj test se
smatra uspjelim ako je osjet­ljivost na boje trikromatska, a područje
osjetljivosti je 4 jedinice skale ili manje. Ili, ako to nije moguće, tada:

(b)       Test
svjetiljkama. Ovaj test je prihvatljiv kod procjene za obnavljanje Svjedodžbe,
ali ne za prethodni pregled. Ovaj test se smatra uspješnim ako kandidat prođe
bez greške test sa svjetiljkama, kao što su Holmes Wright, Beynes ili
Spektrolux. Testiranje se mora provesti prema utvrđenom standardnom protokolu.
Ako postoji ikakva sumnja u pogledu percepcije boje pojedinca procjena će se
provesti u radnom okruženju.

ZAHTJEVI EMCR(ATC) 16.
Otorinolaringološki zahtjevi

16.1.(a) Kandidat/imatelj Svjedodžbe Kategorije
3 ne smije imati nikakvu abnormalnost u funkcioniranju uha, nosa, sinusa i grla
(uljučujući usnu šupljinu, zube i larinks) ili bilo kakvo aktivno patološko
stanje urođeno ili stečeno, akutno ili kronično, ili bilo kakve posljedice
operativnog zahvata ili ozljede koje bi mogle utjecati na sigurno korištenje
povlastica dozvole i/ili ovlaštenja.

16.1.(b) Sveobuhvatni otorinolaringološki
pregled zahtijeva se kod prethodnog liječničkog pregleda i nakon toga jednom
svake četiri godine do navršene 40. godine starosti, te svake dvije godine
nakon toga (prošireni liječnički pregled-vidi točke 16.1.2. i 16.1.3.).

16.1.(c) Rutinski pregled uho-grlo-nos čini
sastavni dio liječnič­kog pregleda za produljenje ili obnavljanje valjanosti
Svjedodžbe (vidi upute uz ovu sekciju).

16.1.(d) Prisutnošću bilo koje od sljedećih
bolesti kandidat se ocjenjuje kao nesposoban:

(1)       Akutni
ili kronični aktivni patološki proces unutarnjeg ili srednjeg uha;

(2)
Nezacijeljena perforacija ili disfunkcija membrane timpani (vidi točku 16.1.4.)

(3)       smetnje
vestibularne funkcije (vidi točku 16.1.5)

(4)       značajna
malformacija ili uznapredovala akutna ili kronična infekcija usne šupljine ili
gornjeg respiratornog trakta

(5)       značajne
smetnje u govoru i glasu.

16.1.(e) Posebnu pažnju treba posvetiti
značajnom suženju kanala za prolaz zraka u obje nosnice ili bilo kakvoj
disfunkciji sinusa. To ne mora za sobom povlačiti nesposobnost pod uvjetom da
sigurno korištenje povlastica dozvole i/ili ovlaštenja nije ugroženo.

16.1.(f) Svaki poremećaj govora ili glasa koji
umanjuje razumijevanje mora se uputiti specijalisti za govor.

VARIJACIJE ZAHTJEVA I
UPUTE EMCR(ATC) 16. Otorinolaringološki zahtjevi

16.1.1. Specijalisti otorinolaringologije,
prihvatljivi Ministarstvu trebaju imati osnovna saznanja o funkcionalnim
zahtjevima koji su postavljeni za kontrolore zračnog prometa.

16.1.2. Specijalist otorinolaringologije,
prihvatljiv Ministarstvu, obavlja, vodi ili nadzire sveobuhvatni
otorinolaringološki pregled.

16.1.3.(a) Na produljenju ili obnavljanju
valjanosti Svjedodžbe svi nenormalni i sumnjivi slučajevi moraju biti usmjereni
prema specijalisti otorinolaringologije, prihvatljivog Ministarstvu.

16.1.3.(b) Standardni pregled uho, grlo, nos
može izvršiti i odgovarajuće obučen predsjednik liječničkog povjerenstva.

16.1.3.(c) U intervalu određenom u točki
16.1.(b) liječnički pregledi za produljenje ili obnavljanje valjanosti
Svjedodžbe mora uključivati i sveobuhvatni ORL pregled kojeg obavlja, vodi ili
nadzire specijalist prihvatljiv Ministarstvu.

16.1.4. Pojedinačna suha perforacija bubnjića nezaraznog
porijekla, koja ne smeta normalnoj funkcionalnosti uha može se smatrati
prihvatljivom za produljenje valjanosti Svjedodžbe.

16.1.5. Postojanje spontanog ili pozicionalnog
nistagmusa zahtijeva kompletnu vestibularnu procjenu koju obavlja specijalist
prihvatljiv Ministarstvu. U ovim slučajevima ne može biti prihvaćena nikakva
abnormalna toplinska ili rotacionalna vestibularna reakcija. Na pregledima za
produljenje ili obnavljanje valjanosti Svjedodžbe, abnormalne vestibularne
reakcije bit će ocijenjene u kliničkom kontekstu od strane Ministarstva.

16.1.6. Gdje je potrebna potpuna procjena i
funkcionalno testiranje, posebna pažnja bi se trebala obratiti na operativnu
okolinu u kojoj se koriste povlastice dozvole i/ili ovlaštenja.

ZAHTJEVI EMCR(ATC) 17.
Zahtjevi sluha

17.1.(a) Sluh se mora testirati na svim
liječničkim pregledima. Kandidat mora prilikom testiranja biti u stanju
razumjeti konverzacijski govor na svako uho sa udaljenosti od dva metra leđima
okrenut ispitivaču.

17.1.(b) Sluh se testira čistom tonalnom
audiometrijom na prethodnom liječničkom pregledu, a na pregledima za
produljenje ili obnavljanje svake četiri godine do 40. godine starosti, te
svake dvije godine nakon toga (vidi točku 17.1.1.).

17.1.(c) Na prethodnom liječničkom pregledu za
dobivanje Svjedodžbe, ne smije biti utvrđen nikakav gubitak sluha u bilo kojem
uhu, prigodom odvojenog testiranja, koji bi bio veći od 20 dB (HL) na bilo
kojoj frekvenciji od 500, 1000 i 2000 Hz ili više od 35 dB (HL) na frekvenciji
od 3000 Hz. Kandidat kod kojeg se gubitak sluha kreće unutar 5 dB (HL), u
okviru navedenih ograničenja u dvije ili više testiranih frekvencija, mora
najmanje jednom godišnje biti podvrgnut čistoj tonalnoj audiometriji.

17.1.(d) Na liječničkom pregledu za produljenje
ili obnavljanje valjanosti Svjedodžbe, ne smije biti utvrđen nikakav gubitak
sluha u bilo kojem uhu, prigodom odvojenog testiranja, koji bi bio veći od 35
dB (HL) na bilo kojoj frekvenciji od 500, 1000 i 2000 Hz ili više od 50 dB (HL)
na frekvenciji od 3000 Hz. Kandidat kod kojeg se gubitak sluha kreće unutar 5
dB (HL), u okviru navedenih ograničenja u dvije ili više testiranih
frekvencija, mora najmanje jednom godišnje biti podvrgnut čistoj tonalnoj
audiometriji.

17.1.(e) Kod liječničkog pregleda za produljenje
ili obnavljanje valjanosti Svjedodžbe, kandidat sa hipoakuzijom može biti
ocijenjen sposobnim od strane Ministarstva, ukoliko test raspoznavanja govora
pokaže zadovoljavajući sluh (vidi točku 17.1.3.).

17.1.(f) Kandidat koji na prethodnom liječničkom
pregledu upotrebljava slušno pomagalo, mora se ocijeniti kao nesposoban. Kod
produljenja valjanosti Svjedodžbe, ukoliko je slušno pomagalo potrebno za oba
uha, kandidat se mora ocijeniti nesposobnim. Međutim, uporaba jednog slušnog
pomagala ili prikladnog prostetičkog pomagala (kao npr. specijalnih slušalica s
individualnom kontrolom glasnoće) može biti prihvatljiva za produljenje
valjanosti ili obnavljanje Svjedodžbe, gdje može poboljšati kontrolu sluha i
postići normalni standard (vidi točku 17.1.5.).

VARIJACIJE ZAHTJEVA I
UPUTE EMCR(ATC) 17. Zahtjevi sluha

17.1.1. Audiogram čistog tona mora pokrivati
frekvencije od 250-8000 Hz. Prag frekvencije se određuje kako slijedi:

250 Hz

500 Hz

1000 Hz

2000 Hz

3000 Hz

4000 Hz

6000 Hz

8000 Hz

Testiranje na frekvenciji na 4000 Hz ili višoj
će pomoći kod ranog dijagnosticiranja gubitka sluha uzrokovanog bukom.

17.1.2. Ako je gubitak sluha veći od 55 dB
utvrđen na frekvenciji od 6000 Hz i 8000 Hz, predsjednik liječničkog
povjerenstva će posebnu pažnju obratiti kod testiranja govora i šaptanja. U
slučaju da se nađe bilo kakav značajan defekt, kandidata se šalje specijalisti
prihvatljivog Ministarstvu na daljnju obradu, koja uključuje govornu
audiometriju.

17.1.3. Slučajevi hipoakuzije upućuju se Ministarstvu
na daljnju obradu i procjenu. Ako je pokazan zadovoljavajući sluh u području
buke koji odgovara normalnim uvjetima rada, tada Ministarstvo može razmatrati
ponovno izdavanje Svjedodžbe.

17.1.4. U slučajevima gubitka sluha, kada u
sljedećem godišnjem testiranju nema indikacija daljnjeg pogoršanja, normalna
frekvencija liječničkih pregleda može se nastaviti, vidi točku 17.1.(b).

17.1.5. Potpuna funkcionalna procjena kao i
procjena u radnoj okolini mora se obaviti uz korištenje odabranog prostetičkog pomagala,
kako bi se dokazalo da je pojedinac sposoban obavljati funkcije i povlastice
koje nosi dozvola i/ili ovlaštenja, te da ne dolazi do negativnog djelovanja
kao što su smetnje od slušalica ili drugi faktori. Zbog mogućih kvarova,
rezervno slušno pomagalo i baterije moraju biti na raspolaganju.

ZAHTJEVI EMCR(ATC) 18.
Dermatološki zahtjevi

18.1.(a) Kandidat/imatelj Svjedodžbe kategorije
3 koji boluje od bilo kakve dermatološke bolesti koja bi mogla utjecati na
sigurno korištenje povlastica dozvole i/ili ovlaštenja mora biti ocijenjen kao
nesposoban.

18.1.(b) Maligni melanom, skvamozni epiteliom,
Bowensova ili Pagetova bolest su diskvalificirajući, međutim, vidi točku
18.1.2.

VARIJACIJE ZAHTJEVA I
UPUTE EMCR(ATC) 18. Dermatološki zahtjevi

18.1.1. Posebnu pažnju treba posvetiti sljedećim
smetnjama:

– Teški oblici ekcema (egzogeni i endogeni)

– Teški oblici psorijaza

– Bakteriološka infekcija

– Osip uzrokovan lijekovima

– Iznanadna pojava plikova

– Zločudna stanja kože

– Urtikarija

U slučaju sumnje glede bilo kojeg stanja treba
kontaktirati Ministarstvo. Daljnje upute su dane u točki 3 »Dodatka uz točke
3.2(i), 3.2.5, 8.1 i Zahtjevi EMCR(ATC) 18« (na kraju Dodatka 4).

18.1.2. Izdavanje Svjedodžbe može se razmatrati
od strane Ministarstva, kad je neophodno, ako su lezije potpune nestale i
postoji adekvatno praćenje.

18.1.3. Svako liječenje kože, zračenjem ili
lijekovima, može imati sustavne učinke koji se moraju uzeti u obzir prije nego
se pojedinac ocijeni kao sposoban odnosno kao nesposoban.

»Dodatak uz točke 3.2.(i), 3.2.5, 8.1. i
EMCR(ATC) 18«

1. Sindrom apnoje u snu (vidi točku 3.2.(i) i
3.2.5.)

Sindrom apnoje u snu može biti primarni
(centralni) ili opstruktivni. Najčešće zahvaća pretile muškarce, naročito
između 40. i 60. godine starosti. Sindrom rezultira učestalim periodima apnoje
tijekom sna, popraćeno sa glasnim hrkanjem. Snimanje tijekom sna pokazuje
apnoičke epizode u REM i NE-REM fazi sna. Postoji mogučnost izostanka
respiratornog učinka sa prestankom kretnji dijafragme. Gornji dušni put može
ostati otvoren čak i bez protoka zraka (centralna apnoja) ili se može pojaviti
intenzivni respiratorni učinak zbog opstrukcije zračnih puteva. Kronično
poremećeno noćno spavanje i hipoksija uzrokuju intenzivnu dnevnu pospanost. To
vodi u neodgovarajuće i neosvježavajuće drijemanje, što je očigledna sigurnosna
opasnost u kontrolora zračnog prometa čiji san već može biti poremećen radom u
smjenama. Sindrom apnoje u snu razvija se postupno i ne mora biti potpuno
opisan od pogođenog pojedinca. Treba voditi računa o bilo kojoj prezentaciji
nesanice koja nije pojačana periodom neporemećenog sna. Istraživanje mora
uključivati respiratorna proučavanja i snimanja sna. Može biti liječeno, ali
dijagnoza će zahtijevati da kontrolor zračnog prometa bude privremeno ocijenjen
kao nesposoban sve dok svi aspekti liječenja i oporavka nisu procijenjeni od
specijalista prihvatljivog Ministarstvu.

2. Režim testiranja asimptomatskih HIV
pozitivnih pojedinaca (vidi točku 8.1.)

Općenito, režim testiranja će određivati odgovarajuće
osnovno testiranje u 3-mjesečnim intervalima i proširenim testiranjem u
6-mjesečnim intervalima. Svrha testova istaknuta je ispod.

Prethodni pregled mora uključivati kompletnu
procjenu imunološkog statusa. Pažnja mora biti posvećena prolaznim poteškoćama
(uključujući psihološku uznemirenost i korištenje psihoaktivnih supstanci),
nakon čega može uslijediti utvrđivanje HIV seropozitiv­nosti.

Tromjesečno ispitivanje mora uključivati
određivanje CD-4 i statusa T-stanica. Ako je utvrđeno da je CD-4 manji od 200
po mikrolitri, smatra se da je to indikator kognititivnih promjena.

Šestomjesečno ispitivanje mora uključivati
kompletno neurološko ispitivanje, tražeći određene ekstrapiramidalne znakove i
bilo koju okularnu disfunkciju. Obzirom da se napad bolesti može pojaviti bez
prethodnih simptoma, elektroencefalografija je osnovni element procjene.

Testovi kognitivne funkcije bit će izvedeni u
osnovi kada je HIV seropozivni pojedinac identificiran, i zatim u redovnim
3-mjesečnim intervalima.

3. Dermatološka stanja (vidi EMCR(ATC) 18.)

Svako stanje kože koje uzrokuje bol, neugodu,
iritaciju ili svrbež može ometati kontrolore zračnog prometa u njihovim
dužnostima i zbog toga utjecati na sigurnost.

Epiteliom bazalnih stanica ili ulcus rodens,
akantokeratoma i aktinične keratoze zahtijevaju liječenje odnosno odstranjenje
i/ili operativni zahvat kako bi se zadržala valjanost Svjedodžbe. Jednostavna,
neprogresivna dermatološka stanja mogu ostati na odgovornost predsjednika
liječničkog povjerenstva, dok puno ozbiljnija kronološka stanja i ona maligne
prirode, moraju biti procijenjena od strane Ministarstva.

Ostala stanja kože, uključujući akutni ili
prošireni kronični ekcem, retikulozu kože, dermatološke značajke općeg stanja i
slična stanja zahtijevaju razmatranje liječenja bolesti i stanja koja podliježu
liječenju prije procjene Ministarstva.

DODATAK 5.

**PROGRAM I SADRŽAJ OSNOVNE, NAPREDNE I OBUKE ZA OBNAVLJANJE
ZNANJA IZ ZRAKOPLOVNE MEDICINE(za AME), TE ZRAKOPLOVNE PSIHOLOGIJE (samo za
psihologe)**

A. OSNOVNA OBUKA IZ PODRUČJA
ZRAKOPLOVNE MEDICINE – (60 SATI) (za AME)

1
Uvod u zrakoplovnu medicinu – (1 sat)

•
Povijest zrakoplovne medicine

•
Specifični aspekti civilne zrakoplovne medicine

•
Aspekti vojne zrakoplovne medicine i svemirske medicine

**2
Fizika atmosfere i svemir – (1 sat)**

•
Atmosfera

•
Svemir

•
Zakonitosti plina i pare i njihovo fiziološko značenje

**3
Osnovno aeronautičko znanje – (3 sata)**

•
Mehanizmi letenja

•
Propulzija

•
Primjena instrumenata na komandnoj ploči

•
Konvencionalni instrumenti – »staklena pilotska kabina«

•
Profesionalne zrakoplovne operacije

•
Vojno zrakoplovstvo

•
Kontrola zračnog prometa

•
Rekreacijsko letenje

•
Iskustva na simulatoru/letjelici

**4
Zrakoplovna fiziologija – (10 sati)**

ATMOSFERA – DISANJE-HIPOKSIJA – (4 sata)

ATMOSFERA

°
Funkcionalna ograničenja ljudi u letu

°
Podjela atmosfere

°
 Zakonitosti plina – fiziološko značenje

°          Fiziološki
učinci dekompresije

DISANJE

•
Izmjena plinova u krvi

•
Zasićenje kisikom

HIPOKSIJA – znakovi i simptomi

°
Prosječno vrijeme djelotvorne svijesti (TUC)

°
Hiperventilacija – znakovi i simptomi

°
Barotrauma

°
Bolest dekompresije

AKCELERACIJA (UBRZANJE) – (1 sat)

•
Orijentacija po G-vektoru

•
Učinci i ograničenja G-opterećenja

•
Metode za povećavanje gz-tolerancije

•
Pozitivna/negativna akceleracija

•
Akceleracija i vestibularni sustav

VIZUALNA DEZORIJENTACIJA – (1 sat)

°
Privid nakrivljenog oblaka

°
Svjetla na tlu i zvijezde - konfuzija

°
Vizualna autokineza

VESTIBULARNA DEZORIJENTACIJA – (2 sata)

°
Anatomija unutarnjeg uha

°
Funkcija polukružnog kanala

°
Funkcija otolita

°
Okulogiralna iluzija i iluzija koriolisa

°
»Nagibi«

ILUZIJA PUTEM SIMULATORA – (1 sat)

•
Iluzija akceleracije prema naprijed »nos gore« (uzlazno)

•
Iluzija deceleracije »nos dolje« (silazno)

•
Mučnina pri kretanju - uzroci i postupci

ZVUK I VIBRACIJE – (1 sat)

•
Preventivne mjere

**5
Oftalmologija uključujući 1 sat demonstracije i prakse – (4 sata)**

•
Anatomija oka

•
Kliničko ispitivanje očiju (pregled)

•
Funkcionalno ispitivanje (oštrina vida, osjetljivost na boje, vidno polje,
itd.)

•
Aspekti patologije oka značajni za zrakoplovstvo

•
JAA zahtjevi vida

**6
Otorinolaringologija uključujući 1 sat demonstracija i prakse – (3 sata)**

•
Anatomija sustava

•
ORL klinički pregled

•
Funkcionalno ispitivanje sluha

•
Ispitivanje ravnoteže

•
Aero-gluhoća

•
Barotrauma – uši i sinusi

•
Zrakoplovna ORL – patologija

•
JAA zahtjevi sluha

**7
Kardiologija i opća medicina – (10 sati)**

•
Kompletan klinički pregled

•
Fizička sposobnost i kardiovaskularni uvjeti

–
respiratorni uvjeti

–
gastrointestinalna oboljenja

–
bubrežni poremećaji

–
ginekologija

–
tolerancija na glukozu

–
hematološki poremećaji

–
ortopedski poremećaji

–
piloti s nesposobnostima

•
JAA zahtjevi

**8
Neurologija – (2 sata)**

•
Kompletan neurološki pregled

•
Fizička sposobnost i neurološki poremećaji

•
JAA zahtjevi

**9
Psihijatrija u zrakoplovnoj medicini – (4 sata)**

•
Psihijatrijski pregled

•
Fizička sposobnost i psihijatrijska stanja

•
Droge (lijekovi) i alkohol

•
JAA zahtjevi

**10
Psihologija – (4 sata)**

•
Uvod u zrakoplovnu psihologiju

•
Ponašanje

•
Osobine ličnosti (osobnost)

•
Motivacija i spremnost za letenje

•
Čimbenici socijalne grupe

•
Radno opterećenje, ergonomija

•
Psihološki stres, umor

•
Psihomotorne funkcije i dob

•
Strah i odbijanje letenja

•
Odnos AME/letačka posada

•
Kriteriji psihologijskog odabira

•
JAA zahtjevi

**11
Stomatologija – (1 sat)**

•
Stomatološki pregled

•
Barodontalgija

•
JAA zahtjevi

**12
Nesreće, spašavanje (izbjegavanje) i preživljavanje – (4 sata)**

•
Ozljede

•
Statistika nesreća:

–
općenito, rekreacijsko zrakoplovstvo

–
komercijalno zrakoplovstvo

–
vojno zrakoplovstvo

•
Zrakoplovna patologija, obdukcija, identifikacija

•
Spašavanje iz zrakoplova u letu

–
požar u zrakoplovu

–
zrakoplov u vodi

–
padobranom

–
izbacivanjem

**13
Zakonodavstvo, pravila i propisi – (6 sati)**

if !supportLists§
endif      ICAO norme i preporučena praksa

if !supportLists§
endif      JAA odrednice (Zahtjevi, Dodaci, AMC i
IEM)

if !supportLists§
endif   AMS, AMC, AME

if !supportLists§
endif   EUROCONTROL norme i
preporučena praksa

**14
Zračno-medicinska evakuacija uključujući (1 sat) demonstracije i prakse – (3
sata)**

if !supportLists§
endif      Organizacija i logistika

if !supportLists§
endif      Onesposobljeni putnici

if !supportLists§
endif      Letenje zračne hitne pomoći

if !supportLists§
endif      Pacijenti s respiratornim poteškoćama

if !supportLists§
endif      Pacijenti s kardiovaskularnim poremećajima

if !supportLists§
endif      Hitni psihijatrijski poremećaji

**15
Liječenje i letenje – (2 sata)**

**16
Zaključne teme – (2 sata)**

if !supportLists§
endif      Završno ispitivanje

if !supportLists§
endif      Debrifing i kritike

B. NAPREDNA OBUKA IZ PODRUČJA ZRAKOPLOVNE
MEDICINE – (60 sati) (za AME)

**1
Radna okolina pilota – (2 sata)**

if !supportLists§
endif      Kabina pod nadtlakom

if !supportLists§
endif      Fiksirano krilo

if !supportLists§
endif      Helikopter

if !supportLists§
endif      Jedan pilot/višečlana posada

**2
Zrakoplovna fiziologija uključujući (2 sata) demonstracije i prakse – (4 sata)**

if !supportLists§
endif      Kratki pregled osnova fiziologije
(hipoksija, hiperventilacija, akceleracija, dezorijentacija)

**3
Oftalmologija uključujući (2 sata) demonstracije i prakse – (5 sati)**

if !supportLists§
endif      Kratki pregled osnovnog (oštrina vida,
refrakcija, osjetljivost na boje, vidno polje...)

if !supportLists§
endif      JAA zahtjevi vida za kategoriju 1

if !supportLists§
endif      Implikacije refraktivne i druge kirurgije
oka

if !supportLists§
endif      Pregled slučaja

**4
Otorinolaringologija uključujući (2 sata) demonstracije i prakse – (4 sata)**

if !supportLists§
endif      Kratki pregled osnovnog (barotrauma – uši
i sinusi, funkcionalno ispitivanje sluha...)

if !supportLists§
endif      JAA zahtjevi sluha za kategoriju 1

if !supportLists§
endif      Pregled slučaja

**5
Kardiologija i opća medicina uključujući (4 sata) demonstracije i prakse – (10
sati)**

if !supportLists§
endif      Kompletan klinički pregled i pregled
osnova

if !supportLists§
endif      JAA zahtjevi za kategoriju 1

if !supportLists§
endif      Liječenje i letenje

if !supportLists§
endif      Dijagnostički koraci u kardiologiji

if !supportLists§
endif      Klinički slučajevi

**6
Neurologija/Psihijatrija uključujući (2 sata) demonstracije i prakse – (6 sati)**

if !supportLists§
endif      Kratak pregled osnova (neurološki pregled,
psihijatrijski pregled)

if !supportLists§
endif      Droge (lijekovi) i alkohol

if !supportLists§
endif      JAA zahtjevi za kategoriju 1

**7
Ljudski čimbenik u zrakoplovstvu uključujući (9 sati) demonstracije i prakse –
(19 sati)**

a.
Dugotrajne letačke operacije

–
ograničenja u pogledu vremena letenja

–
poremećaji sna

–
udvostručena/proširena posada

–
jet lag/vremenske zone

b.
Procesiranje informacija od strane ljudskog čimbenika i programiranje sustava

–
FMS, PFD, povezivanje podataka, fly by wire

–
prilagođavanje na staklenu pilotsku kabinu

–
CCC, CRM, LOFT itd.

–
obuka na simulatoru

–
ergonomija

–
letačko iskustvo

c.
Zajedničko posadi

°
– letenje po istom tipu ranga/klase npr. B-737-300, -400. -500

°
– letenje po zajednikom/uobiajenom tipu ranga/klase npr. B757/767, A320/340

d.
Ljudski čimbenik u zrakoplovnim nesrećama

–
prateće analize i posljedice za zrakoplovne kompanije

–
JAA zahtjevi

**8
Tropska medicina – (2 sata)**

•
Endemičnost tropskih bolesti

•
Tropska patologija i zrakoplovna medicina

•
Cijepljenje letačke posade i putnika

•
Međunarodni zdravstveni propisi

**9
Higijena uključujući (2 sata) demonstracije i prakse –(4 sata)**

•
Zrakoplovstvo i prijenos bolesti

•
Dezinfekcija u zrakoplovstvu

•
Higijena izvan zrakoplova

•
Dobavljanje hrane (catering)

•
Prehrana posade

**10
Svemirska medicina – (2 sata)**

•
Zračenje

•
Svemirska letjelica

**11
Zaključne teme – (2 sata)**

•
Organizacija, brifing, završni ispit i kritička raščlamba

KRATICE:

CCC    – Crew CO-ordination
Concept – Koncept koordinacije posade

CRM   – Crew Resource Management - Rukovođenje
posadom

FMS    – Flight Management System
– Sustav upravljanja letenjem

LOFT  – Line Oriented Flight Training –
Linijska letačka obuka

PFD     – Primary Flight
Display – Primarni prikaz leta

C. OBUKA ZA OBNAVLJANJE ZNANJA IZ PODRUČJA ZRAKOPLOVNE
MEDICINE – (20 sati) (za AME)

**1
Obuka za obnavljanje znanja nadzirana od strane Ministarstva – (najmanje 6
sati)**

**2
Dogovorena vremena akreditiranja za obuku:**

a)
Nazočnost na godišnjim kongresima međunarodne akademije zrakoplovne i svemirske
medicine (sva 4 dana – 10 sati)

b)
Nazočnost na godišnjim znanstvenim skupovima udruženja za zrakoplovnu i
svemirsku medicinu (sva 4 dana – 10 sati)

c)
Ostali znanstveni skupovi, kao oni koje organizira ili odobri ministarstvo.

d)
Iskustvo iz letačke komande/palube (najviše 5 sati kredita u 3 godine)

•
Sjedalo za iskakanje (5 sektora – 1 sat kredita)

•
Simulator (4 sata - 1 sat kredita)

•
III. Pilotiranje zrakoplovom (4 sata – 1 sat kredita)

**Sve
kreditirano vrijeme treba biti dogovoreno sa Ministarstvom!**

**+ najmanje
6 sati treba biti pod direktnim nadzorom Ministarstva!**

D. ZRAKOPLOVNA PSIHOLOGIJA – (60 sati) (za
psihologe)

**1.
Uvod u zrakoplovnu medicinu (1 sat) (isto kao u osnovnoj obuci za AME)**

•
Povijest zrakoplovne medicine

•
Posebnosti civilne zrakoplovne medicine

•
Aspekti vojne zrakoplovne medicine i svemirske medicine

**2.
Fizika atmosfere i svemira (1 sat) (isto kao u osnovnoj obuci za AME)**

•
Atmosfera

•
Svemir

•
Zakonitosti plina i pare

**3.
Osnove aeronautike (3 sata) (isto kao u osnovnoj obuci za AME)**

•
Mehanizmi letenja

•
Propulzija

•
Instrumenti u zrakoplovu

•
Konvencionalni instrumenti – »staklena pilotska kabina«

•
Profesionalne zrakoplovne operacije

•
Vojno zrakoplovstvo

•
Kontrola zračnog prometa

•
Rekreacijsko letenje

•
Iskustva na simulatoru/letjelici

**4.
Radna sredina/okoliš pilota (2 sata) (isto kao u naprednoj obuci za AME)**

•
Kabina pod nadtlakom

•
Fiksirano krilo

•
Helikopter

•
Jedan pilot/višečlana posada

**5.
Zrakoplovna fiziologija (10 sati) (isto kao u osnovnoj obuci za AME)**

**6.
Psihijatrija u zrakoplovnoj medicini (5 sati) (isto kao u osnovnoj obuci za AME
prošireno s jednim satom iz napredne obuke za AME)**

•
Psihijatrijski pregled: Anamneza, Psihički status

•
Zdravstvena sposobnost i duševni poremećaji

•
Opojne droge i alkohol

•
JAA zdravstveni zahtjevi za Kategoriju 1 i 2 zdravstvene sposobnosti

•
Eurocontrol zdravstveni zahtjevi za Kategoriju 3 zdravstvene sposobnosti

•
Zračno – medicinska evakuacija i žuran prijevoz pacijenata s duševnim
poremećajima.

**7.
Neurologija (1 sat)**

•
Psihologijska obrada u neurološkom pregledu

**8.
Liječenje lijekovima i letenje (2 sata) (isto kao u osnovnoj obuci za AME)**

**9.
Nesreće, spašavanje i preživljavanje (4sata) (isto kao u osnovnoj obuci za AME)**

•
Ozljede

•
Statistika nesreća

– općenito, rekreacijsko zrakoplovstvo

– komercijalno zrakoplovstvo

– vojno zrakoplovstvo

•
Zrakoplovna patologija, razudba, identifikacija

•
Spašavanje iz zrakoplova u letu

– požar u zrakoplovu

– zrakoplov u vodi

– padobranom

– izbacivanjem

**10.
Ljudski čimbenik u zrakoplovstvu (10 sati) (isto kao u naprednoj obuci za AME)**

a. Dugotrajne letačke operacije

–
ograničenja u pogledu vremena letenja

–
poremećaji sna

–
produžena/proširena posada

–
jet lag/vremenske zone

b.
Procesiranje informacija od strane ljudskog faktora i programiranje sistema

–
FMS, PFD, povezivanje podataka, fly by wire

–
prilagođavanje na staklenu pilotsku kabinu

–
CCC, CRM, LOFT itd.

–
obuka na simulatoru

–
ergonomija

–
letačko iskustvo

c.
Zajedničko posadi

°
– letenje po istom tipu ranga/klase npr. B-737-300, -400. -500

°
– letenje po zajednikom/uobiajenom tipu ranga/klase npr. B757/767, A320/340

d.
Ljudski čimbenik u zrakoplovnim nesrećama

–
prateće analize i posljedice za zrakoplovne kompanije

–
JAA zahtjevi

**11.
Zakonodavstvo, pravila i propisi (6 sati) (isto kao u osnovnoj obuci za AME)**

•
ICAO norma i preporučena praksa

•
JAA odrednice (Zahtjevi, dodaci, AMCs i IEMs)

•
AMS, AMC, AME

•
EUROCONTROL norme i preporučena praksa

**12.
Zrakoplovna psihologija (13 sati)**

•
Uvod u zrakoplovnu psihologiju

•
Ponašanje

•
Osobine ličnosti (osobnost)

•
Motivacija i spremnost za letenje

•
Grupni socijalni čimbenici (Čimbenici socijalne grupe)

•
Radno opterećenje, ergonomija

•
Psihološki stres, umor

•
Psihomotorne funkcije i dob

•
Strah i odbijanje letenja

•
Sindrom sagorijevanja

•
Sklonost nesrećama u zrakoplovstvu

•
Odnos AME/Letačka posada

•
Psihologijski pregled u zrakoplovstvu

•
Prognostička valjanost pokazatelja dinamike mentalnog procesiranja u odabiru
pilota

•
Ponašanje ljudi u stresnim i kriznim situacijama. Postupci za redukciju straha.

•
Kriteriji psihologijskog odabira

•
Zahtjevi JAA

**13.
Zaključne teme (2 sat)**

•
Završni ispit

•
De-briefing i kritička raščlamba

![](dodatni/355242.gif)
![](dodatni/355243.gif)
![](dodatni/355244.gif)
![](dodatni/355245.gif)
![](dodatni/355246.gif)
![](dodatni/355818.gif)
![](dodatni/355819.gif)
![](dodatni/355820.gif)
![](dodatni/355821.gif)
![](dodatni/355822.gif)
![](dodatni/355823.gif)
![](dodatni/355824.gif)
![](dodatni/355825.gif)
![](dodatni/355826.gif)
![](dodatni/355827.gif)
![](dodatni/355828.gif)

OGRANIČENJE Br. 1:

TML – (VALID ONLY FOR \_\_\_\_\_\_\_\_\_ MONTHS.)

(ROK VALJANOSTI \_\_\_\_\_\_\_\_\_ MJESECI)

*Objašnjenje:* Razdoblje valjanosti
Svjedodžbe o zdravstvenoj sposobnosti ograničeno je na prikazano razdoblje iz
razloga koje vam je objasnio Predsjednik liječničkog povjerenstva. Rok
valjanosti počinje teći prvim danom liječničkog pregleda. Svako drugo razdoblje
valjanosti na prijašnjoj Svjedodžbi više ne vrijedi. Ponovnom pregledu ćete
pristupiti kada vam je to preporučeno i pridržavajte se preporuka liječnika.

OGRANIČENJE Br. 2:

VDL – (SHALL WEAR CORRECTIVE LENSES)

(MORA NOSITI KOREKTIVNE LEĆE)

*Objašnjenje:* U svrhu zadovoljenja zahtjeva
vida vaše dozvole, dok koristite povlastice vaše dozvole i/ili ovlaštenja
obavezni ste nositi one naočale ili korektivne leće koje ispravljaju vaš vid na
daljinu kako je pregledano i odobreno od strane AME. Također sa sobom morate
nositi par zamjenskih naočala. U slučaju da nosite korektivne leće, sa sobom
morate nositi zamjenski par naočala odobrenih od strane AME. Dok koristite
povlastice vaše dozvole i/ili ovlaštenja ne smijete nositi korektivne leće sve
dok ne dobijete odobrenje AME. Također sa sobom morate nositi zamjenski par
naočala.

OGRANIČENJE Br. 3:

VML – (SHALL WEAR MULTIFOCAL LENSES (AND CARRY A
SPARE SET OF SPECTACLES))

(MORA NOSITI MULTIFOKALNE LEĆE (I NOSITI
REZERVNE NAOČALE))

*Objašnjenje:* U svrhu zadovoljenja
zahtjeva vida vaše dozvole, dok koristite povlastice vaše dozvole i/ili
ovlaštenja obavezni ste nositi one naočale koje ispravljaju vaš vid na daljinu,
blizinu i srednje udaljenosti kako je pregledano i odobreno od strane AME.
Korektivne leće ili obične naočale, kada samo ispravljaju vid na blizinu, ne
smiju se nositi. Također sa sobom morate nositi zamjenski par naočala.

OGRANIČENJE Br. 4:

VNL –SHALL HAVE AVAILABLE CORRECTIVE LENSES)

(MORA IMATI DOSTUPNE KOREKTIVNE LEĆE)

*Objašnjenje:* U svrhu zadovoljenja
zahtjeva vida vaše dozvole, dok koristite povlastice vaše dozvole i/ili
ovlaštenja obavezni ste nositi one naočale ili korektivne leće koje ispravljaju
vaš vid na blizinu kako je pregledano i odobreno od strane AME. Korektivne leće
ili obične naočale, kada samo ispravljaju vid na blizinu, ne smiju se nositi.
Također sa sobom morate nositi zamjenski par naočala.

stify'>

OGRANIČENJE
Br. 5:

VCL – (VFR FLIGHTS BY DAY ONLY)

(VFR LETOVI SAMO PO DANU)

*Objašnjenje:* Ovo ograničenje se
primjenjuje na privatne pilote te se stoga može primijeniti samo na liječničke
svjedožbe kategorije 2. Ovo ograničenje omogućava privatnim pilotima s
nedostatkom u raspoznavanju boja da upravljaju zrakoplovom u određenim
uvjetima.

OGRANIČENJE
Br. 6:

OML – (VALID ONLY AS OR FOR WITH QUALIFIED
CO-PILOT)

(VRIJEDI SAMO KAO, ILI S KVALIFICIRANIM
KOPILOTOM)

(OPERATIONAL MULTICREW LIMITATION)

(OPERATIVNO OGRANIČENJE U VIŠEČLANOJ POSADI)

*Objašnjenje:* Ograničenje za letenje u
višečlanoj posadi primjenjuje se samo na kategoriju 1 zdravstvene sposobnosti.
OML ograničenje će se primjenjivati kada imatelj profesionalne ili prometne
letačke dozvole u potpunosti ne zadovoljava zahtjevima za kategoriju 1
zdravstvene sposobnosti, međutim se smatra da se nalazi unutar prihvatljivog
rizika za sigurno korištenje povlastica dozvole i/ili ovlaštenja. Ovo
ograničenje primjenjuje se u kontekstu višepilotne okoline, i samo ga
Ministarstvo izdaje i ukida iz Svjedodžbe. Drugi pilot u višečlanoj posadi mora
biti osposobljen za taj tip, ne smije biti stariji od 60 godina, te ne smije
imati OML ograničenje.

OGRANIČENJE
Br. 7:

OCL – (VALID ONLY AS CO-PILOT)

(VRIJEDI SAMO KAO KOPILOT)

*Objašnjenje:* Ovo ograničenje je
proširenje OML ograničenja, te se primjenjuje kada je osoba, zbog nekog dobro
definiranog zdravstvenog razloga, procijenjena kao sigurna da radi kao kopilot,
ali ne kao zapovjednik.

OGRANIČENJE
Br. 8:

OSL – (VALID ONLY WITH SAFETY PILOT AND IN
AIRCRAFT WITH DUAL CONTROLS)

(VRIJEDI SAMO SA SIGURNOSNIM PILOTOM I U
ZRAKOPLOVU S DVOSTRUKIM KOMANDAMA.)

(OPERATIONAL SAFETY PILOT LIMITATION)

(OPERATIVNO OGRANIČENJE ZA LETENJE UZ
SIGURNOSNOG PILOTA)

*Objašnjenje:* Ovo ograničenje
zahtijeva da zrakoplov ima dvostruke komande. Sigurnosni pilot (Safety Pilot)
mora biti kvalificiran kao zapovjednik zrakoplova (PIC) na određenoj klasi/tipu
te mora imati ovlašenje za postojeće uvjete leta. Sigurnosni pilot mora sjediti
na upravljačkom mjestu, mora biti svjestan moguće nesposobnosti imatelja ovoga
ograničenja te mora biti spreman preuzeti komande zrakoplova. OSL ograničenje
može izdati ili ukinuti samo Ministarstvo.

OGRANIČENJE
Br. 9:

OAL – (RESTRICTED TO DEMONSTRATED AIRCRAFT TYPE)

(OGRANIČEN SAMO NA POKAZNI TIP ZRAKOPLOVA.)

*Objašnjenje:* Ovo ograničenje se može
primijeniti na pilote koji imaju nedostatak na nekom ekstremitetu ili neki
drugi anatomski problem koji su se tijekom testnog leta ili ispitivanja na
simulatoru pokazali kao prihvatljivi, ali ipak zahtijevaju ograničenje na
određeni tip zrakoplova.

OGRANIČENJE
Br. 10:

OPL – (VALID ONLY WITHOUT PASSENGERS)

(VRIJEDI SAMO BEZ PUTNIKA)

*Objašnjenje:* Ovo ograničenje se može
primjeniti gdje pilot sa mišićnomišićno-koštanim problemom, ili nekim drugim
zdravstvenim problemom, može izazvati određeni rizik u letu koji mi
prihvatljiv za pilota, ali nije prihvatljiv za prijevoz putnika.

OGRANIČENJE
Br. 11:

APL – (VALID ONLY WITH APPROVED PROSTHESIS)

(VRIJEDI SAMO S ODOBRENOM PROTEZOM)

*Objašnjenje:* Ovo ograničenje se
primjenjuje slično kao OPL ograničenje (br. 9)
te se uzima kod nedostataka na ekstremitetima.

OGRANIČENJE
Br. 12:

AHL – (VALID ONLY WITH APPROVED HAND CONTROLS)

(VRIJEDI SAMO S ODOBRENOM RUČNOM KONTROLOM)

*Objašnjenje:*  Vidi JAR FCL 3.320, Dodatak 9, Točka 2.

OGRANIČENJE
Br. 13:

AGL – (VALID ONLY WITH APPROVED EYE PROTECTION)

(VRIJEDI SAMO S ODOBRENOM ZAŠTITOM OČIJU)

*Objašnjenje:* Vidi JAR FCL 3.215,
3.220, 3.335, 3.340, Poglavlje 13, stavak 3 (Dodatak 3).

OGRANIČENJE
Br. 14:

SSL – ((SPECIAL RESTRICTIONS AS SPECIFIED))

(POSEBNA OGRANIČENJA PO SPECIFIKACIJI)

*Objašnjenje:* Ovo ograničenje se
koristi u slučajevima koji nisu jasno definirani u JAR FCL 3, ali gdje
Ministarstvo  smatra da je ograničenje
prikladno i nužno.

OGRANIČENJE
Br. 15:

SIC – (SPECIAL INSTRUCTIONS - CONTACT AMS)

(POSEBNE UPUTE-OBRATITI SE MINISTARSTVU)

Objašnjenje: Ovo ograničenje zahtijeva da AME
kontaktira Ministarstvo prije početka produljenja/obnavljanja svjedodžbe. AME
bi trebao provjeriti povijest bolesti i dosje kandidata/imatelja prije početka
zdravstvene procjene.

OGRANIČENJE
Br. 16:

AMS – (RECERTIFICATION OR RENEWAL ONLY BY AMS)

(PRODULJENJE ILI OBNOVA JEDINO OD STRANE AMS)

*Objašnjenje:* Ministarstvo ima pravo
odrediti da će svjedodžba biti izdana samo od strane Ministarstva, a ne AMC ili
AME, ako okolnosti tako nalažu.

OGRANIČENJE
Br. 17:

RXO – (REQUIRES SPECIALIST OPHTHALMOLOGICAL
EXAMINATIONS)

(ZAHTIJEVA SPECIJALNE OFTAMOLOŠKE PREGLEDE)

*Objašnjenje:* Vidi JAR FCL 3.215(h).

![](dodatni/355829.gif)
![](dodatni/355830.gif)
![](dodatni/355831.gif)
![](dodatni/355832.gif)
![](dodatni/355833.gif)
![](dodatni/355834.gif)
![](dodatni/355835.gif)
![](dodatni/355836.gif)
![](dodatni/355837.gif)
![](dodatni/355838.gif)
![](dodatni/355839.gif)
![](dodatni/355840.gif)
![](dodatni/355841.gif)
![](dodatni/355842.gif)

Pravilnik, NN 129/2005-2391
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)